
i: 


EDI bod yn glaf o’r cryd yr oeddwn, am 
y) y/ i mi orwedd ar y ddaear yn rhy fuan ar dl y 
glawogydd. Yr oedd tymor y glawogydd 
yn hwy nag arfer, a’r glaw’n drymach. Yna daeth yr 
haul a’r gwres. Euthum innau allan, a gorweddian 
ar y ddaear laith 1 wylio dyfodiad yr adar crwydr, a’r 
canlyniad oedd,—y cryd. Bum yn fy ngwely’n hir, a 
phan ddechreuais wella a chyfodi o’m gwely dywedodd fy 
mam yr anfonai fi am ychydig wythnosau i’r wlad at 
fy modryb Rebecca, ei chwaer hi. Y mae gan fy modryb 
Rebecca amryw blant, ond yr un at fy oed i yw Abraham. 
Wedi imi wella digon i fynd allan o’r ty, cyfrwywyd 
yr asyn ac aeth fy nhad 4 mi yno. Yr oedd yn daith 
bedwar diwrnod, ac yn ormod i mi 1’w cherdded yn fy 
ngwendid. Wedi cyrraedd tynnwyd fi at Abraham yn 
syth, ac aethom yn gyfeillion ar unwaith. Ni chawn 
ei gwmni, fodd bynnag, ond yn y prynhawniau. Ai 
ef i Dy’r Llyfr ar bwys y synagog bob bore i ddysgu’r 
Gyfraith. Ni chai aros gartref gyda mi ar unrhyw 
gyfrif. Bob bore fel y codai dyna’r dasg. Dyna fy 
nhasg innau hefyd pan oeddwn gartref, ac yn iach a chryf. 
Rhaid yw i ni’r bechgyn fynd bob dydd i Dy’r Llyfr at 
ein gilydd i ddysgu Cyfraith Foses. Ac, yn ddistaw 
bach, y mae’n gas gennym glywed enw Moses, yn enwedig 
pan fo’r coed yn magu dail ieuainc, a llais y durtur yn y 
wlad. Efallai, er hynny, y deuwn i’w garu o dipyn i 
beth. Y mae’n hathrawon yn hoff iawn o’r Gyfraith, 
ac y mae’n ddiau iddynt hwythau hefyd fod unwaith yn 
fechgyn. 

O’r diwedd cryfheais yn ddigon da i fynd allan i 
chwarae. Safwn ar bwys y ty un bore yn gwneuthur 
ffon dafl i luchio cerryg at adar t6é pan ddeuont i flino 
fy ewythr trwy durio am yr had. Daeth offeiriad heibio 
a gofyn i mi pam nad oeddwn yn Nhj’r Llyfr. Ar dl 
hynny bu raid i minnau fynd gydag Abraham bob bore 
i Dy’r Llyfr i ddysgu Cyfraith Foses. 

Wedi darfod yn Nhj’r Llyfr am y diwrnod eisteddem 
ryw brynhawn yn ymgomio a gwylio’r pren ffiigys a 
dyfai ar bwys wal y ty, a’r ffigys ieuainc yn hongian 
mor brydferth a deniadol. 

‘* Ananeias,” ebr Abraham wrthyf yn sydyn, “a 
wyt ti’n ddigon cryf i ddyfod i gwrr y diffeithwch i 
chwilio am fiigys gwylltion ?” 

“Ydwyf,” ebe fi, ac i ffwrdd 4 niarein hunion. Ni 
buom ond ychydig funudau nes cyrraedd cwrr y 
diffeithwch, a dyna ymwthio ar unwaith i’r perthi. 
Ymwthiem trwy’r drain a’r man dyfiant oedd yno, 
gymaint fyth, ond heb weld un figysbren. Ymwthiasom 
mor bell nes ofni, fwy nag unwaith, ein bod wedi colli’r 
ffordd, gan fod y drain a’r hesg a’r manwydd yn uwch 
na’n pennau, ond Abraham yn dal i ddywedyd y gwyddai 
ymhle yr oedd y fiigys gwylltion. O’r diwedd dyna 
weld ffigysbren gwyllt yn y pellter, ac ymwthio tuagato 
ai ddringo, a dechreu llenwi gwaelodion ein mentyll 4 
figys. Wedi cael cymaint ag a allem ei ddal, 4 medru 
dychwelyd yn ddiogel, disgynasom, a dechreu bwyta ac 
ymgomio. Wedi bwyta ein gwala tynnais fy ffon dafl 
newydd allan, a chwiliais am adwy yn y goedwig y gallwn 
daflu carreg yn o bell trwyddi. Deuthum o hyd i un, 
ac ar gangen yn y pellter yr oedd aderyn to. Anelais, 
hyrddiais y garreg a dyna’r aderyn i lawr. Myfi yw’r 

anelwr goreu o’r bechgyn. “‘ Campus,” ebr Abraham, 
ond cawsom achos i ofidio Ilawer wedyn, ill dau, 
oherwydd lIladd yr aderyn hwnnw. Wedi taro’r aderyn 
rhuthrodd y garreg ymlaen a disgyn yn y pellter,— 
a dyna waedd. 

“Wedi taro rhyw greadur arall,” ebr Abraham, 
““bydd lonydd am ychydig rhag ofn mai bwystfil yw.” 

Gan na bu na sWn na symud wedyn o gyfeiriad y 
waedd aethom ymlaen yn araf. 

““Edrych acw,” ebr Abraham toc. A beth a welem 
yng nghanol y rhan dewaf o’r goedwig ond gwawr tan 
yn chwarae ar y coed. “‘ Y mae rhywun yma heblaw 
ni,” ebr Abraham. 

Cripiasom ymlaen yn araf tua’r tan, gan ein cuddio’n 
hunain gymaint ag a allem 4’r coed. Daethom at graig 
a’n rhwystrodd i fynd ymlaen, a bu raid llithro i lawr 
ei hwyneb. Yna naid at sycamorwydden oedd yn 
ddigon praff i’n cuddio. Ymwthiasom yn ddistaw 
trwy’r drain, a’r tyfiant gwyllt, a chuddio o’r tu él i’r 
sycamorwydden. Abraham oedd y cyntaf i gyrraedd, 
ac amneidiodd arnaf 4’i law, 41 wyneb yn welw. 

Pan gyrhaeddais ef,—‘ Y dyn gwyllt o’r coed y 
soniai fy nhad amdano,” ebr ef. A phan edrychais 
gwelais olygfa a yrrodd ias trwof, a theimlwn Abraham 
yn fy ochr yn crynu er ei waethaf. 

Ar lawr, o dan gysgod carreg fawr yr oedd y tan 
yn marw losgi, a’r dyn gwyllt yn sefyll wrtho yn rhwbio’l 
dalcen, ac yn edrych yn chwyrn yn 6l a blaen i’r goedwig, 
a’r gwaed o’i dalcen yn Ileithio rhwng ei fysedd. Ef 
a darawyd gan y garreg yn ddiau. Yna trodd a syllu’n 
syn ar y tan. Yr oedd golwg ryfedd arno,—ei wallt 
yn ddi-drefn, ac yn gorwedd ar ei ysgwyddau yn gudynnau 

aflér. Yr oedd ei groen yn bygddu, a’i lygaid yn flamio 
fel dau farworyn. ‘Tros ei ysgwydd yr oedd croen blewog 
yn cuddio’r rhan fwyaf o’i gorff, ac yr oedd yn droednoeth. 

“‘Dyma’r creadur a darewaist, yn sicr iti,” ebr 
Abraham. 

Trodd y dyn gwyllt wedyn a chwilio oi amgylch 
nes dyfod o hyd i garreg lydan, deneu, lefn, a rhoddodd 
hi ar y marwor. Estynnodd ei law i mewn i rywle yn 
y croen, a thynnodd allan ddyrneidiau o rywbeth. 

“ Locustiaid,” ebr Abraham, “dywed fy nhad 1 
bla ohonynt fod yn ddiweddar yn y wlad uchaf.” 

Eisteddodd y dyn gwyllt ar garreg yn ymyl y tan, 
a dechreuodd dorri ymaith bennau ac adanedd y locust- 
iaid a’u taflu o un i un ar y garreg i rostio. Ac wrth 
wneuthur hynny dywedai mewn islais gan ryw lafar 
ganu rhyngddo ag ef ei hun fel pe na syniai ei fod yn 
dywedyd dim,—“ Llef un yn llefain yn y diffeithwch, 
paratowch ffordd yr Arglwydd, gwnewch yn uniawn 
Ei lwybrau Ef.” 

““Y dyn gwyllt o’r coed y soniai fy nhad amdano 
yn sicr ddigon. Dywed fy nhad mai fel hyn y sieryd,” 
ebr Abraham. 

Yr oeddym ers tro wedi clywed rhyw ddrewdod 
rhyfedd heb fod ymhell oddiwrthym, eithr ni wyddem 
beth ydoedd. Wedi gorffen tynnu pennau ac adanedd 
y locustiaid a’u rhoddi ar y garreg dan i rostio, cododd y 
dyn gwyllt ac aeth i gyfeiriad arall y tuhwnt i’r garreg 
fawr. Cyn gynted ag yr aeth o’r golwg rhuthrodd 
Abraham allan o’n cuddle, ac am y tan ag ef. Cipiodd 
ryw hanner dwsin o locustiaid rhost oddiarno a daeth 
yn él. Ac yr oedd y locustiaid yn dda hefyd. Yna, 
er ein hofnau, dilynasom y dyn gwyllt o bren i bren ac 0 

berth i berth, ac o garreg i garreg. Fel yr aem 
cynhyddai’r drewdod. Toc, gwelem ysgerbwd_blaidd 
bron wedi cwbl bydru, a haid o wenyn gwylltion yn 
chwarae o’i amgylch. Aeth y dyn gwyllt i’w canol. 
Ysgubodd hwy ymaith 4’i law heb fymryn o’u hofn, 
fel pe baent wybed, rhoddodd ei law yn ysgerbwd y 
blaidd, a thynnodd allan ddil mél. Wrth ddychwelyd 
daeth heibio i ni mor agos nes clywed ohonom ef yn 
anadlu. A daliai i lafar ganu,— Llef un yn Ilefain 
yn y diffeithwch.” Aeth yn 6] at y tan, tynnodd y 
locustiaid oddiar y garreg, bob yn un ac un, a’u taflu 
i lawr i oeri. Yna dechreuodd eu bwyta. Wedi eu 
gorffen gwasgodd y dil yn ei law a sugno’r mél. Adeil- 
adodd gerryg o amgylch y tan rhag iddo gerdded i’r 
glaswellt sych yn ymyl. Safodd ar ei draed ac ymsythodd. 
Cododd ei lygaid i’r awyr ac estynnodd ei freichiau allan, 
a gwaeddodd fel dyn ar ddarfod amdano,—‘ O ! 
Arglwydd, pa hyd?” Safodd yn edrych yn syn ol 
amgylch am ennyd wedyn, ac yna ymaith ag ef. A 
hynny mor gyflym fel mai prin y medrai Abraham a 
minnau ei ddilyn. Ond ei ddilyn a wnaethom rhwng 
blys ac ofn. Neidiem o gysgod carreg i gysgod carreg, 
ac o gysgod pren i gysgod pren. Ac yntau’n ymwthio 
trwy’r drain heb ymddangos fel pedfai’n teimlo’r pigau 
o gwbl. Peidiodd 4’r llafar ganu, a dechreuodd weiddi 
nes bod y creigiau’n diaspedain,—*‘ Edifarhewch, canys 
neshaodd teyrnas nefoedd,” 

Dychrynodd Abraham a mi fel na fedrem symud 
am eiliad, Wedi dyfod atom ein hunain yn weddol 
yr oeddym wedi ei golli, eithr clywem ei lais. Yn y 
man gwelem ef yn ymwthio trwy’r dyrysni yn y pellter, 
a dilynasom ef. 


II 


* 
IESU O NASARETH 


Toc daethom at lwyn o goed uchel, ac ymlaen 
trwyddo mor ofalus ag y medrem, rhag deffro ohonom 
un o fwystfilod y nos. Wedi troi heibio i graig serth 
ar gwir y goedwig daethom yn sydyn i dir agored. Ac 
yn y pellter gwelem Iorddonen yn disgleirio yn yr haul, 
a’r dyn gwyllt yn croesi’r lle agored yn gyflym tuagati. 
Ar lan yr afon, fel y dynesem, gwelem dyrfa o bobl na 
ddichon neb eu rhifo. Pan ddaeth y dyn gwyllt i’r 
golwg dyna waedd fawr tros y wlad, a’r bobl bron 
mynd yn lloerig o falchter. 

Rhedasom ninnau’n awr 4’n.gwynt yn ein dyrnau, 
heb wybod yn iawn i ble’r aem, na pham yr aem yno. 
Ac o’r diwedd cyrraedd y dyrfa. Ni chlywsoch yn 
eich oes y fath helynt. Gwaeddai’r bobl ar draws ei 
gilydd, a dechreuent ymladd rai ohonynt. Dywedai un 
mai gWr Duw oedd y dyn gwyllt, a’r Ilall mai nage. 
A dyna lle gwelid minteioedd ymhobman yn dadleu a 
ffraeo. Fel y dynesai’r dyn gwyllt ymdawelent yn 
rhyfedd, oni fedrech o’r diwedd glywed deilen yn disgyn. 
Aeth ef ar ychydig o godiad tir, ac edrych ar y dyrfa, 
a hithau fel pedfai dan lesmair, ac ni chlywid sWn ond 
siffrwd dwfr afon Iorddonen wrth chwarae rhwng yr 
hesg a’r cerryg. 

Dringodd Abraham a minnau i ben pren a wyrai 
tros yr afon, er mwyn gweld pethau’n iawn, a pheidio 
4 chael ein gwthio a’n gwasgu. 

Yn sydyn dyna’r dyn gwyllt o’r coed yn gweiddi,— 
“Lief un yn Ilefain yn y diffeithwch, paratowch ffordd 
yr Arglwydd, gwnewch yn uniawn Ei lwybrau Ef,— 
Edifarhewch, canys neshaodd teyrnas nefoedd,” nes 
gwelwi o bawb. Bu’n ddistaw am ennyd, yna dechreu 
wedyn,—* Yr awr hon hefyd y mae’r fwyell wedi ei 

gosod ar wreiddyn y prennau; pob pren gan hynny 
yr hwn nid yw’n dwyn ffrwyth da, a dorrir i lawr, ac 
a deflir yn tan.” 

Yna gwaeddodd ar i’r rhai oedd yn edifarhau am eu 
pechodau ddyfod ymlaen i ddangos hynny trwy gymryd 
eu bedyddio. 

Ni welsoch y fath helynt erioed ag a fu ar 6l hyn. 
Ysgrechiai rhai fel pe’n hollol loerig, ymroliai eraill 
ar y ddaear, a thynnai eraill eu gwalltiau, gan ddywedyd 
eu bod yn edifarhau ac na phechent byth wedyn. 
Rhuthrai eraill i’r afon fel pe na fedrent aros eu tro i’w 
bedyddio, gan faint eu brys. 

Bob amser lle casgl tyrfa daw milwyr Rhufeinig 
yno i gadw trefn, ac y mae’n gas gennym oll eu gweld. 
Y maent yn ein hatgoffa, bob amser, mai dan lywodraeth 
Rufain yr ydym. Ofnai Abraham a mi, wrth weld y bobl 
fel hyn, y rhuthrai’r milwyr arnynt, ond yn lle hynny yr 
oedd y milwyr cyn uched eu Ilais 4 neb, yn gweiddi a gofyn 
pa beth i’w wneuthur er mwyn cael gwared 4’u pechodau. 

Yng nghanol yr helynt daeth y dyn gwyllt i lawr 
oddiar y codiad tir, ac aeth at lan yr afon, ac i'r dwfr 
ag ef i ganol y dyrfa, a’u trochi bob yn un ac un cyn 
gynted ag y gallai. Wedi eu trochi i gyd daeth i’r lan 
gan ddisgwyl chwaneg. Eithr ni ddaeth neb. Edrychai 
pawb i’r un cyfeiriad, draw oddiwrth yr afon, heb 
gymryd dim sylw ohono. 

Dechreuodd yntau weiddi,—‘ Llef un yn... 
ond safodd yn fud ar ganol y frawddeg, gan edrych fe 
un cyfeiriad a’r dyrfa. Yn dyfod yn araf drwyddi yr 
oedd gwWr ieuanc hardd, 4 gwallt gwineu ganddo, a 
hwnnw’n disgleirio yn yr haul nes tybio ohonoch fod 
goleuni o amgylch ei ben. Ac agorai’r dyrfa ohoni 

ei hun i wneuthur lle iddo. Edrychodd y dyn gwyllt 
arno, ac yntau arno yntau. Gwenodd y gwr ieuanc, a 
gwyrodd y llall ei ben a daeth gwrid i’w ruddiau,— 
gwrid o swildod. Ef o bawb yn swilio. Aeth y gwr 
ieuanc ato a safodd yn ei ymyl. Cododd yntau ei ben 
yn swil, a’i lygaid fel yn rhyw lenwi. 

“ Toan,” ebe’r gwr ieuanc wrtho’n dyner, “y mae 
arnaf eisiau iti fy medyddio.” 

““Mi dy fedyddio di?” ebe’r Iall mewn braw. 
“Ti fy medyddio i a feddyli.” 

““Nage,” ebe’r gwr ieuanc. —“‘ Y mae arnaf eisiau 

iti wneuthur yr un fath yn union i mi ag iddynt hwy.” 
Ac yr oedd pawb wedi eu syfrdanu o glywed ei fod am 
gymysgu 4’r haid oedd newydd ei bedyddio, rhai ohoni 
_yn bobl waethaf y broydd. 
Petrusodd Ioan am eiliad, canys dyna’i enw yn él 
y gwWr ieuanc. Yna trodd yn araf at y dwfr, a’r gwr 
ieuanc ar ei dl, a’r dyrfa heb symud na Ilaw na throed. 
Aeth Ioan 1’r afon, a’r gwWr ieuanc ar ei él. Safodd 
y ddau am eiliad yn y dwfr, a phawb arall fel pe baent 
wedi fferru. A bu bron i Abraham syrthio oddiar y 
pren gan fel yr ymestynnai ymlaen. Aeth y ddau yn 
ddyfnach i’r dwfr, a bedyddiodd Ioan y gwWr ieuanc. 
Safasant yn y dwfr am eiliad wedyn cyn dyfod allan,x— 
Ioan ai ben i lawr, a’r gWr ieuanc yn edrych i fyny 
ai wefus yn symud fel pedfai’n siarad 4 rhywun, ac 
yn gwenu fel pedfai rhywun yn siarad ag ef. 

““Edrych acw,” ebr Abraham wrthyf. A beth 
a welem ond colomen yn troelli uwchben y fan, a dyna’r 
unig symud yno—symud adanedd y golomen. ‘Troellai’n 
fanach o hyd fel y disgynnai, ac yr oedd fel pe am ddisgyn 


yn union lle safai’r gWr ieuanc. 

_ “Yr wyf am fynd i lawr i’w weld yn dyfod allan,” 
ebr Abraham. Ac ar y gair i lawr ag ef fel gwiwer, a 
minnau ar ei 6l. 

Yr oeddym yn union ar lan y dwfr pan gamodd y 
gWr ieuanc allan. A rhwbiodd ei fantell wleb yn erbyn 
fy wyneb. Gwenodd ar Abraham a minnau, ac aeth 
ymaith fel y daeth, tua’r diffeithwch. 

Pan aeth o’r golwg yr oedd y dyrfa’n un cynnwrf 
mawr wedyn, pawb yn holi ynghylch y gwWr ieuanc, 
heb neb yn cofio dim am Ioan. 

Am un dyn a safai yn ein hymyl, yr oedd golwg 
wybodus iawn ar ei wyneb ef,— 

“Beth yw’r holi, a’r holl stWr sydd ar y bobl ynfyd, 
tybed, fel pedfai ymwelydd o fyd arall yma?” ebr ef, 
“nid oedd y gwr ieuanc yn ddim ond tipyn o saer. 
Adwaenom ef yn iawn i lawr yn Nasareth acw,—ef 
a wnaeth yr aradr newydd ddiwaethaf a gafodd fy mrawd. 
Iesu yw ei enw, a mab ydyw i hen Wr o’r enw Joseph a 
fu farw yn ddiweddar, ond y mae Mair ei fam gyda ni 
o hyd. A merch gyffredin ydyw hithau, heb fawr o 
sén amdani. A chyffredin yw’r plant i gyd. Y mae’n 
wir fod gair ar droed iddo orchfygu’r doctoriaid yn lan 
mewn dad! pan aeth unwaith yn fachgen i Ierwsalem, a 
bod disgwyl cryn lawer oddiwrtho yr adeg honno. Ond 
y mae pethau wedi tawelu’n fawr yn ei gylch byth ar 
6] hynny.” 

Digwyddais edrych tuag Ioan, a gwelwn y daliai i 
edrych tua’r fan y collodd olwg ar Iesu’r saer. Ni 
sylwasom o’r blaen fod 61 y drain yn waed ar ei freichiau 
nac 6l y garreg a daflaswn yn waed ar ei dalcen. LEithr 
yn awr, wrth iddo edrych tua’r fan y ciliodd Iesu fel 
pedfai wedi anghofio ymhle yr ydoedd, cododd yr olwg 

wyllt oddiar ei wyneb, a daeth yn ei lle olwg dyner, 
dyner, mor.dyner 4’r olwg a welais droeon yn ddiweddar 
ar wyneb mam pan oedd y cryd ar ei waethaf arnaf. 
Dan yr olwg yma yr amlygwyd y gwaed ar ei freichiau 
ai dalcen. A daeth rhyw lwmp i’m gwddf er fy 
ngwaethaf am i mi ei daro, er na wyddwn o gwbl ei fod 
yno pan deflais y garreg. 

U Abraham a minnau ar goll yn ddiweddar, ond 
* yn rhyfedd iawn ni wyddem hynny nes dyfod 
adref, ac i bobl ddywedyd hynny wrthym. Eithr 

ymddengys i bawb arall wybod ein bod ar goll, canys 
bu’r holl ardal yn chwilio amdanom, heb ddyfod o hyd 
i ni o gwbl nes i ni ddyfod adref ohonom ein hunain. 
Ac yr oedd fy modryb Rebecca bron mynd yn Iloerig. 

Fel hyn y bu hi. Ymbhen rhyw dair wythnos neu 
fis ar 61 yr helynt ynglyn 4 gwaith Ioan yn bedyddio 
Iesu’r saer daeth fy ewythr, Eliseus, tad Abraham, 
adref un noson 4 golwg brudd arno. Abraham Ben 
Eliseus yw enw iawn Abraham. Wedi bod yn ddistaw 
a di-sut yn hir dywedodd fy ewythr, toc,—‘* Y mae’r 
hen aradr yna wedi torri eto, ac ni fu ond dau dymor 
ar waith. LEliasar yw’r saer salaf a fu erioed.” 

“Beth sy’n bod?” ebe fy modryb Rebecca. 

“Yr aradr sydd wedi torri eto,” ebr ef. “ A phrin 
y mae gennyf ddigon o arian i gael un newydd. Sut 
bynnag, ni chaiff Eliasar y gwaith o wneuthur un i mi. 
Ac ni wn at bwy arall i fynd.” 

**Pam nad ewch chwi at Iesu’r saer o Nasareth ?” 
ebr Abraham wrtho. 

“ Beth a wyddost ti am Iesu’r saer ?” ebe fy ewythr. 

Gwridodd Abraham at ei glustiau, a minnau hefyd. 
Canys nid oeddym wedi dywedyd dim am ein gwaith 
yn gweld bedyddio Iesu yn Iorddonen. Nid oedd dim 
i'w wneuthur, beth bynnag, ond cyfaddef y cwbl. 

“Wel,” ebe fy ewythr yn brudd, “nid oes son am 
Iesu iti. Y mae ar goll byth er y diwrnod hwnnw.” 

“ Ar goll!” ebe ni ill dau’n wyllt. 

“Te,” ebe fy ewythr. 

“Sut y gwyddoch?” ebr Abraham. 

“Simon y pedler a ddywedodd wrthyf, ” ebr ef. 

Ymddengys mai Simon oedd y gwr ar lan yr afon 
a ddywedodd wrthym mai gwr ieuanc o Nasareth oedd 
Iesu, ac mai saer ydoedd. Crwydro’r wlad yw gwaith 
Simon i werthu pob math ar fan betheuach. A dywed 
fy ewythr fod ganddo ryw stori newydd o hyd. A 
dyma’i stori ddiwaethaf,—fod JIesu’r saer ar oll. 
Dywedai wrth fy nhad fod rhywbeth rhyfedd ar Iesu 
ymhell cyn dydd y bedyddio, y gadawai ei waith weithiau 
am ddiwrnod cyfan, gan fynd na wyddai nebible. Acar 
ddiwedd ambell ddydd, ac yntau fel pe’n rhy flin i symud 
ar 61 diwrnod caled o waith, yr 4i oddicartref yn Ile troi 
i'r ty i orffwys, ac na welid ef wedyn tan fore trannoeth. 
A bod yn rhaid ddarfod iddo orffwys noson yn rhywle, 
canys yr oedd bob amser pan ddychwelai yn llawen a 
bywiog. Cychwynnodd oddicartref un min nos, fodd 
bynnag, ebe Simon, ryw fis cyn iddo ef adrodd y stori 
wrth fy ewythr. Ymbhen tridiau neu bedwar gwelodd 
Simon ef ei hun ar lan Jorddonen yn cael ei fedyddio 
gan Ioan, ond ni welwyd ef gan neb byth wedyn. A 
bod pawb yn Nasareth yn pryderu yn ei gylch, canys 
hoffid ef gan bawb, ac yr oedd yn fab da i’w v fam. A’i 
fam ar dorri ei chalon. 

Wedi adrodd ei stori aeth fy ewythr i gwyno drachefn 
ynghylch ei aradr. 

Trannoeth, wrth ddychwelyd o Dj’r Llyfr, trodd 
Abraham yn sydyn ataf,— 

““ Ananeias,” ebr ef, “pe baem yn mynd ar lan 
Torddonen, i’r lle y bedyddiai Ioan, a wyt yn sicr y gelli 
ddangos y cyfeiriad yr aeth Iesu iddo ?” 

“ Gallaf,” ebe fi. 

“Gallaf innau,” ebr yntau. “Beth pe baem yn 
ithro ymaith ar 61 cinio i chwilio amdano? Ni 
byddai’n anodd cael digon o ffigys ar y ffordd pe baem 
eisiau bwyd, a grawnwin i dorri’n syched. A pham 
na allem ninnau, fel Ioan, ddyfod o hyd i fél?” 

Ar 6l cinio aethom allan fel pe baem yn mynd i 
chwarae. Ond wedi mynd o’r golwg, i ffwrdd 4 ni 
tua’r diffeithwch. “Torasom ar draws gwlad, ac ni 
buom yn hir nes cyrraedd glan Iorddonen. 

“Yn awr,” ebr Abraham, “i ba gyfeiriad yr aeth 
Tesu ?” 

“Tr cyfeiriad hwn,” ebe fi. 

** Dyna ti’n iawn,” ebr ef. “‘ Dyna fy marn innau 
hefyd.” 

Ac aethom ar ein hunion i’r un cyfeiriad. _Mangoed 
a pherthi a glaswellt hir a’n hwynebai gyntaf, a hawdd 
oedd ymwthio trwyddynt. Yna daethom at y creigiau 
noeth, a disgyn mor ofalus ag y medrem nes dyfod at 
wely afon a sychasai. Aci fyny’r Ilwybr a redai gyda’i 
gwely nes cyrraedd y tir pori. Yr oedd yno amryw 
fugeiliaid a’u preiddiau. 

“T ba un y gofynnwn?” ebe fi. 

“T hwn,” ebr Abraham. 

Deuai bugail i’n cyfarfod dan suoganu salm, @i 
braidd ar ei 61. Aeth Abraham ato a gofyn a welsai wr 
ieuanc yn crwydro’r lleoedd hynny’n ddiweddar, ond ni 
welsai’r bugail neb. Holasom bob un yn ei dro, ond 
ni welsai’r un ohonynt neb tebyg i’r gwWr ieuanc a ddis- 
grifiem. Tynasom ymgom 4’r hynaf ohonynt, ac ar 
ryw siarad dywedodd iddo weld gWr ieuanc 4 gwallt 
gwineu ganddo mor bell 4 mis yn 6l yn croesi’r tir pori, 
a chyfeirio at y creigiau pell, ond mai lle peryglus i ddau 

fachgen fel ni oedd hwnnw, yn enwedig os deuai’n nos 
arnom ac i’r bwystfilod ddyfod allan. Pan ddywedodd 
hyn, i ffwrdd 4 ni, gan wybod y byddem yn sicr o 
ddychwelyd cyn nos. 

Wedi gadael y tir pori gwelsom ein camgymeriad,— 
nid oedd yno ond creigiau mawrion a chymoedd, a man 
gerryg peryglus i’w troedio, a thameidiau o laswellt sych 
yma ac acw yng ngheseiliau’r creigiau. A dringo a 
disgyn y buom yn hir gan gerdded ac ailgerdded llu o 
lwybrau croes. ‘Toc, sylwodd Abraham fod un graig 
yn uwch na’r cwbl. 

““Os medrwn ddringo i ben honacw,” ebr ef, 
‘““owelwn y wlad i gyd.” 

Ac i fyny 4 ni. Yr oedd hi’n serth ryfeddol ar 
adegau, ac ni bu ond y dim na syrthiasom droeon. O’r 
diwedd cyrraedd y top, ac edrych o’n hamgylch,—dim ond 
creigiau a chymoedd a chilfachau ymhobman, a phopeth yn 
sych a llwyd. Eisteddasom i fwyta’r fiigys a gasglasom a 
gwasgu’r grawnwin 1 yfed y sug. Yna gorwedd ar ben 
y graig ac edrych i lawr i’r dyfnder dros ei min. 

“Edrych acw,” ebe fi. 

‘* Llewpard,” ebr Abraham. 

Yng ngwaelod y graig yr oedd ogof, ac yng ngenau’r 
ogof gorweddai llewpard yn cysgu. 

“Edrych acw ynteu,” ebr Abraham. 

Ac ar lethr craig yn y pellter gwelem hyddod yn 
pori’r glaswellt sych a dyfai yn y cilfachau, ac un hydd 
yn o isel i lawr. 

“Beth pe deuai’r nos?” ebe fi. 

Nid oes berygl i’r llewpard ddyfod o hyd i ni yma,” 
ebr Abraham, “ond rhyfedd ei weld ef mor bell o’r 
coedwigoedd os nad hiraethu am hydd y mae.” 

Cododd Abraham a chwilio am garreg. Daeth yn él 
a gorweddodd. Gollyngodd y garreg yn union ar ben 
y llewpard. Dyna sgrech, a rhu, a naid. Rhuthrodd y 
llewpard allan o’r ogof, a ffoai’r hyddod am eu bywyd 
wedi clywed ei sgrech. Yna crwydrodd y llewpard yn 
61 a blaen gan ffroeni popeth. Aeth ymaith yn araf ar 
hyd Ilwybr gwely afon sych oedd yng ngwaelod y graig, 
dan ffroeni o hyd. Yn y pellter gwelem agen mewn 
craig arall, a math ar astell y gellid eistedd arni yn ymestyn 
oddiwrthi. Aeth y llewpard tuag yno gan droi ei ben 
yn 6l a blaen fel pedfai’n chwilio am rywbeth, a ffroeni 
o hyd. Daeth at yr agen a’r astell, a safodd yn syn i 
edrych arnynt. Pwy a welem yn dyfod allan o’r agen, 
er ein syfrdandod, ond gwWr ieuanc, ac yn lle cilio’n 6l 
pan welodd y llewpard, er ein dychryn, aeth ato. 
Rhoddodd ei law ar ei ben a thynnu’r blew yn dl yn ysgafn, 
a’r llewpard yn ymrwbio yn erbyn ei goesau, ac edrych 
i fyw ei lygaid. LEisteddodd y gwWr ieuanc ar yr astell, a 
gorweddodd y llewpard @i ben ar ei draed. Beth a 
welem yn y man yn dyfod i lawr Ilethr y graig yn araf 
a gofalus, fel pedfai’n tynnu at lan yr afon, ond hydd. 
Daeth heibio i’r gongl ac yn sydyn i olwg y llewpard. 
Safodd yn rhythu arno wedi ei pharlysu gan ofn. Cododd 
y llewpard ei ben ac edrych arni a’i ostwng yn Ol. 
Medrodd yr hydd, hithau, dynnu ei llygaid oddiarno, ac 
edrych ar y gWr ieuanc. Dynesodd ato a gwthio’i phen 
i'w fynwes, ac yntau ag un llaw ar ben y llewpard a’i 
fraich arall am wddf yr hydd. A ninnau wedi ein 
parlysu. Yr oeddym wedi ein llyncu i fyny gymaint 
gan yr olygfa fel yr anghofiasom bopeth arall. A daliwyd 
ni’n sydyn gan y nos. A dyna’r peth olaf a welsom cyn 
ir tywyllwch gau amdanom,—y Ilewpard yn gorwedd 

4’i ben ar draed y gwWr ieuanc, yr hydd yn sefyll #1 phen 
yn ei fynwes, ac yntau’n eistedd ar astell y graig ai law 
ar ben y naill a’i fraich am wddf y Ilall. 

“Beth a wnawn yn awr?” ebe fi mewn braw. 

“Dilyn fi,” ebr Abraham. 

Dilynais ef gan afael yn ei fantell nes dyfod at 
ddisgynfa, ac ymbalfalu i lawr honno nes cyrraedd agen 
craig a mynd i mewn yno. Yr oedd cyn dywylled a’r 
fagddu, ac yn oer echrys, ond yno y bu raid i ni aros 
trwy lr nos. 

Ar doriad gwawr clywem ryw chwythu rhyfedd ym 
mhen draw’r agen. Credaf mai dyna a’n deffrodd, 
canys cysgasom er yr oerfel, wedi ymwthio’n dyn y 
naill at y llall. Edrychasom i gyfeiriad y chwythu, a 
beth oedd yno ond sarff yn dechreu ymddatod ac anelu 
ei phen tuagatom. Yr oeddym allan o’r agen ar 
darawiad amrant, ac ar ben y graig. Yr oedd y gwr 
ieuanc i fyny o’n blaenau. . 

““Tyrd yn nes ato,” ebr Abraham. 

Disgynasom i lawr ochr y graig, yr ochr bellaf oddi- 
wrtho, ac aethom ymlaen gan guddio o’r tu 61 i glogwyni 
a cherryg nes bod o fewn rhyw ddeucan cufydd oddi- 
witho. Yr oedd yr hydd a’r llewpard wedi mynd. 
Trodd Abraham ataf @i wyneb yn welw,— 

““Tesu’r saer,” ebr ef mewn islais. 

Ac ef ydoedd. Ond O! yr oedd golwg ofnadwy 
arno. Yr oedd ei wyneb fel y galchen, ac wedi curio’n 
deneu, deneu. Yr oedd ei lygaid fel pe wedi cilio i ben 
draw ei ben. Hongiai ei wallt yn aflér fel pedfai wedi 
gwlychu a gwlychu lawer gwaith drosodd. Ac edrychai 
yntau oddiamgylch fel gwr wedi torri’i galon. Plygodd 
ei ben a rhoddodd ei ddwylo i’w gynnal, 4’i benelinoedd 

ar ei bennaugliniau. Ac felly y bu am na wn pa hyd, 
a siglai fel pedfai’n rhy wan hyd yn oed i eistedd. A 
ninnau fel pe wedi fferru yn edrych arno. 

Cododd ar ei draed. Cymerodd garreg yn ei law. 
Trodd a throsodd hi yn ei law, ac edrych arni wedyn. 
_ Lluchiodd y garreg ymaith, a dywedyd rhyngddo ag ef 
ei hun,—‘*‘ Nid trwy fara yn unig y bydd byw dyn, ond 
trwy bob gair a ddaw allan o enau Duw.” 

“Yr wyf yn medru’r geiriau’ yna,” sibrydai 
Abraham, “ dysgais hwy yn Nhj’r Llyfr cyn iti ddyfod 
acw.” 

“* Medraf innau hwy hefyd,” sibrydais innau’n Ol. 
Eisteddodd wedyn, cododd garreg arall, trodd a 
throsodd hi’n ei law, a thaflodd hi ymaith fel pedfai 
hynny’n loes iddo, Edrychodd i’r pellter mawr. 
Dringodd y graig yn araf, a ninnau’n gwylio. Wedi 
cyrraedd y brig edrychodd yn hir tua’r Ddinas Santaidd, 
a chlywem ef yn dywedyd,—O!  Terwsalem, 
Terwsalem.” 

Daeth yn 61 yn araf, ac eistedd yn hir wedyn ar yr 
astell, a chlywem ef yn sibrwd rhywbeth am amlyg- 
rwydd pinacl y deml. Ac wedyn 4’i lygaid yn dan nes 
ein dychryn,—‘‘ Na themtia yr Arglwydd dy Dduw.” 

“‘ Medraf y geiriau yna hefyd, dysgais hwy yn Nhy’r 
Llyfr,” ebr Abraham. 

““ A minnau hefyd,” ebe fi. 

Ac aethom i garu gwersi T¥’r Llyfr er ein gwaethaf. 

Ni symudem na bys na bawd, nac yntau chwaith 
am yn hir iawn, ef yn gorffwys 4’i ben eto yn ei ddwylo. 
Cododd ei ben o’i ddwylo ac edrych oi amgylch. 
Cymerodd garreg yn ei law wedyn a’i throi a’i throsi, 
a dywedyd yr un geiriau drachefn ag o’r blaen. Yna 

sibrwd,—“O!  TIerwsalem, Ierwsalem.” Yna 
myfyrio’n hir. Yna edrych o’i amgylch fel pedfai’n 
bwrw golwg, nid dros y creigiau, ond dros y byd. Ni 
welsom ni neb erioed yn edrych felly o’r blaen, fel ped 
edrychai trwy’r creigiau, a gweld popeth yn y byd. Bu 
felly’n hir, hir. Neidiodd i fyny’n sydyn, gafaelodd 
mewn carreg a gofynnodd yn betrusgar,—“ Ei throi’n 
fara?” ‘Taflodd hi ymaith yn wyllt gan ddywedyd 
wedyn,—‘ Nid trwy fara yn unig y bydd byw dyn.” 
Yna s6n wedyn am y deml, a’r geiriau,—‘‘ Na themtia 
yr Arglwydd dy Dduw.” Yna edrych trwy’r creigiau 
wedyn fel pedfai’n gweld yr holl fyd. Safodd yn sydyn, 
a neidio ymaith mewn dychryn mawr, a gwaeddodd fel 
y gwelsoch blentyn yn gweiddi pan ddigwydd wynebu’n 
sydyn greadur gwyllt,—fel y gwneuthum i pan ruthrodd 
cath wyllt ataf a minnau’n fachgen bach, bach. Felly 
y gwnaeth Iesu, neidiodd fel pe oddiwrth fwystfil, a 
gweiddi,—‘“‘ Ymaith Satan,” 4 math ar sgrech ddieithr 
a ddatseiniai trwy’r creigiau. Eithr ni welem ni neb 
yno gydag ef. 

Os dychrynodd Abraham a mi ryw dro, y bore hwnnw 
y gwhaethom hynny. Wedi hyn anadlodd Iesu’n drwm, 
a gorwedd yn llesg ar yr astell. Am ysbaid yr oedd fel 
pe wedi marw. 

“"Y mae ef wedi marw,” ebe fi. 

“Aros dipyn,’? ebr Abraham. 

Toc, gwelem ef yn codi’n araf, ac eistedd. Cymerodd 
gwrr ei fantell i sychu ei chwys. Yna daeth gwén tros 
ei wyneb, y wén hyfrytaf a welsoch erioed. Y debycaf 
a welais iddi yw’r wén ar wyneb Samiwel brawd 
Abraham pan fo uwchben ei ddigon. Dwyflwydd 
ydyw Samiwel, 

A bu felly’n hir. Cododd ar ei draed, ac edrych 
oi amgylch, a’r wén honnoar ei wynebohyd. Acerein 
syfrdandod yr oedd wedi newid yn hollol. Nid edrychai 
ei lygaid yn wyllt o gwbl, yr oedd ei ruddiau fel pe wedi 
Nenwi, a rhyw sioncrwydd dieithr yn ei gorff. Ac nid 
oedd mor hardd hyd yn oed ar lan yr afon 4’r funud 
honno. 

““A oes arnat ti ofn?” ebr Abraham wrthyf. 

“Nag oes,” ebe fi. 

“Na minnau chwaith,” ebr Abraham. 

Aroshasom yno nes iddo gychwyn ymaith. A chyn 
i mi fedru dywedyd dim neidiodd Abraham ar ei draed, 
ac ymaith ag ef tuagat Iesu, a minnau rhwng bodd ac 
anfodd ar ei 61. Aethom i’w gyfarfod fel pe na wyddem 
ddim am ei helynt. Trodd Iesu 0 glywed ein cerdded, 
a gwelodd ni. Edrychodd am ennyd fel pe wedi synnu, 
yna daeth i’n cyfarfod dan wenu. 

“Wel, fechgyn,” ebr ef, “o ble y daethoch chwi ?” 

A rhoddodd ei freichiau am ein gyddfau, a ninnau 
un bob ochr iddo. Aeth 4 ni’n Ol, ac eisteddasom ill 
tri ar yr astell graig, a dechreuodd ymgomio 4 ni gan 
holi a holi am ein chwaraeon a’n cyfeillion, a phawb arall 
yn ein holi ynghylch ein gwersi yn Nhj’r Llyfr. Ym- 
wthiasom ill dau i’w geseiliau heb wybod i ni ein 
hunain. A daethom yn hy arno’n hollol ddifeddwl. 

Tynnais i fy ffon dafl allan a’i dangos iddo,— 

“Dyna i chwi ffon dafl dda,” ebr Abraham, “ ond 
gellwch chwi wneuthur un well gan mai saer ydych. 
Gwyddom amdanoch yn iawn. Gwelsom Ioan yn 
eich bedyddio.” 

“IT beth y mae hon dda?” ebr ef. 

“‘T drawo adar to,” ebe fi. 

Pruddhaodd ei wyneb yn sydyn, ac euthum innau’n 
ddigalon iawn, heb wybod pam. 

““Oes, y mae digon 0 adar to,” ebr ef, “ond y mae eich 
tad gyda hwynt oll. Gellir cael pump am ddwy ffyrling, 
ond ni syrth yr un ohonynt ar y ddaear heb eich tad chwi.” 

Aeth ati i ddywedyd mai Duw oedd ein tad, ac y 
carai Duw blant ac adar a blodau. Ni chlywsom erioed 
ddim fel hyn o’r blaen. Dywedodd wrthym, pan 
adwaenem Dduw yn iawn y deuem i’w garu hyd 
yn oed pedfai hynny’n tybio y newynem, y byddem yn 
barod i newynu i farwolaeth er ei fwyn. Gofynnodd 
i ni beth oeddym am fod ar 61 mynd yn fawr. 

“* Marchnatawr,” ebr Abraham. 

“Saer,” ebe finnau. Ac edrychodd Abraham yn 
ddig arnaf am imi gael ateb gwell nag ef. Dywedodd 
yntau nad oedd meddiannu eiddo, hyd yn oed pe medd- 
iannem holl deyrnasoedd y ddaear, yn ddim wrth fod 
yn dda. Am inni fod yn dda pe collem bopeth. Am 
inni hefyd beidio 4 bod yn ynfyd, a chredu y tynnai Duw 
ni o anawsterau yr aethom iddynt.trwy ein ffolineb ein 
hunain. Ac am inni wylio rhag Satan, mai anodd 
ryfeddol oedd ei orchfygu, ond bod hynny’n _bosibl. 
A daeth ychydig o’r olwg guriedig yn 61 drachefn am 
ennyd wrth iddo ddywedyd hyn. A chofiasom am ei 
eiriau ef ei hun ychydig ynghynt, a’i arswyd wrth 
ddywedyd,—“ Ymaith, Satan.” 

Siriolodd wedyn, a gofyn i ni a allem chwarae pegtop 
a phegi. Dywedasom y gallem. Dywedodd yntau 
y gwnai rai i ni pan ai adref. Cychwynasom oddiyno 
a phob un ohonom yn gafael mewn llaw iddo. Clywsom 
ef yn dywedyd hanes Duw ac adar to lawer gwaith 
wedyn, ond y tro hwn oedd y tro goreu. 

Wedi inni gyrraedd adref ni bu erioed y fath 
ddwndwr,—pawb yn meddwl ein bod ar goll. 

Ymhen tipyn wedyn daeth fy nhad i dy fy modryb 
Rebecca i edrych amdanaf. Ar ryw siarad gofynnodd 
i mi sut y gwyddem ni am Iesu o Nasareth. 

Ymddengys i’m tad ei gyfarfod ar lan y mér, a phan 
ddywedodd wrtho mai Lebbeus oedd ei enw, gofynnodd 
a oedd ganddo fachgen o’r enw Ananeias. Canys 
dywedasom wrtho, yn ein hymgom, holl hanes ein teulu- 
oedd. Ni allech beidio rywfodd. 

Yna tynnodd fy nhad ddau begi a dau begtop allan 
a’u rhoddi un bob un ohonynt i ni, gan ddywedyd mai 
Iesu o Nasareth a’u hanfonodd 1 ni’n rhodd. 

RHOSODD fy nhad ddiwrnod neu ddau gyda 
A ni yn nhy fy ewythr Eliseus a’m modryb 
Rebecca. 

“Wel,” ebr ef un min nos, “rhaid yw cychwyn 
adref yfory. A wyt ti’n barod, Abraham?” 

“Parod i beth?” ebr Abraham. 

“Parod i ddyfod adref gyda mi,” ebe fy nhad. 

“Rhaid aros yma er mwyn bod yn gwmni 1 
Ananeias,” ebr Abraham. 

““’Y mae Ananeias yn dyfod adref gyda ni,’ 
nhad. 

_ A dyna’r tro cyntaf i mi ameu mai i’m cyrchu adref 
y daeth fy nhad, neu buaswn wedi cymryd arnaf nad 
oeddwn wedi hanner gwella. Eithr yr oedd un cysur,— 

yr oedd fy nhad am dalu’n 61 i’m hewythr a’m modryb 
trwy gymryd Abraham gyda mi i Gapernaum am ychydig 
o newid. 

Bore drannoeth ymaith 4 ni ill tri, fy nhad yn cerdded, 
ac Abraham a minnau ar gefn yr asyn. Cymerasom 
bedwar diwrnod eto ar y daith fel y gwnaethom wrth 
ddyfod, gan gadw mor agos ag y medrem at lan Iorddonen. 
Gwell oedd gennym hynny na mynd drwy Samaria, 
canys lluchiodd plant Samaria gerryg ar ein holau wrth 
i ni fynd drwodd ar ein taith gyntaf. 

Wedi cyrraedd Capernaum tybiem fod holl blant y 
ddinas yno i’n croesawu. Deuent i’n cyfarfod o bobman, 
a phawb eisiau gafael ym mhen yr asyn, a’u dannedd yn 
rhedeg wrth feddwl am Abraham a minnau wedi cael 
taith mor hir ar ei gefn. A thrannoeth nid oedd 
fawr o ddysgu ar y wers gan eisiau mynd allan i chwarae 

a chlywed hanes Abraham a minnau ar gyrrau diffeithwch 
Iwdea. Canys yr oedd pob math ar stori yng 
Nghapernaum am beryglon y diffeithwch pell. 

Dangosais i ac Abraham iddynt y pegi a’r pegtop. 
A bu’n chwarae pegi a phegtop am ddyddiau wedyn 
yn ddi-dorr. Eithr nid oedd gan neb rai cystal 4’n 
rhai ni. Dywedasom hanes Iesy’r saer wrthynt, ac yr 
oedd pawb ar dan eisiau ei weld, ac yn holi tybed a ddeuai 
byth i Gapernaum. ‘Tybiai rhai o’r plant efallai y 
deuai, gan fod pobl Nasareth yn hoff iawn o ddyfod 
am dro i Gapernaum i weld y mér, er bod Tiberias yn 
nes atynt. Ond Capernaum yw’r dref bwysicaf. 

Wedi chwarae llawer iawn ar begi a _ phegtop, 
un prynhawn eisteddasom i ymgomio. Dywedodd 
Abraham beth a feddyliai Iesu o ffon dafl. Yna aethom 
i ddywedyd ychwaneg o hanes yr anialwch, a gwlad a 
chartref Abraham, a digwyddodd Abraham adrodd hanes 
hwyl a helynt priodas Sephora ei chwaer, a fu ychydig 
cyn i mi fynd yno. 

Dyna swn yn y farchnadfa, ac i ffwrdd 4 ni yno. 
Nid oedd ond asyn yr hen Isaac y gwneuthurwr pebyll 
wedi cicio bwrdd y gwerthwr adar to, ac yr oedd yr 
helynt drosodd cyn prin i ni gyrraedd. 

Ni ellid yn hawdd chwarae pegtop yn y farchnadfa 
yng nghanol y prysurdeb yno. 

“ Beth nesaf?” ebr Abraham. 

Cofiodd Isaac, un o’n cyfeillion, am briodas Sephora, 
a gofynnodd,—“ Beth am chwarae priodi?” A dyna 
drefnu ar unwaith. Yr oedd Hanna, merch Eleias heol 
y cryddion yn ymyl, a gwahoddwyd hi i fod yn briodas- 
ferch. A dyma drefnu’r orymdaith,—gorymdaith y 
briodasferch i dy¥’r priodfab. Trefnwyd rhai i ganu 

pibau, ac eraill yn ddawnswyr. Ac yr oedd eisiau asyn 
i gario Hanna, ond nid oedd yr un ohonom yn fodlon 
mynd ynasyn. Dechreuodd y canwyr pibau ar eu gwaith, 
ond yn yr helynt ynghylch chwarae asyn aeth y lleill i 
ffraeo yn lle dawnsio. A dyna ben ar y chwarae priodi. 

Pwy a ddaeth heibio ar y pryd ond lleng o filwyr 
Rhufain. Deuant hwy drwodd ar bob diwrnod 
marchnad. Wedi iddynt fynd,— 

““Mi wn i beth a wnawn,” ebr Isaac, “ chwarae 
Iddewon a Rhufeiniaid.” 

A dyma’r chwarae hwnnw. Y mae’r Rhufeiniaid 
wedi ennill ein gwlad oddiarnom; a ninnau, wrth 
-gwrs, yn cashau hynny 4’n holl galon ond rhyw ychydig 
o gynffonwyr. Ac yr ydym wedi penderfynu, cyn 
gynted ag y daw’r Meseia—gwr wedi ei anfon gan 
Dduw fydd y Meseia, i fod yn frenin arnom ac i’n harwain 
i orchfygu Rhufain—codi gwrthryfel, gorchfygu’r Rhuf- 
einiaid, a’u hanfon i’w gwlad eu hunain, a chael y Meseia 
i deyrnasu arnom ac i fyw yn lerwsalem. Mor braf 
fydd hi wedyn. 

Y mae chwarae Iddewon a Rhufeiniaid yn boblogaidd 
iawn. Cymer un hanner ohonom ran y Rhufeiniaid, 
ar hanner arall ran yr Iddewon, chwiliwn am arfau, ac 
yna,—rhyfel. Cyn gynted ag yr awgrymodd Isaac 
y peth aethom ati’n syth. Cymerodd Abraham ran yr 
Iddewon, a minnau’r Rhufeiniaid) Y maent hwy, 
sy'n byw yn Iwdea, yn fwy awyddus na hyd yn oed ni 
am orchfygu’r Rhufeiniaid. Yr ydym ni, yng 
Nghapernaum, yn gweld yr ochr dda iddynt, gan eu 
bod yn masnachu Ilawer 4 ni, a phrynu llawer gennym, 
ac yn dwyn elwini. Eithr am Iwdea a’i ddiffeithwch, 
ni wnant ond pasio drwodd yno, a phoeni’r rhai a fyddo 

ar eu llwybr. Chwiliasom am unrhyw beth a phopeth 
i wneuthur helmau. Gwyddem am hen gwch ar lan 
y mor, a chymerasom ystyllod ohono a’u hollti i 
wneuthur cleddyfau. A dyna ddechreu. A brwydro 
caled a fu am dipyn, a llawer o hwyl. Collai’r Iddewon 
dir weithiau, a’r Rhufeiniaid waith arall. 

Yn sydyn teimlwn fel pedfai rhywun yn sefyll yn 
ein hymyl yn ein gwylio, a ninnau’n meddw!l bod gormod 
prysurdeb ar bawb yn masnachu, i sylwi arnom, a 
chymaint sWn yn dyfod o’r pellter. Codais fy mhen,— 
“ Abraham,” ebe fi, ‘“‘edrych pwy sydd yma.” 

Edrychodd Abraham. Dyna daflu’r cleddyfau, ac 
ato 4 ni ar unwaith. Pwy ydoedd ond Jesu’r saer. : 

““ Abraham ac Ananeias,” ebr ef, “‘ pwy a feddyliai 
am eich cyfarfod yma. Beth sydd gennych am eich 
pennau?”’ 

‘“* Helm,” ebe ni ill dau. 

“ Beth sy’n bod?” ebr ef. 

“'Ymladd yr ydym,” ebe ni,—“ rhyfel ydyw rhwng 
yr Iddewon a’r Rhufeiniaid.” 

Yr oeddym yn ddigon hy arno i fedru dywedyd 
popeth wrtho. Yr oedd yr hawddaf yn y byd i fynd 
ato. Erbyn hyn yr oedd y gair ymysg y plant eraill 
mai Iesu ydoedd, a hwythau wedi dyfod a chau amdano 
a chymryd ato ar unwaith. 

Pan glywodd ein stori ciliodd y wén oddiar ei wyneb 
a phruddhaodd. Ac aethom ninnau oll yn ddigalon 
heb wybod pam. Yn rhyfedd iawn, bob tro y pruddhai 
ef 4i pawb yn ddigalon heb wybod iddo’i hun, a phan 
wenai 4i pawb yn llawen. 

“Os nad ydych yn brysur,” ebr ef, “a ddowch 
am dro o’r twrw hwn i lan y mor?” Ac aethom. 

Wedi cyrraedd eisteddodd ef ar gongl yr hen gwch, 
a dechreuodd ymgomio 4 ni. 

‘““Ni hoffaf ymladd,” ebr ef. 

“Beth am y Rhufeiniaid yn ein gormesu?” ebr 
Abraham. 

“Nid trwy ymladd y gorchfygwch hwy,” ebr ef, 
‘Cond trwy fod yn garedig. Y mae Duw yn peri i'w 
haul godi ar y drwg a’r da, ac yn glawio ar y cyflawn a’r 
anghyfiawn.” 

Ac edrychodd pawb ar ei gilydd. Caredig wrth y 
Rhufeiniaid ! 

‘““'Y mae Duw’n dad,” ebr ef. ‘“‘ Tad ydyw Duw, 
tad i bawb,—tad i’r Rhufeiniad a’r Iddew, i’r Iddew 
ar Rhufeiniad. Ac ystyria ef hwythau’n frodyr i’w 
gilydd, yn caru ei gilydd, 4 Duw’n dad iddynt.” 

“Paid 4 dywedyd hynyna gartref,” ebr Abraham 
wrthyf o dan ei lais, “‘ neu os 4’r gair allan ei fod yn 
dywedyd hyn y mae’r offeiriaid yn sicr 0’1 ladd.” 

Aeth Iesu ymlaen,—“ A dyna’r unig deyrnas sydd 
i fod, a’r unig un a fedr ddyfod 4’r byd i’w le, teyrnas 
Dduw, a Duw’n frenin, a’r brenin yn dad, a phawb yn 
frodyr a chwiorydd i’w gilydd ac yn gyfeillion. A ydych 
yn deall ?” 

Dywedasom ein bod, er nad oeddym yn rhyw glir 
o gwbl ar y peth. Bod yn frodyr i’r Rhufeiniaid o 
bawb. 

Wedi sén am garedigrwydd Duw yn gwneuthur 
y byd mor dlws, a pharatoi Ilysiau a ffrwythau yn fwyd 
i bawb,—i’r Iddewon a’r Rhufeiniaid—ac mai gresyn 
oedd i gasineb dynion ddifwyno’r byd, a bod yn hawdd 
gweld Duw ond i’n calonnau fod yn bur, gadawodd ni’n 
synnu ar lan y mér, ac aeth ymaith tua’r mynydd. 

Ni ddywedodd neb ddim am dipyn. Yna dywedodd 
Isaac mewn rhyw hanner ofn,—‘ Beth pe baem yn 
chwarae teyrnas Dduw ynteu?” 

A dyna ddechreu. Y cynllun oedd, rhai i fod yn 
Iddewon a rhai’n Rhufeiniaid, iddynt fynd yn gyplau,— 
Rhufeiniad ac Iddew ymhob cwpl, a phob Rhufeiniad 
ac Iddew i roddi eu breichiau am yddfau’i gilydd, ac 
ufuddhau i Dduw. Ond daeth anhawster am fod pawb 
eisiau bod yn Dduw. A bu raid rhoddi heibio’r chwarae 
hwnnw hefyd. Y mae ambell ddiwrnod fel hyn yn 
ein hanes, onid oes, pan nad oes dim hwyl ar chwarae ? — 
fel pedfai popeth yn mynnu mynd yn groes. 

Buom yn llonydd yn hir yn eistedd ar y cerryg, a | 
gwylio’r mér, a phawb yn ddi-hwyl. ‘Toc, dyna swn, 
sWn cynhebrwng. 

“Wel,” ebr Isaac braidd yn sur, “ oni allem gytuno 
ynteu i chwarae cynhebrwng? Ni raid bod yn siriol 
i chwarae hwnnw.” 

Nid cynt nag y daeth y gair 0’ enau na ddechreuasom 
drefnu. Aeth Isaac yn gorff, a chawsom ystyllod o’r 
hen gwch i wneuthur elor. Rhedais i adref i chwilio 
am lysiau wylofain i helpu’r merched wylo. A dyna 
gychwyn,—y merched ar y blaen yn dal y Ilysiau wrth 
eu llygaid i dynnu dagrau, ac yn wylofain; hanner 
dwsin o fechgyn yn canu galarnad.—“ O ! fy mrawd, 
O! fy mrawd,” a’r gweddill yn dilyn. Rhag 
mynd i stWr y farchnad aethom tua ffordd y 
mynydd. 

Wedi teithio tipyn gwaeddodd Isaac fod hoelen 
o’r ystyllod yn ei frifo, a mynnai ddyfod i lawr. 
Gofynnodd Ieremeia bachgen Esra’r sidan iddo oni 
wyddai ei fod wedi marw, ac y dylai gadw yn ddistaw. 

Eithr dal i weiddi yr oedd Isaac. Yna peidiodd y merched 
ag wylo, a cheisio’i argyhoeddi nad oedd ganddo hawl 
i gwyno ac yntau wedi marw. A dyna lle bu dadleu. 

“Ni thal hyn ddim,” ebr Abraham, “rhaid yw 
mynd ymlaen. Fechgyn, dechreuwch yr alarnad eto, 
a dyna’r bechgyn yn ail-ddechreup—“ O! fy mrawd, 
O! fy mrawd,” ond ni chwynfanai’r merched mewn 
-ateb, oherwydd na fodlonai Isaac farw, 4 hoelen yn ei 
gefn, Ac ni allent hwythau wylo a chwynfan am y 
byw. Yn ein blaenau dan ffraeo felly yr aethom am 
ychydig. Daethom heibio i’r gongl, a digwyddais i 
edrych ymlaen. Pwy a eisteddai ar garreg ar ochr y 
ffordd yn gwylio dau loyn byw yn chwarae yn yr awyr 
ond Iesu. 

Cododd a daeth atom. 

“Beth sy’n bod yn awr?” ebr ef, wrth ein gweld 
oll yn methu 4 pheidio gwgu. 

““Tsaac sy’n gwrthod marw,” ebe’r merched. 

““’Y mae Isaac braidd yn ieuanc i farw,” ebr ef dan 
wenu. 

“A hwythau’n gwrthod cwynfan,” ebr Isaac. 

““Ond beth yw ystyr y cwbl?” ebr Iesu. 

“Chwarae cynhebrwng ydym,” ebe fi, “ni allem 
chwarae teyrnas Dduw am na wyddom sut i drefnu. 
Ac yr oedd ar bawb eisiau bod yn Dduw.” 

““Dowch yma,” ebr ef yn dyner. Eisteddodd ar y 
garreg, a ninnau ar y ddaear o’i amgylch. 

“Nid teyrnas i'w chwarae yw teyrnas Dduw,” ebr 
ef, “ond fel hyn. Nid yw Duw’n actio brenin i’ch 
gorfodi o gwbl.” 

“Sut felly? Y mae pob brenin yn gorfodi,” ebe 
ni. 

“Fel hyn,” ebr ef, “ Prun ydyw’r anwylaf gennych 
ohonoch i gyd?” 

“Lefi,” ebe ni oll. 

Fy mrawd ieuangaf yw Lefi. Pedair oed ydyw, ac 
yr oedd eisiau dyfod gyda ni, a ninnau wedi ei gymryd 
ac addo edrych ar ei 6]. Ac y mae’n hen beth bach 
annwyl iawn. 

“Lefi?” ebr Iesu, gan fynd at Lefi a’i gymryd 
ar ei lin, a’i dynnu i’w gesail, a gwenodd Lefi a gorffwys 
ei ben ar ei fynwes. 

““ Te,” ebe pawb. 

““Dywedwch eich bod yn chwarae teyrnas,” ebr 
Iesu, a bod Lefi bach yn frenin arnoch, a fuasech yn - 
ufuddhau iddo ?” 

“* Buasem,” ebe pawb. 

“Pam?” ebr ef, “canys ni all ef eich gorfodi i 
ufuddhau, na’ch cosbi am beidio.” 

Dywedodd Hanna mai am ein bod yn ei garu, a rhag 
ei boeni, ei fod yn rhy wan i’n curo. 

“Vr dim,” ebr Iesu. ‘‘ Dyna sut un yw Duw. 
Y mae’n gryf, ond yn ymddwyn fel pedfai’n wan. Nid 
yw am eich gorfodi i ufuddhau iddo. Os ufuddhewch 
iddo, y mae hynny i fod am eich bod yn ei garu. Ac os 
cerwch ef ufuddhewch iddo, nid rhag ofn iddo eich cosbi, 
ond rhag ei boeni. A theyrnas Dduw ydyw pobl yn 
caru Duw, ac yn ufuddhau iddo am eu bod yn ei garu, 
ac wedi eu swyno ganddo, ac nid am fod arnynt ofn iddo 
eu cosbi. Ejithr y mae arnynt ofn iddo boeni yn eu cylch. 
A ydych yn deall?” 

Yr oedd pawb yn fud am ennyd. 

“ Felly,” ebr Abraham, toc, “nid Duw caled ydyw 
Duw, yn trefnu cosb i ni am fod yn ddrwg?” 

“Nage,” ebr Iesu. ‘‘ Tad ydyw, ac y mae eisiau 
dysgu hynny i’r Rhufeiniad a’r Iddew, ac yna deuant i 
garu Duw, ac o garu Duw caru ei gilydd.” 

“Yr wyf yn deall yn awr,” ebr Isaac. “ Os gwnaf 
ddrwg, am fy nghuro y mae fy nhad, ond wylo y mae 
fy mam. Ac y mae arnaf fwy o ofn digio fy mam 
o lawer na digio fy nhad. Ond ni feddyliais erioed 
mai tebyg i fy mam yr oedd Duw.” 

““'Y mae Isaac yn deall,” ebr Iesu dan wenu. “Y 
mae Duw yn dad ac yn fam.” 

Daeth prudd-der tros ei wyneb, a dywedodd mewn 
hanner gwaedd,—“‘O ! na buasai pobl mewn oed yn 
medru deall fel plant.” Yna gwnaeth rywbeth a’n 
dychrynodd. Cododd ei lygaid i fyny a dywedodd,— 

“YT ti yr wyf yn diolch, O ! Dad, Arglwydd nef a 
daear, am iti guddio y pethau hyn rhag y doethion a’r 
deallus, a’u datguddio ohonot i rai bychain.” 

Cyn iddo orffen yr oeddym i gyd wedi rhedeg i 
ffwrdd. 

Pan aethom heibio i’r gongl,—“ A wyt ti’n deall ?” 
ebr Abraham wrthyf. : 

“Credaf fy mod,” ebe finnau. “ Onid wyt yn 
meddwl bod Duw’n un tebyg iawn i Iesu ei hun?” 

‘‘Pedfai Duw fel ef,’ ebr Abraham yn bendant, 
“ buasai’r peth hawddaf yn y byd i bawb ei garu, a dyna 
iti deyrnas Dduw yn syth. Ond nid dyna fel y sonnir 
am Dduw yn Llyfr y Gyfraith a’r synagog. Ni 
chwaraewn Iddewon a Rhufeiniaid byth eto.” 

Ac 1 ffwrdd 4 ni bawb yn 4l i’r farchnadfa. 

MAE rhywhbeth rhyfedd ar fy nhad ers tro. Nid 

yw o gwbl fel ef ei hun. Weithiau bydd oddi- 

cartref am ddeuddydd neu dri heb unrhyw reswm, 
ac yntau’n Wr mor gartrefol. A phan ofyn fy mam iddo 
ymhle y bu, rhydd yr esgusion rhyfeddaf, a digon hawdd 
yw i bawb weld mai esgusion gwneuthur ydynt. Ac y 
mae’n wahanol iawn iddo ef ei hun yn ei ffordd hefyd. 
Nid ydyw’r un fath 4 thadau plant eraill pan fyddo fel 
ef ei hun. Ffraeant hwy pan fynnoch, a dadleu’n wyllt 
4i gilydd ynghylch helynt yr Iddewon a’r Rhufeiniaid. 
Beth bynnag arall a fyddo ar droed y mae hwnnw bob 
amser yn bwnc parod. Y maent am waed pob un a 
bleidia’r Rhufeiniaid. A’r dydd o’r blaen pan basiai 
Lefir Trethwr lluchiasant gerryg ar ei 61, am mai gwas 
y llywodraeth ydyw i gasglu treth y ffyrdd, a hwythau 
yn erbyn ei thalu. Ni bu ond y dim na chollodd Lefi 
ei fywyd. A dyna’i hanes onibai ei fod yn fwy chwim 
na’i erlidwyr. 

Ni chymerai fy nhad byth ddim diddordeb yn y pethau 
hyn. Yr oedd ef yn hollol fodlon os caffai iechyd i 
bysgota, a’n cadw fel teulu uwchlaw angen, a mynd yn 
ffyddlon i’r synagog, ac i’r Wyl i Terwsalem unwaith 
yn y flwyddyn. Nid oedd o bwys ganddo am ddim 
arall. 

Yn ddiweddar y mae wedi newid yn_hollol. 
Hawliau’r Iddewon sydd yn ei enau o hyd, a pha bryd 
y daw’r Meseia, a’i bod yn amser difetha’r Rhufeiniaid, 
a pham na ddylai’r Iddew fel y Rhufeiniad fod yn anni- 
bynnol. Prin yr ydym yn ei adnabod gan mor wahanol 


ydyw iddo’i hun. 

A dyma sut y dechreuodd y newid. Ryw fin nos 
yn ddiweddar daeth i’r ty, a dywedodd ei fod yn mynd 
i bysgota gyda Simon fab Iona, bod gobaith am ddalfa 
dda, bod lliw afonydd y mynyddoedd yn arwyddo digon 
o bysgod yng ngenau’r afonydd. Nid yw’n ddim iddo 
ef fod allan trwy’r nos yn pysgota pan fyddo’r dwfr yn 
ffafriol. 

Trannoeth daeth yn 61 pan oeddwn i ac Abraham 
newydd gyrraedd y ty wedi bod yn Nhy’r Llyfr. 
Yr oedd golwg flin a dieithr arno a’n gwnai’n annifyr 
yn ei gwmni. 

“Sut ddalfa?” ebe fy mam. 

Ni ddywedodd air, dim ond codi ei freichiau, ac 
edrych yn wyllt, fel pedfai holl bysgod y mér wedi eu 
dal ganddo. 

Eisteddodd wrth y bwrdd ond ni ddywedai air, dim 
ond edrych allan tua’r mér fel pedfai braw arno, a phigo’i 
fwyd, a malu’r bara’n friwsion. 

““Lebbeus,” ebe fy mam, “pam na fwytei di? 
Dylai fod eisiau bwyd mawr arnat, wedi bod drwy’r 
nos yn gweithio’n galed.” Ond ni chymerodd arno’i 
chlywed. 

Bwytai Abraham a mi ein goreu gan sisial chwerthin 
am ben rhyw ddigrifwch new’i gilydd. Ynsydyn teimlwn 
yn annifyr fel pedfai rhywbeth dieithr ar afael ynof. 
Codais fy mhen, a dyna lle’r oedd fy nhad, wedi gadael 
ei fwyd yn llonydd, 4’i benelin ar y bwrdd, a’i ben ar ei 
law, yn edrych arnaf yn lloerig fel pedfai wedi dyrysu’n 
lan. Rhythai drwof fel pe am fy mwyta, a gwaeddais 
“mam” heb wybod i mi fy hun. 

“Yn enw’r deml, Lebbeus,” ebe fy mam, “ beth 
sy'n bod?” 

Deffrodd yntau ac ymysgydwodd, a dechreu pigo’i 
fwyd drachefn. Cyn bo hir teimlwn yr un edrychiad 
yn gafael ynof ag o’r blaen, a chodais fy mhen. A dyna 
lle’r oedd fy nhad wedyn yn syllu arnaf i’r byw. 
Edrychais innau’n union arno yntau fel pe bawn wedi 
fferru. 

** Ananeias,” ebr ef yn y man, mewn hanner sibrwd 
brawychus, “beth a wyddost ti am Iesu o Nasareth ?” 

Dyna’r enw a roddai fy nhad arno, canys ni wyddai 
ddim amdano fel saer. 

“Tesu o Nasareth?” ebe fi, gan geisio bod yn 
siriol, “i ddechreu saer ydyw, a’i dad wedi marw yn 
ddiweddar, a’i fam yn cadw ty iddo.” 

“Saer?” ebe fy nhad yn wyllt, “saer? Gwyr 
fwy am bysgota na nyni oll gyda’n gilydd, a ninnau wedi 
byw mewn llongau ar hyd ein hoes.” 

“Saer ydyw, beth bynnag,” ebe fi. “ Edwyn 
Simon y pedler ef yn dda, ac ef a ddywedodd y cwhbl 

withym.” 
“Saer?” ebe fy nhad fel pedfai’n breuddwydio, 
“dim ond saer! Beth arall a wyddost amdano ?” 


Adroddais innau hanes y bedydd, a’r helynt yn y 
diffeithwch. 

“ Dywed stori’r diffeithwch yna eto,” ebe fy nhad 
yn eiddgar. Dywedais innau hi ac Abraham yn fy 
helpu lle llithrai fy nghof. 

Torrodd fy nhad ar ein traws,—‘ Y mae wedi 
adrodd honyna ei hun wrthym ni,” ebr ef, fel pedfai 
arno ofn dywedyd wrthym rhag bod rhywun yn clywed. 
Yn wir, yr oedd rhywbeth rhyfedd iawn ar fy nhad. 

“ Ananeias,” ebr ef wedyn yn y man, “a wyt ti’n 
credu mai ef yw’r Meseia?” 

Ni feddyliais i ddim am y peth o’r blaen. Wedi 
meddw] tipyn,—‘ Nag ydwyf,” ebe fi, ‘‘ nid yw’n siarad 
yr un fath a’r Meseia. Ni soniodd ddim am orchfygu 
Rhufain. Yn wir, dywedodd wrthym am fod yn 
ffrindiau 4’r Rhufeiniaid.” 

‘“‘ Dyna’r anhawster,” ebe fy nhad. “ Cyn belled 
ag y gallwn ni weld hawdd fyddai iddo dynnu’r wlad ar 
ei ol, ac yna byddai’r Rhufeiniaid yn ein dwylo a gallem 
eu gorchfygu tan ganu. Ac felly y buom yn rhyw 
siarad a’n gilydd, ond y mae pethau eraill dieithr ynglyn 
ag ef. Y mae’n ddyn ofnadwy, sut bynnag.” 

“‘ Beth sy’n bod, Lebbeus bach?” ebe fy mam. A 
dechreuodd fy nhad ar ei stori. Ymddengys bod Simon 
fab Iona ac yntau wedi mynd i bysgota y noson gynt 
a dau neu dri eraill yn y llong gyda hwy, ond er meddwl 
bod popeth yn ffafriol cawsant noson druenus o sal. 
Pan oeddynt wrthi hi’n golchi eu rhwydau gwelent 
Wr ieuanc yn sefyll yn eu gwylio. Amneidiodd ar Simon 
a gofyn iddo a gaffai ddyfod i’r llong. 

““ Meddyliasom ni,” ebe fy nhad, “‘ mai eisiau croesi 
i'r lan arall ydoedd. _Dywedodd Simon wrtho am ddyfod 
i mewn, Wedi dyfod gofynnodd i Simon beidio 4 
chychwyn am ychydig, ei fod eisiau dywedyd gair wrth 
y bobl ar y lan. Pan ddeallodd y bobl tyrasant at ei 
gilydd, ac wrth weld hynny deuai eraill yno, ac eraill 
wrth eu gweled hwythau’n dyfod, nes dyfod tyrfa fawr 
yno o dipyn i beth. Ac yr oedd yn amlwg y clywsai’r 
rhan fwyaf amdano. Daethant mor agos i fin y dwfr 
ag y gallent, ac eistedd i ddisgwyl. Ac yntau ym mhen 
blaen y llong yn edrych yn fud a syn arnynt. Ac mor 
ddistaw ydoedd y fan fel y clywech y tonnau’n chwarae 
ar y creigiau yn y pellter. Yna dechreuodd lefaru. 

Dywedai’r pethau rhyfeddaf, a phawb yn edrych yn 
hurt. Disgwyliem iddo ddechreu arni, fel pob bachgen 
ieuanc sy’n llefaru ar gongl yr heol y dyddiau hyn, trwy 
gondemnio Rhufain a’i holl ddrwg a’i holl weithredoedd. 
Ond yn lle hynny rhyw eiriau fel = a ddywedodd, a hynny 
yn y fath fodd fel na allaf beidio 4’u cofio bob gair,— 

“Gwyn eu byd y tlodion yn yr ysbryd, canys oN 
yw teyrnas nefoedd. 

* Gwyn eu byd y rhai sydd yn galaru, canys hwy a 
ddiddenir. 

* Gwyn eu byd y rhai addfwyn, canys hwy a etifeddant 
y ddaear. 

“Gwyn eu byd y rhai sydd arnynt newyn a syched 
am gyfiawnder, canys hwy a ddiwellir. 

‘Gwyn eu byd y rhai trugarogion, canys hwy a gant 
drugaredd.’ ” 

““O,” ebe fi ar ei draws, “‘ dywedodd rywbeth fel 
yna wrthym ni, a hefyd ‘Gwyn eu byd y rhai pur o 
galon, canys hwy a welant Dduw.’” 

“ Dywedodd y geiriau yna wrthym ninnau hefyd,” 
ebe fy nhad, “ac wedi iddo orffen trodd at Simon a 
dywedodd wrtho am godi angor a mynd ymlaen. Aci 
ffwrdd 4 ni. Pan edrychasom yn 6l, wedi mynd ymhell 
i’r dwfr, dyna lle y safai’r bobl fel pe wedi eu meddiannu. 
Yr oeddym ni’n Iluddedig iawn. Buom wrthi hi’n 
chwysu a baeddu trwy’r nos gynt heb ddal un pysgodyn. 
Ac mor ddieithr oedd geiriau’r gwr ieuanc, ac mor ddieithr 
ei ffordd o’u dywedyd, fel na wyddem yn iawn pa beth 
a wnaem nac i ble yr hwyliem y llong. ‘Trodd y gWr 
ieuanc at Simon,—‘ Simon,’ ebr ef, ‘ nid oes llawer o dl 
pysgod ar y llong hon.’ ‘ Nag oes,’ ebe Simon yn ddi- 
ynni, ‘er i ni boeni ar hyd y nos ni ddaliasom ni ddim.’ 

“** Gwthia i’r dwfn,’ ebe’r gwr ieuanc, ‘a bwriwch 
eich rhwydau am helfa.’? Edrychasom ar ein gilydd. 
Nid oedd fawr o 61 y mér arno, ac amheuem beth a 
wyddai ef am bysgota. Ac eto yr oedd ef a’i eiriau 
dieithr wedi gafael ynom. Mentrodd Simon. ‘Er i 
ni fethu trwy’r nos,’ ebr ef, ‘ar dy air di mi a fwriaf y 
rhwyd.’ ” 

Bu fy nhad yn ddistaw yn hir yn y fan yma, nes 
“im mam awgrymu, “ Wel?” 

Ymysgydwodd wedyn. ‘Ar dy air di mi a fwriaf 
y rhwyd,” ebr ef fel pe mewn breuddwyd. A thewi 
wedyn. 

Ymysgydwodd wedyn fel gwr yn deffro. “Sara 
bach,” ebr ef wrth fy mam, “ ni fedraf byth ddisgrifio’n 
briodol beth a ddigwyddodd wedyn. Bwriasom y rhwyd, 
rhwng bodd ac anfodd, a’i thynnu, ond ni allem ei symud. 
Yr oedd fel pedfai holl bysgod y mér wedi heigio iddi. 
Clywem hi’n clecian, clecian, dan y baich, ac ofnem 
bob eiliad iddi dorri a gollwng yr holl bysgod i’r mér. 
Dyna ni’n gweiddi ar y llong arall, lle’r oedd meibion 
Sebedeus, a hwythau’n dyfod. A rhyngddynt hwy a 
ninnau, cawsom y pysgod i mewn yn llond pob man fel 
na allem bron symud. 

“Wel, yr oeddym wedi dychrynu’n ofnadwy, a 
Simon yn lloerig hollol. Dywedodd wrth y gwWr 
ieuanc am fynd ymaith, ei fod ef yn rhy bechadurus i un 
mor lan aros yn ei gwmni, heb ystyried sut y gallai fynd 
ymaith, a ninnau yng nghanol y mor erbyn hyn. Yr 
oedd ateb y gWr ieuanc yn un rhyfedd iawn. Dywedodd 
wrth Simon am beidio ag ofni, y gwnai ef yn bysgotwr 
dynion cyn bo hir. 

“© Pysgotwr dynion !” ebe ni oll wrth ein gilydd. 
‘Pa un ai ef ynteu ni sy’n dyrysu? Pysgota dynion ! 
Sut y gallai dynion fyw yn y dwfr i ni gael cyfleustra 
o gwbl i’w pysgota, pedfai synnwyr yn hynny? 

“Wedi dyfod i’r lan yr oedd rhai ohonom yn fwy 
hunanfeddiannol, ond Simon a meibion Sebedeus wedi 
glan wirioni. ‘ Caiff y llongau gymryd eu siawns,’ ebe 
hwy, ‘cei wneuthur fel y mynnot 4 hwy, Lebbeus. 
Ni adawn ni byth mo’r gWr ieuanc hwn mwy.’ 

“Ac yno y safem, yn dwrr ar lan y mér yn edrych 
arno, ac yntau’n sefyll ryw ganllath oddiwrthym yn 
gwylio’r haul yn torri ffordd ar draws y mor. 

“Daeth gwr heibio a gofynnodd i ni beth a wnai 
Iesu o Nasareth yno gyda ni, a dyna’r adeg y daethom 
i wybod ei enw. ‘Tyrasom o’i amgylch, a mentrodd 
Simon ofyn iddo beth a feddyliai wrth ‘ bysgota dynion.’ 
Ni ddywedodd air ond amneidio arnom ei ddilyn. Ac 
ar ei 6l 4 ni i’r gilfach dan y graig fawr. Wedi i ni 
eistedd edrychodd arnom fel pedfai’n ein hoffi, a dechreu 
s6n am deyrnas—teyrnas Dduw—ond ni allaf ddywedyd 
o gwhbl ein bod yn ei ddeall. Dywedodd mai pysgota 
dynion oedd cael dynion yn aelodau o’r deyrnas hon. 
Yna gostyngodd ei lais, a dywedyd na allem wneuthur 
y gwaith heb fynd drwy’r un profiad ag ef, ac mai profiad 
chwerw iawn oedd hwnnw. Ac aeth ymlaen i adrodd 
ei hanes yn niffeithwch Iwdea, hanes rhyfedd iawn, iawn. 
Dywedodd ddarfod iddo deimlo bod rhyw nerthoedd 
rhyfedd yn deffro ynddo na wyddai ddim amdanynt o’r 
blaen, ac y gallai wneuthur pethau na feddyliodd erioed 
am eu gwneuthur. Wedi bod yno’n hir yn meddwl, 
a meddwl, aeth yn newynnog iawn. Meddwl yr oedd 
ebr ef, sut i sefydlu’r deyrnas y soniai amdani, a chael 

dynion iddi. Yna ddarfod i Satan ddyfod ato a’ 
berswadio i droi’r cerryg yn fara, a gwyddai ef ei 
hun y medrai wneuthur hynny, yn él cais Satan, pe 
dymunai.” 

Amneidiodd Abraham arnaf, canys clywsom y 
geiriau pan oeddym yn ei wylio yn yr anialwch, ond 
ni welsom Satan. 

“‘Meddyliai yntau,” ebe fy nhad, ‘“‘mai nerthoedd 
oedd y rhai newydd i sefydlu’r deyrnas, ac os defnyddiai 
hwy er ei les ei hun y byddai’n pechu. Ond sut i 
sefydlu’r deyrnas ? 

‘* Dywedodd i Satan ei berswadio i fynd i Ierwsalem, 
a dringo pinacl y deml, a neidio i lawr, fel y gwelai’r 
bobl ei fedr. Eithr gwyddai ef mai dychrynu pobl fyddai 
hynny, ac nid eu perswadio. Ceisiodd Satan, ebr ef, 
ei berswadio wedyn i fyw bywyd isel fel ef, ac y rhoddai’r 
byd yn ei law. Ond meddyliai ef, er mor dda fyddai 
cael y byd i arddel y deyrnas mai gwell bod yn dda er 
heb ennill neb i mewn, na meddiannu popeth ar bwys 
calon ddrwg.” 

Amneidiai Abraham a minnau ar ein gilydd trwy’r 
rhan hon o’r stori, canys gwyddem yn o dda am y peth, 
oherwydd inni fod yn gwylio Iesu ar yr adeg, ond mai 
darnau oi feddyliau a gawsom ni. 

““Yna dywedodd wrthym,” ebe fy nhad, “ fod arno 
eisiau ein help ninnau, ac mai dyna yw pysgota dynion, 
a bod yn rhaid i ni wneuthur fel ef,—rhoddi’n holl nerth 
yn y gwaith heb gadw dim i ni’n hunain, denu pobl i’r 
deyrnas ac nid eu synnu a’u dychrynu, a bod yn dda 
hyd yn oed er bod yn fethiant.” 

“Te,” ebe fi, “ rhywbeth fel yna a ai trwy ei feddwl 
pan wyliem ef. Ac yr oedd golwg ofnadwy arno.” 

“Yr oedd golwg ofnadwy arno wrth adrodd y stori 
hefyd,” ebe fy nhad. Ac aeth cryndod drwyddo fel 
ped adgofiai ddychryn y peth. ‘Ar 6l gorffen ei stori 
edrychai’n llesg,” ebr ef. ‘“ Yna gofynnodd Simon 
iddo ddyfod gydag ef i’w d¥ am damaid o fwyd. Euthum 
i a’r gweddill i sicrhau’r llongau, a glanhau’r rhwydau a 
threfnu’r pysgod i’r farchnad. A dyna’r holl siarad 
rhyngom,—ynghylch y deyrnas, na allai fod ond yn 
deyrnas yr Iddewon wedi gorchfygu’r Rhufeiniaid a’r 
byd. 

““Wedi peth siarad yr oeddym yn hollol sicr mai dyma’r 
deyrnas, ac yn rhyw led ofyn i’n gilydd yn ofnus ai tybed 
mai’r Meseia oedd Iesu, neu rywun wedi dyfod ar y 
blaen i baratoi’r ffordd iddo. Pan oeddym wrthi hi 
felly yn siarad a gweithio, pwy a welem yn rhedeg tuag 
atom ar hyd y traeth ond Simon. Yr oedd golwg dyn 
wedi syfrdanu arno. Daeth atom, edrychodd oi amgylch 
fel pedfai’n chwilio a oedd rhywun arall o fewn clyw. 
Yna dywedodd, ‘A wyddoch chwi beth, fechgyn? 
Daeth Iesu o Nasareth gyda mi i’r ty fel y gwyddoch. 
Gwyddoch hefyd am fy mam yng nghyfraith, ei bod 
hin orweddiog ers amser maith. Aeth Iesu ati a 
siaradodd yn dyner 4 hi, a chododd hithau’n holliach. 
Pwy ydyw, tybed? Awgrymodd Ioan fab Sebedeus 
y gallai mai’r Meseia ydoedd.” 

““*’Y Meseia yn fy nhy i?’ ebe Simon mewn braw. 
‘Sut bynnag nis gadawaf byth mwy, cymered yr hen 
long ei siawns.’ A dywedodd Ioan ac Iago ’i frawd yr 
un peth. Eisteddasom yn hir yno, ac ni allem feddwl 
pwy ydoedd, onid y Meseia. Addunedodd Simon ac 
Iago ac Ioan, fodd bynnag, na adawent mohono byth 
mwy aed y pysgod a’r Ilongau i’r man y mynnent.” 

Wedi dywedyd ei stori aeth fy nhad allan o’r ty. 
Ymddengys na allai oddef gorffwys, fod arno eisiau 
gwybod chwaneg o newydd. Ni ddaeth adref y nos 
honno, na than brynhawn drannoeth. Yr oedd fy 
mam yn bryderus ryfeddol yn ei gylch, ac yn flin iawn. 
Ychydig wedi i ni ddychwelyd o Dy’r Llyfr drannoeth 
pwy a ddaeth i mewn ond fy nhad. Ac edrychai’n 
swil a siomedig. 

‘Beth sy’n bod?” ebe fy mam yn chwerw. 

““Na, nid y Meseia na’r gwWr sy’n mynegi amdano 
yw Iesu o Nasareth,” ebr ef yn ddigalon. “‘ Ac y mae 
Simon ac Jago ac Ioan dipyn yn Ilai brwdfrydig nag y 
buont. Pwy a feddyliwch sy’n ei ddilyn i bobman ?— 
Lefi’r Trethwr—y bradwr mwyaf yn y wlad. Dyna’r 
dyn sy’n sugno arian oddiarnom ac yn ein gordrethu. 
Ni chawn fynd byth trwy lidiard y briffordd na chyfyd 
ef grocbris arnom. A thal yn ddrud i lywodraeth Rufain 
am drethu’r llidiard. A Iesu’n gofyn i hwnnw, o bawb, 
ei ddilyn. A dywedant i Lefi wneuthur gwledd fawr 
i Iesu neithiwr, a’r wledd yn llawn o rai tebyg iddo 
ef ei hun,—pobl yn gwerthu eu gwlad i’r Rhufeiniaid. 
Sut y gall un fel Iesu fod yn Feseia 1 wared ei bobl ?” 

Yna tawodd fy nhad, ac eistedd yn ei gongl yn hir 
gan edrych yn chwerw ac anfodlon. Cododd ar ei 
draed toc, a gofynnodd fel pe na ddisgwyliai ateb,— 
““Ac eto pwy ydyw Iesu?” 

Aeth Abraham a mi allan a’i adael yno. 

“ Ananeias,” ebr Abraham, “ A wyt ti’n cofio’r tro 
diwaethaf y gwelsom Iesu ?” 

“Ydwyf,” ebe fi. 

““A’i waith yn esbonio’r deyrnas?” ebr ef. 

“Te,” ebe ‘fi. 

“A gredi di ei bod yn rhyw werth i ni geisio egluro 
ith dad eiriau Iesu?” ebr ef. 

“* Gwell peidio,” ebe fi, “rhag i ni wneuthur cam 
a’r hyn a ddywedodd wrthym.” 

Ac aethom ill dau tua glan y mdr i chwilio a oedd 
plant yno y gallem chwarae 4 hwy. 

NV prynhawn, tua’r ddegfed awr, safai Abraham 

a minnau ar lan y mér, yn gwylio’r llongau’n 
| mynd allan. Ar gais fy mam y gwnaem hynny. 
Yr oedd y wib am aros oddicartref wedi dal fy nhad 
eto ar 6l ei ollwng am ychydig, canys ni bu gartref ers 
deuddydd. A meddyliai hi mai gyda’r llong yr oedd, 
efallai, ac y gwelem ef ar adeg mynd i’r mor. Nid 
oedd ef yno, beth bynnag. A phan oeddym ar droi 
adref dyna law ar fy ysgwydd. Pwy oedd yno ond Isaac, 
a golwg wrol iawn arno, ac ysgrepan fwyd ar ei gefn. 

“T ble’r ei di yr adeg hon ar y dydd?” ebe fi. 

“T’r mynydd i wylio’r praidd,” ebr ef, ““y mae fy 
nhad yn wael. Ofnwn fod y parlys wedi ei daro.” 

Bugail defaid yw Habaccuc, tad Isaac. 

““ A fyddi ar y mynydd trwy’r nos?” ebr Abraham. 

“ Byddaf,” ebr Isaac, “ ond nid oes arnaf ofn, canys 
bydd bugeiliaid eraill yno.” 

“Pa bryd y dychweli?” ebe fi. 

‘““Ni wn yn iawn,” ebr ef. ‘“‘ Dylwn fod yn dl 
tua’r drydedd awr, ond y mae pethau rhyfedd iawn yn 
digwydd yn y mynydd y dyddiau hyn, y tuhwnt i’r mér.” 
Gloywodd ei lygaid,—‘“‘ A wyddost ti fy mod ddeuddydd 
agosaf at ei gilydd wedi clywed Iesu’r saer yn llefaru?” 
ebr ef. 

“Na,” ebe ninnau, “ ymhle ?” 

Ac aeth Isaac ymlaen 4’i stori. ‘‘ Y bore cyntaf,” 
ebr ef, “y deuwn i lawr o’r mynydd gwelwn nifer o 
wyr yn eistedd tan gysgod Craig y Cigfrain, a rhywun 
yn dyfod tuagatynt o gilfach yn y pellter. Ni feddyliais 
ddim o hynny ar y funud, ond wrth droi fy ngolwg tua’r 

llwybr adref gwelwn finteioedd ar finteioedd o bobl yn 
dyfod o wahanol gyfeiriadau, a’r cwbl yn cyfeirio i’r un 
fan, heb wybod yn hollol chwaith i ble i fynd, canys 
ymddangosai rhai fel pe’n crwydro o’u llwybr a dychwelyd 
iddo wedyn. LEisteddais i lawr i’'w gwylio, a phwy a 
ddaeth dros gefnen fynydd yn fy ymyl ond rhyw hanner 
dwsin o wyr yn cario claf o’r parlys ar eu hysgwyddau. 
“Lle rhyfedd i gario claf o’r parlys iddo,’ ebe fi. Yna 
daeth gwr cloff heibio yn hercian ymlaen ar hyd y llwybr 
defaid, ac yna Wr dall yn cael ei arwain gan blentyn. 
Meddyliais fod yr holl wlad wedi mynd yn lloerig neu fy 
mod i ’n breuddwydio. 

“ Rhuthrodd rhyw ddwsin o fechgyn tua fy maint i 
heibio. Gwaeddais arnynt, a gofyn i ble yr aent,— 

““*Tesu o Nasareth sydd yn y mynydd,’ ebe hwy 
4’u gwynt yn eu dyrnau, heb ymdroi dim. Ac ar eu 
holau 4 mi. 

“Cyn pen ychydig yr oedd y mynydd yn fyw o bobl 
o bob lliw a llun, yn chwilio a chwalu. Toc, gwelwn 
y gwr a ddaethai o’r gilfach yn gadael y gwyr eraill yr 
oedd ef gyda hwynt, ac yn nesu at y dyrfa. 

““* Dacw Iesu,’ ebe rhywun, ac un rhuthr mawr 
tuagato. Cododd yntau ei law, a safasant oll fel pe wedi 
eu taro 4 mellten, a gallech glywed pluen yn disgyn. 

‘““Wedi cael distawrwydd hollol galwodd y gwyr a 
oedd gydag ef o’i amgylch, a dechreu llefaru. A wyddoch 
beth a ddywedodd gyntaf ?—y gwyn fyd y peth hwn a’r 
peth arall a ddywedodd wrthym ni’r plant, ac wrth y 
dyrfa wedyn o long Simon fel y dywedai tad Ananeias. 
Bron na allwn adrodd y geiriau o’i flaen.” 

““Y mae’n rhaid ei fod yn hoff iawn o’r geiriau 
hynny,” ebr Abraham. 


4 49 


IESU O NASARETH 


“Ydyw,” ebr Isaac, ond efallai mai eisiau i bawb 
fod yn sicr ohonynt y mae, canys y maent mor wahanol 
i bopeth a glywsom erioed o’r blaen.” 

“Sut yr awn yno?” ebe fi. 

“A ddeuwch chwi yno yfory?” ebr Isaac. “ Y 
mae’n debygol y bydd Iesu yno, canys ni ddangosai 
unrhyw arwydd ei fod am ymadael. Ac y mae’n sicr 
y daw’r dyrfa yno hefyd, os ymedy oddiyno o gwbl. 
Cofiwch ddyfod 4 bwyd gyda chwi, a chyfarfyddwch 4 
mi wrth yr hen geubren cedrwydden ar fin y llwybr defaid 
ryw dair milltir oddiyma ar y chweched awr o’r dydd. 
Byddaf innau yno’n disgwyl amdanoch. A gofalwch 
ddyfod 4 thamaid gyda chwi.” 

“Pa faint o fwyd i ddyfod?” ebe fi. 

‘““ Af i 4 chwe theisen, er mwyn gwneuthur iddynt 
barhau trwy’r nos ac am y dydd yfory,” ebr Isaac. Ac 

ffwrdd ag ef. 
’ Aethom ninnau adref gan fyfyrio sut i drefnu at fynd 
i’r mynydd. 

Pan glywodd fy mam nad ydoedd fy nhad gyda’r 
llongau aeth yn ddigalon iawn. Yr oedd yn amlwg 
fod rhyw bellter yn dyfod rhwng fy nhad a’m mam, 
oherwydd ei ymddygiad dieithr ef. 

““Carwn wybod i ble’r 4,” ebe fy mam. 

“Beth pe baem yn mynd i chwilio amdano yfory ?” 
ebe fi. “A gaem ni beidio 4 mynd i Dy’r Liyfr, 
dim ond am unwaith, er mwyn chwilio amdano?” 
Bodlonodd fy mam. 

Bore drannoeth dyna gychwyn, a’m mam yn rhoddi 
tair teisen bob un i ni mewn cadach. 

“Braidd yn sych fydd y teisennau eu hunain,” ebe 
hi. 

“Cawn ddwfr yn ffynnon y mynydd,” ebe fi. 

““Cewch, ond byddai’n well pe caech rywbeth 4 
blas arno gyda’ch bara,” ebe hi. A lapiodd ychydig 
bysgod rhost a’u rhoddi gyda’r teisennau. Ac i ffwrdd 
4 ninnau. 

Yr oeddym wrth yr hen geubren tua’r chweched 
awr, ac Isaac yn aros amdanom. Cymerodd y bwyd 
oddiarnom a’i roddi yn ei ysgrepan ei hun,— 

““ Medraf ei gario’n well na chwi am fod gennyf 
ysgrepan,” ebr ef. Meddyliai’r byd o’i ysgrepan, am 
ei bod yn el wneuthur yn fwy o Wr. 

“"Y mae yna filoedd ar filoedd o bobl heddyw,” 
ebr ef, “a holl blant yr ochr arall i’r mér yno gallaswn 
feddwl. Ceisiodd y gwyr gydag Iesu rwystro’r plant 
rhag mynd i’w ymyl, ond trodd ef arnynt yn chwyrn, 
a gwahoddodd y plant i ddyfod yn nes. Eithr y mae’n 
rhy hwyr i ni wthio trwy’r dyrfa.” 

Aethom ymlaen ryw filltir neu ddwy, ac wedi troi 
heibio congl bryn dyna hwy,—yn eistedd, wedi cuddio 
ochr y mynydd, a Iesu’n Ilefaru, a llu o blant oi amgylch 
yn agosaf ato, a chyn llonydded 4 delwau. Ni allem 
ni fynd i'w ymyl, ond gwelem garreg fawr yn y pellter, 
ac am honno 4 ni, a’i dringo. Ac yr oeddym yn uwch 
na phawb, ac yn clywed y rhan fwyaf o’r hyn a 
ddywedai. S6n am frain a liliod a phethau felly yr oedd 
ar y pryd. 

‘* Beth a ddywedodd am frain ?”’ ebr Isaac yn wyllt. 

“* Ni ddeallais ef yn glir,” ebe fi. Ac ni ddeallodd 
Abraham ef chwaith. 

“*Gobeithio nad ydyw’n eu canmol fel y clywsoch 
chwi ef yn canmol adar to,” ebr ef, “‘ oherwydd tynnodd 
dwy o’r cnafon lygaid oen bach i mi neithiwr.” 

“ Cofia,” ebr Abraham, “nad yw brain a chigfrain 
yr un peth. Cigfrain sy’n tynnu llygaid wyn.” 

“Perthyn i’r un teulu y maent oll,” ebr Isaac yn 
swta, a llonyddu i wrando. 

Daeth eisiau bwyd arnom, a thynnodd Isaac deisen 
bob un i ni ill tri, a darnio pysgodyn a’i rannu. A dyna 
fwyta a gwrando bob yn ail. 

Safai gWr yn ymyl, a bachgen bach dipyn Ilai na ni 
gydag ef, a’r bachgen yn anfoddog ers meityn. Di- 
gwyddodd droi ac edrych arnom ni’n bwyta’r teisennau,— 

““*Nhad, ’nhad,” ebr ef, dan estyn bys atom. 
“ Bwyd !” 

Cododd ei dad ei ben. “ Hei, fechgyn,” ebr ef, 
“ymhle y cawsoch y bwyd yna?” 

“Paid 4 chadw swn, gad i ni wrando, 
yn ei ymyl. 

Rhag bod mwy o stwr cymerodd Isaac deisen arall 
oi ysgrepan a lluchiodd hi i’r bachgen bach. Neidiodd 
yntau iddi, a dyna ddistawrwydd. 

O dipyn i beth sylwem fod y rhan fwyaf o’r bobl 
yn y cylch yn edrych arnom, a’r naill yn sibrwd wrth y 
llall—“* bwyd !””, Teimlem yn annifyr. ‘‘ Cuddia ef 
yn dy ysgrepan,” ebe fi wrth Isaac, a gwnaeth yntau 
hynny. Ond dal i lygadu a wnai’r bobl, a sibrwd. A’r 
llygadu a’r sibrwd yn cyrraedd rhai pellach o hyd. Ofnaf 
y credai pobl, o dipyn i beth, fod gennym lwyth o fwyd. 

Ymhen yr hwyr a’r rhawg gwelem Wr yn ymwthio 
trwy’r dyrfa. Rhyw greadur go ddiniwed yr olwg arno 
ydoedd, oherwydd nid oedd ganddo lawer o ddylanwad 
ar y bobl. O’r diwedd daeth atom, ac edrychasom 
ninnau’n ddieithr arno. 


“Ai chwi yw bechgyn y bwyd?” ebr ef. 

“Beth am hynny ?” ebr Isaac yn ddewr. 

““-Y mae ar Jesu o Nasareth ei eisiau,” ebr ef. 

Edrychodd Isaac i fyw ei lygad. “A wyt ti’n 
dywedyd y gwir?” ebr ef. “Os ar Iesu y mae 
ei eisiau caiff ef, meu os ar rywun arall ni chaiff 
mohono.” 

“Dal ato Phylip,” ebe’r rhai oedd yn ymyl wrth y 
gwr bach. 

“ Myn y bwyd oddiarno,” ebr eraill ymhellach draw. 
Ond ni ildiai Isaac y bwyd nes bod yn sicr mai i Iesu ei 
hun yr ydoedd. Wedi i’r gwr fynd ar ei lw,—ac yr 
oedd golwg un yn arfer 4 dywedyd y gwir ar ei wyneb— 
estynnodd Isaac weddill y teisennau iddo, pump, a gweddill 
y pysgod hefyd. 

Aeth y gwWr yn 6l trwy’r dyrfa, a mwy nag un yn 
ceisio cipio’r bwyd oddiarno, ac yntau’n dal i ddywedyd 
mai i Iesu yr ydoedd. Gwelem ef yn anelu at Iesu, ac 
wedi cyrraedd yn rhoddi’r bwyd iddo. 

“Dyna Iesu’n sicr o damaid, diolch am hynny,” 
ebr Abraham. 

Ac yr oeddym ill tri mor fodlon ar hynny fel y ciliodd 
yr eisiau bwyd oddiarnom. LEithr er ein syfrdandod yn 
lle dechreu bwyta cymerodd Iesu y bwyd a’i osod ar 
astell graig yn ymyl, a dywedyd rhywbeth wrth y gwyr 
o’'i amgylch. Daeth y rheiny ymlaen dan ymwthio 
trwy’r plant at y dyrfa, gan weiddi rhywbeth, a’r bobl 
yn chwalu oddiwrth ei gilydd gan edrych yn syfrdanllyd. 
O dipyn i beth gwelem hwy’n mynd gan eistedd ar ochr 
y mynydd yn finteioedd a minteioedd, ar wahan, nes 
eistedd 0 bawb. Ni symudasom ni oddiar ein carreg, a 
gwelem bawb. Ni welsoch erioed ddim prydferthach 
na’r dillad o bob Iliwiau oedd ymhob mintai. 

“Edrych acw,” ebr Abraham, “‘y maent fel gerddi 
blodau ar ochr y mynydd.” Y mae Abraham wedi 
arfer mwy 4 gerddi blodau na ni, fel bachgen o’r wlad. 

‘“‘Edrych acw, ynteu,” ebe fi. 

Dyna lle’r oedd Iesu’n sefyll uwchben y bwyd @’i 
ben yn gwyro fel pedfai’n gweddio, a’i freichiau i fyny. 
Yna ymunionodd a gafaelodd yn y bwyd a’i roddi i un 
o'r gwyr, a hwnnw’n mynd at y fintai agosaf ato. 

“Wel,” ebr Isaac, “‘ni bydd y tipyn pum teisen yn 
ddigon i’r un dau yn y fintal.” 

Ond er ein syndod gwelem Iesu’n estyn bwyd 1 Wr 
arall ac yn ei anfon at fintai arall, a bwyd i wr arall wedyn. 
Rhwbiasom ein Ilygaid. 

*““’Y mae’n rhaid bod y bwyd yn chwyddo, neu ni’n 
mynd yn lloerig,” ebe fi. 

“Y bwyd sy’n chwyddo, cyn wired 4’m bod yn y 
fan yma,” ebr Isaac, “‘o achos gwelaf innau’r un peth. 
Ac nid oes neb Iloerig yn ein teulu ni.” 

A dyna a ddigwyddai. Fel y rhoddai Iesu fwyd i’r 
naill Wr chwyddai’r hyn oedd yn weddill. A chwyddo 
a chwyddo y bu nes bod digon i bawb. A’r gwyr oedd 
o amgylch Iesu yn cludo’r bwyd o fintai i fintai. 

Pan oeddynt ar orffen ymddengys i rywun gofio 
amdanom ni oedd ar y garreg, ac a roddasai’r bwyd. A 
dyna’n dangos i un o’r gwyr, a daeth yntau a bwyd tuag- 
atom. Pan ddaeth atom cododd ei ben. Edrychodd 
arnom, ac yna arnaf i fel pedfai wedi ei saethu. 

“* Ananeias,” ebr ef, “beth a wnei di yma?” A 
swiliodd nes gwrido at fén ei wallt cyn gorffen ei gwestiwn. 

““*Nhad,” ebe fi dan hanner gwenu, “‘ beth a wnewch 
chwi yma?t—a’m mam yn pryderu cymaint yn eich 


cylch.” 

Nid atebodd air am ennyd. Edrychodd i fyw fy 
llygaid. Llyncodd ei boeri fwy nag unwaith, a llanwai 
ei lygaid,— 

“Wel,” ebr ef yn y man, “ methu 4 byw heb Iesu 
yr ydwyf.” 

“Beth am Lefi’r Trethwr?” ebe fi. Aeth y 
cwestiwn iddo fel cyllell. “Trodd ar ei sawdl ac yn 6l at 
Iesu ag ef. Yr oedd Abraham a mi wedi cael digon ar 
y cwbl. Neidiasom oddiar y garreg a chychwyn adref, 
ac Isaac gyda ni. 

Wedi dychwelyd dywedasom wrth fy mam mai gyda 
Iesu’r saer yr oedd fy nhad. Eithr cynhyddu a wnaeth 
ei phryder hi pan glywodd. 

“Os yw'n cyfeillachu 4 Lefi’r Trethwr,” ebe hi, 
‘““y mae ar ben arnom. Cyfyd y bobl yn ein herbyn. 
Ac y mae’r Phariseaid am waed pawb fel Lefi.” 

Cododd storm gyda’r hwyr, a’m mam yn pryderu 
ynghylch fy nhad ar y mynydd. 

Ni ddychwelodd ef tan fore trannoeth. Pan ddaeth 
Abraham a minnau o Dy’r Llyfr eisteddai yn ei gongl 
yn edrych yn llywaeth, fel pedfai newydd ddychwelyd. 
A’m mam yn ei ffraeo. 

““Y mae’r Iesu yna’n sicr o’n tynnu i helbul,” ebe 
hi, “yn cyfeillachu 4 Lef’r Trethwr a’i dras.” 

““-Y mae Lefi wedi gadael ei waith, ac wedi newid 
yn fawr,” ebe fy nhad. “Sonia fwy am deyrnas Iesu 
naneb. Ac y mae fel pe’n deall meddwl Jesu’n well na’r 
un ohonom.” 

““A wyt ti’n credu, mewn difrif, mai ef yw’r 
Meseia?” ebe fy mam 4 dirmyg. 

“Ni allaf ddyfalu,” ebe fy nhad yn bwyllog ac araf. 
“‘ Meddyliaf hynny weithiau, ond dywed eiriau wedyn 

am garu’r Rhvfeiniaid a’u bath, sy’n ein dyrysu. 
Ac y mae hynny’n chwerwi’r Cananeaid sydd gyda 
ni.” 

“« A oes Cananeaid gyda chwi?” ebefymam. “Os 
felly y mae gobaith amdanoch. Oherwydd yn hwyr 
neu hwyrach y maent hwy’n sicr o godi gwrthryfel yn 
erbyn Rhufain.” 

“*Oes, ddau,” ebe fy nhad. “‘ Simon ydyw enw un, 
nid mab Iona, wrth gwrs; ac Iwdas yw enw’r llall. 
Gwr o Gerioth yn Iwdea yw Iwdas. Y mae Simon, 
fodd bynnag, yn rhyw ddechreu siglo yn ei garn, er pan 
yw gydag Iesu, ond mynd yn gadarnach y mae Iwdas, 
ac am brysuro pethau, a gwthio Iesu ymlaen i'r 
frenhiniaeth.” 

“ Lebbeus bach, oni chredi mai rhyw freuddwydiwr 
dienaid yw Iesu?” ebe fy mam, “ac mai Iwdas sy’n 
iawn,” 

‘““'Ni wn i ddim,” ebe fy nhad yn betrusgar, “‘ ond 
beth feddyliwch o hyn? Wedi cilio o’r dyrfa neithiwr 
anfonodd ni adref yn 6l, ac yntau’n cilio i’r mynydd. 
Cyn ein bod o olwg tir dyna wyntoedd y cymoedd yn 
rhuthro, a hithau cyn dywylled 4’r fagddu, a’r mér 
yn berwi fel crochan. Erbyni’r wylfa gyntaf o’r nos fynd 
drosodd yr oeddym wedi ymladd, a’r llong fel deilen ar 
y dwfr. Ni welodd hyd yn oed nyni erioed ddim tebyg. 
A dyna’r ail wylfa trosodd a phethau’n gwaethygu, a’r 
drydedd wylfa trosodd. Daeth ton fawr a rhoddodd 
ddyrnod i’r llong nes bod darn o’i hochr i mewn, a ninnauw’n 
disgwyl ein sugno i’r dyfnder bob munud. Yng nghanol 
y tywyllwch daeth rhyw wawr ryfedd yn sydyn ar 
wyneb y dwfr. 


“** Edrych acw,’ ebe Simon fab Iona,—‘ Ysbryd !’ 

“Te, ysbryd,’ ebe pawb. Ac yr oedd ein braw 
mor fawr nes gollwng ohonom y rhwyfau a rhaffau’r 
hwyliau. 

A dyna’r hyn a dybiem oedd yn ysbryd yn gweiddi 
arnom,—* Nac ofnwch, canys myfi yw.” A phwy 
ydoedd ond Iesu, yn rhodio ar y dwfr. Ar y funud 
tawelodd y gwynt a’r dyfroedd, a daeth yntau i mewn i’r 
llong atom. 

Aeth fy mam yn fud. “ Beth a feddyliai Iwdas o 
hynny?” ebe hi yn y man. 

“Nid oedd ef gyda ni,” ebe fy nhad. “‘ Nid yw ef 
fawr o forwr, ac aeth yn 6] ar hyd y tir.” 

“Gall gwr fel Iesu orchfygu Rhufain yn sicr,” ebe 
fy mam. 

“Ni wn i ddim oll,” ebe fy nhad, “ond yr ydym am 
lynu wrtho hyd y diwedd. Nid oes neb yn grwgnach 
ond y gWr o Gerioth.” 

“Beth a dybi wrth lynu wrtho?” ebe fy mam. 

Nid atebodd fy nhad am ennyd. Yna dywedodd yn 
araf,—‘“* Dyma’i eiriau ef ei hun,—‘ Os daw neb ataf 
i, ac ni chashao ei dad, a’i fam, a’i wraig, a’i blant, a’i 
frodyr, a’i chwiorydd, ie ei einioes ei hun hefyd, ni all 
ef fod yn ddisgybl i mi.’ ” 

Ni allai fy mam na symud na bys na_ bawd. 
Edrychodd yn welw ar fy nhad 471i llygaid yn Ilenwi. 
Edrychodd yntau arni hithau yr un mor welw, a’i lygaid 
yntau’n Ilenwi. Yna trodd y ddau eu hwynebau draw 
a syllu tua’r mor. 

Ar hyn pwy a ruthrodd i mewn 4’i wynt yn ei ddwrn 
ond Isaac. ‘‘ Ananeias ac Abraham,” ebr ef yn wyllt, 
“dowch yma mewn munud.” Rhuthrasom allan. 

“Beth a feddyliwch?” ebr ef, “gwelais Iesu ar y 
mynydd, ac adnabu fi. Dywedais wrtho mai bugeilio 
yn lle fy nhad yr oeddwn, ei fod ef wedi ei daro a’r parlys. 
Daeth gyda mi adref, ac y mae fy nhad yn holliach. 
Ydyw’n wir.” A chyni ni fedru dywedyd gair rhedodd 
adref fel pe am ei fywyd. 

Aethom i’r ty. “ Abraham ac Ananeias,” ebe fy 
nhad yn ddwys, “‘ beth a feddyliwch chwi o Iesu?” 

“Tawn,” ebe ni, “ond beth a ddywedai am frain 
a liliod? Yr oeddym ni’n rhy bell oddiwrtho i ddal 
ar bob gair.” 

“Cofiaf bob llythyren a ddywedodd,” ebe fy nhad. 
*“* Dyma’i eiriau,— 

“Ystyriwch y brain, canys nid ydynt yn hau nac yn 
medi ; i’r rhai nid oes gell, nac ysgubor; ac y mae 
Duw yn eu porthi hwynt. O ba faint mwy yr ydych 
chwi yn well na’r adar? Ystyriwch y lili, pa fodd y 
maent yn tyfu. Nid ydynt yn Ilafurio nac yn nyddu ; ac 
yr wyf yn dywedyd i chwi, na wisgwyd Solomon yn ei 
holl ogoniant fel un o’r rhai hyn. Ac os yw Duw felly 
yn dilladu’r llysieuyn, yr hwn sydd heddyw, ac yfory a 
deflir ’r ffwrn, pa faint mwy chwychwi O ! rai o ychydig 
ffydd?’ le, dyna’i eiriau,” ebe fy nhad yn dawel. 

MAE fy nhad a’m mam yn deall ei gilydd yn 

well o lawer ar 6] i’m tad gyfaddef mai wedi 

coll’i ben ynglyn ag Iesu y mae, ac mai dyna 
achos ei grwydro rhyfedd. Y mae hi hefyd wedi meddalu 
tipyn ar 6l stori’r storm, canys gWyr yn dda na buasai fy 
nhad gyda ni heddyw, yn él pob tebyg, onibai am Iesu. 
Wedi peth dadleu.cytunodd iddo ddilyn Iesu, a bod yr 
hyn a eilw ef yn ddisgybl iddo, ar yr amod ei fod yn addo 
cadw o bob helynt. Y mae arni ofn mawr i Lefi’r 
Trethwr eu tynnu i helynt. 

Ryw fin nos, ebe fy mam wrth fy nhad, a minnau 
ac Abraham yno’n gwrando,— 

“ Mi glywais i stori ryfedd iawn heddyw gan Ddebora 
gwraig Dafydd y gof. Dywedai i was y canwriad fod 
yno un diwrnod yr wythnos ddiwaethaf, a dywedyd wrth 
Ddafydd hanes mab a gwraig y canwriad, a glywsai gan 
y forwyn. Daethai’r forwyn ei hun 4’r Ilythyr iddo, 
ebe’r gwas, er mwyn iddo’i ddarllen iddi. A chlywsai’r 
feistres yn trafod y peth wrth y canwriad ryw fin nos ar 
swper. A dyma’r stori. Ymddengys fod ganddynt 
fab, Antonius Longius wrth ei enw, a drodd yn fachgen 
drwg. Ni chlywsant ddim oddiwrtho hyd yn ddiweddar 
ers blynyddoedd, ond gwyddent mai crwydro yr ydoedd, 
a mynd o ddrwg i waeth. Clywsant hefyd ei fod wedi 
gwneuthur cyfaill o ryw Iddew ieuanc cyfoethog, a 
gwyllt fel ef ei hun, a’u bod yn ymgolli mewn oferedd 
gan wario’u harian fel dwfr. O’r diwedd ataliodd y 
canwriad ei ran i’w fab yn llwyr, a deallasant onibai am 
yr Iddew ieuanc a oedd gydag ef mai yn cardota’i fara y 
buasai ers blynyddoedd. Ac nid oedd a fynnai’r canwriad 
a’i wraig ddim a’r mab bellach. A dyna destun y sgwrs. 

‘‘'Ymddengys i gardotyn alw heibio i’r ty un diwrnod 
yn ddiweddar, ac wrth dderbyn ei gardod gan y forwyn 
rhoddodd lythyr iddi i’w roddi i’w meistres. Wedi i’r 
feistres ei ddarllen ‘taflodd ef ar lawr mewn dirmyg. 
A chododd y forwyn ef a’i gadw pan gafodd gyfleustra. 
A dyna’r llythyr y soniai’r gwas amdano. Ymddengys 
oddiwrtho i’r mab grwydro’r gwledydd. Gwyddai 
Debora y llythyr ar dafod leferydd, a chredaf y medraf 
innau ef yn bur dda canys aeth drosto droeon wrthyf. 
A rhywbeth fel hyn ydoedd,— 

‘“** Antonius Longius i Nilus ei fam, cyfarchiadau 
lawer. A gweddiaf yn gyson ar dy fod mewn iechyd. 
Carwn iti ddeall nad oedd gennyf unrhyw obaith iti fynd 
’r brifddinas. -Am hynny ni ddeuthum fy hun i’r 
ddinas. Yr oedd arnaf gywilydd dyfod i Garanis 
oherwydd rhodiaf oddiamgylch mewn carpiau. Ysgrif- 
ennais atat elsoes fy mod yn noeth. Erfyniaf arnat, 
O! fy mam, cymoder ni 4’n gilydd. Ymbhellach, gwn 
beth a ddygais arnaf fy hun, a difrifolwyd fi ymhob modd. 
Gwn ddarfod 1 mi bechu.’ 

“Ni chlywaist ac ni welaist erioed y fath beth, 
yn ol gair y forwyn wrth Ddebora, 4 iaith y fam a’i thymer. 
Dyrnai’r bwrdd a tharawai ei thraed yn y llawr, a mynnai 
’'r gwr amser swper anfon milwyr ar ei 6l ar unwaith 
ai roddi yn y ddalfa am ddyfod heibio i’w sarhau hi a 
chymylu ei hurddas. A glywsai rhywun erioed y fath 
beth, ebe hi, 4 bachgen drwg yn meiddio cyfarch ei fam 
o gwbl, heb sén am ei chyfarch yn gyhoeddus, fel y 
gwnelsai yn ninas Caranis pan oedd hi yno, pe gwypai 
sut. Atebodd y canwriad ei fod yntau o’r un farn 4 hi, 
yn union, ond na allai hepgor milwyr yr adeg honno am 
ei fod yn ofni tipyn o derfysg, canys llithrodd y s6n am 

Tesu i’w glustiau, a thybiai, yn 61 a wyddai am fechgyn 
ieuainc y dydd, mai terfysgwr yn erbyn Rhufain ydoedd 
yntau yn y bon. Ond am ei fab ef ei hun, pe deuai i’w 
afael na byddai unrhyw gosb yn rhy drom iddo am 
grwydro oddiamgylch i sarhau ei deulu a chymylu ei 
urddas. 

“** Dyna ef,’ ebe’r canwriad, ‘ wedi cael pob cyfleustra, 
wedi ei ddwyn i fyny’n swyddog yn adran loywaf y 
fyddin, a’r dyfodol disgleiriaf iddo. Gellid ei anfon i 
anturiaeth newydd, a goronai ei enw 4 gogoniant. Gellid 
ei anfon hyd yn oed i lywodraethu Ynysoedd y Gorllewin, - 
ac ennill anrhydedd iddo’i hun yno, ond clywais sibrwd 
mai o dy gwin i dy gwin y mae, ac yn actio capten yno 
yn ei ddiod er chwerthin caethion. A dyna’i gyfaill 
dirmygedig o Iddew. Eithr ymddengys bod arian 
hwnnw wedi darfod yn awr neu ni buasai Antonius 
yn meiddio dyfod heibio i ni yma, a gadael ei lythyr aflan 
at -ord = 

Gwrandawai fy nhad yn llygad a chlust i gyd ar y 
stori. Pan orffennodd fy mam, ebr ef,— 

‘* Ai tybed mai’r un un ydoedd yr Iddew ieuanc a’r 
un y soniai Jesu amdano? Ond yr oedd i hwnnw, 
druan, dad gwahanol iawn i’r canwriad, er na soniodd 
Tesu ddim am ei fam. A defnyddio’r stori a wnaeth ef 
iddangos mai un tebygi dad y bachgen yw Duw. Dyma’i 
stori ef. Yr oedd gan ryw wr, ebe Jesu, ddau fab, a 
dywedodd yr ieuangaf ohonynt wrth ei dad,—‘ Fy nhad, 
dyro i mi y rhan a ddigwydd o’r da.’ A rhannodd ef 
iddo ei fywyd. Ac ar 61 ychydig ddyddiau casglodd y 
mab ieuangaf y cwbl ynghyd, a chymerth ei daith i wlad 
bell, ac yno gwasgarodd ei dda gan fyw’n afradlon. Ac 

wedi iddo dreulio’r cwbl cododd newyn mawr trwy’r wlad 
honno, a dechreuodd yntau fod mewn eisiau. Ac aeth 
ef a glynodd wrth un o ddinaswyr y wlad honno, ac 
anfonodd yntau ef i’w feysydd i borthi moch. A 
chwenychai ef lenwi ei fol 4’r cibau a fwytai’r moch. 
Ac ni roddodd neb iddo, 

‘“* A phan ddaeth ato’i hun dywedodd,—‘ Pa sawl 
gwas cyflog o’r eiddo fy nhad sydd yn cael eu gwala a’u 
gweddill o fara, a minnau’n marw o newyn? Mi a 
godaf, ac a af at fy nhad, ac a ddywedaf wrtho,—Fy 
nhad, pechais yn erbyn y nef, ac o’th flaen dithau. Ac 
mwyach nid ydwyf deilwng i’m galw yn fab i ti, gwna 
fi fel un o’th weision cyflog.’ 

“* A chododd ac aeth at ei dad. A phan oedd ef eto 
ymhell oddiwrtho canfu ei dad ef, a thosturiodd, a 
rhedodd, a syrthiodd ar ei wddf ef, a’i gusanu. A 
dywedodd y mab wrtho,—‘ Fy nhad, pechais yn erbyn 
y nef, ac o’th flaen dithau ; ac nid ydwyf mwy deilwng 
i’m galw yn fab i ti.’ 

“A dywedodd y tad wrth ei weision——* Dygwch 
allan y wisg oreu, a gwisgwch amdano ef; a rhoddwch 
fodrwy ar ei law, ac esgidiau am ei draed. A dygwch 
y llo pasgedig, a lleddwch ef; a bwytéwn a byddwn 
lawen. Canys fy mab hwn oedd farw ac a aeth yn fyw 
drachefn, ac ef a gollesid aca gaed.’? A dechreuasant fod 
yn llawen. 

“Ac yr oedd ei fab hynaf ef yn y maes. A phan 
ddaeth ef a neshau at y t¥, clywai gynghanedd a dawnsio. 
Ac wedi iddo alw un o’r gweision, gofynnodd beth oedd 
hyn. Dywedodd yntau wrtho,—‘ Dy frawd a ddaeth, 
a lladdodd dy dad y llo pasgedig am iddo ei dderbyn ef 
yn. iach.’ 

““Ond digiodd ef, ac nid 4i i mewn. Am hynny 
daeth ei dad allan, ac ymbiliodd ag ef. Atebodd yntau 
a dywedodd wrth ei dad,—‘ Wele, cynifer o flynyddoedd 
yr ydwyf yn dy wasanaethu di, ac ni throseddais i un 
amser dy orchymyn, ac ni roddaist fynn erioed i mi, i fod 
yn llawen gyda’m cyfeillion. Eithr pan ddaeth dy fab 
hwn, a ddifaodd dy fywyd di gyda phuteiniaid, Ileddaist 
iddo ef y llo pasgedig.’ 

‘““A dywedodd ef wrtho,—‘ Fy mab, yr wyt ti’n 
wastadol gyda mi, a’r eiddof i oll sydd eiddot ti. Rhaid 
oedd llawenychu a gorfoleddu; oblegid yr oedd dy 
frawd hwn yn farw, ac aeth yn fyw drachefn; bu 
golledig, ac fei cafwyd.’ 

“‘ Dyna stori Iesu, ac mor wahanol ymddygiad dau 
dad?” ebe fy nhad. 

Pan oedd ef ar ganol ei stori dechreuodd Abraham 
bwfhan chwerthin. LEithr cymaint oedd diddordeb fy 
nhad a’m mam yn y stori fel na sylwent arno. 
Toc, sibrydodd Abraham wrthyf,—‘“ Beth a ddaeth 
o’r moch?” Cofiais rywbeth, ac ni allwn innau beidio 
4 chwerthin. A chwerthin yn ddistaw y buom tra bu fy 
nhad wrthi. 

_Wedi gorffen, trodd fy nhad atom,—‘ Beth, mewn 
difrif, sydd ar y bechgyn yma, yn chwerthin fel hyn?” 
ebr ef, “ nid yw stori fel yna’n fater chwerthin.” 

Ein hunig ateb oedd torri allan i chwerthin yn ddi- 
lywodraeth. Pan ddaethom atom ein hunain yn o lew 
dywedodd Abraham mai cofio stori ryfedd Isaac a 
wnaethom. A dyma stori Isaac fel y dywedasom hi 
wrth fy nhad a’m mam. Byth er pan glywodd ef Tesu’n 
llefaru yn y mynydd, ac y gwelodd ei waith yn bwydo’r 
dyrfa fawr 4’i deisennau ef, ni bu Isaac yn Nhy’r Llyfr. 

Dywed fod geiriau Iesu’n groes i Lyfr y Gyfraith, a’i 
fod wedi ei glywed 4’i glustiau ei bun yn dywedyd mai 
geiriau Llyfr y Gyfraith oedd,—** Llygad am lygad a 
dant am ddant,” eithr mai ei eiriau ef ydoedd,—“ Na 
wrthwynebwch ddrwg, ond pwy bynnag a’th darawo 
ar dy rudd ddehau, tro y Ilall iddo hefyd. Clywsoch 
ddywedyd,—‘ Car dy gymydog a chasha dy elyn.’  Eithr 
yr ydwyf i ’n dywedyd wrthych chwi,—Cerwch eich 
gelynion, bendithiwch y rhai a’ch melltithiant, gwnewch 
dda i’r sawl a’ch cashant. A gweddiwch tros y rhai a 
wnél niwed i chwi, ac a’ch erlidiant, fel y byddoch blant 
i’ch tad sydd yn y nefoedd, Canys y mae ef yn peri i'w 
haul godi ar y drwg a’r da, ac yn glawio ar y cyfiawn a’r 
anghyfiawn.” 

Ac achuba Isaac ar bob cyfleustra, yn awr, i fod o 
fewn cyrraedd i Iesu. Eto ni 4’n agos iawn ato am fod 
arno ofn y gwyr sydd o’i amgylch, yn enwedig y gWr 
o Gerioth a meibion Sebedeus. Rhai garw am arthio 
yw meibion Sebedeus, ebr ef. Ac y mae Isaac hefyd 
wedi dechreu ymhela & physgota, a bu allan gyda 
physgotwyr fwy nag unwaith. Un diwrnod gwelodd 
lesu’n dyfod tuag un o’r llongau, a’r gwyr a’i dilynai 
bob amser gydag ef. “‘ Ac yr oeddych chwithau gyda 
hwynt hefyd, ebr Isaac,” ebe fi wrth fy nhad. Aeth 
Isaac at Wr y llong a gofynnodd a gai ddyfod i’w helpu i 
hwylio’r llong trosodd os byddai’n mynd. A chafodd 
fynd i mewn. 

“Ni sylwais fod Isaac yno,” ebe fy nhad. 

“Naddo,” ebe fi, “yr oedd yn cuddio.” 

A dyna groesi. Wedi glanio yr ochr arall yr oeddynt 
mewn ardal ddieithr i Isaac, a beth a welent ond moch, 
a moch,—moch ymhobman. “ Cilio draw a wnaethoch 

chwi a’r gweddill o ddilynwyr Iesu, ebr Isaac, gan fod 
moch yn greaduriaid aflan yn 6! y gyfraith, ond mynd 
ymlaen a wnaeth Iesu,” ebe fi wrth fy nhad wedyn. 

Yma ac acw yr oedd gwfr yn geidwaid i’r moch. 
Llithrodd Isaac at un o’r rheiny, a thynnu ymgom ag ef. 
Pan oedd ar ei adael dywedodd y ceidwad wrtho am 
beidio 4 mynd draw heibio i graig a oedd yn y golwg yn 
y pellter am y byddai’n berygl bywyd iddo. 

“Pam?” ebr Isaac. 

“‘Y mae gwr lloerig yn ymguddio acw,” ebe’r 
ceidwad. “‘ Y mae wedi rhwygo’i ddillad yn ddarnau, 
ac ni ellir ei gael o’r creigiau. A gall ddisgyn arnat yn 
ei gynddaredd.” 

“Pwy ydyw?” ebr Isaac. 

“Un ohonom ni ydyw,” ebr ef. “ Daeth yma beth 
amser yn 6l ar adeg newyn, bron marw o eisiau, i’n 
helpu ni i wylio’r moch, wedi ei anfon yma gan ein 
meistr. Ac yr oedd hi’n galed arnom ninnau yr adeg 
honno. Yr un un oedd bwyd y moch 4’n bwyd ninnau. 
Yr oedd y lloerig yn annioddefol. Wrth gwrs yr oedd 
yn ei iawn bwyll pan ddaeth yma. Dywedai nad un 
ohonom ni ydoedd mewn gwirionedd, ei fod wedi ei 
fagu mewn plasty, a bod ganddo unwaith ddigon o arian, 
ac mai capten o Rufeiniad oedd ei gyfaill mwyaf. Eithr 
pan holem ef ynghylch y capten ni allai ddywedyd dim 
amdano ond iddo’i adael pan ddarfu ei arian. Dywed- 
asom wrtho mai celwydd oedd ei holl stori, a digiodd 
yntau. O dipyn i beth surodd trwyddo, a sylwasom un 
bore fod rhywbeth rhyfedd arno. Yr oedd wedi casglu’r 
moch at ei gilydd, ac yn cymryd arno mai milwyr 
oeddynt, ac yn actio capten arnynt. Gofynasom pam, 
a dywedodd ei fod wedi llyncu ei gyfaill y capten, ac mai 

ef oedd y capten yn awr. A dyna lle y gwaeddai ar y 
moch a gorchymyn iddynt orymdeithio, a hwythau, wrth 
gwrs, yn rhuthro yma ac acw mewn dychryn. Yr 
oeddym yn chwerthin yn ddiymadferth am ei ben 1 
ddechreu. Ond gwelsom fod yn rhaid cadw trefn arno 
neu i’r moch fynd yn hollol ddilywodraeth. Eu camdrin 
a wnai er ein gwaethaf, fodd bynnag. O’r diwedd bu 
raid troi arno, oherwydd rhuthrai’r moch oddiamgylch 
yn hollol wallgof cyn gynted ag y deuai ir golwg. 
Troisom arno un diwrnod a rhoddi curfa dda iddo, a byth 
ar Ol hynny y mae’n lloerig hollol. Ac am a wn i, cred 
erbyn hyn, nid yn unig mai ef yw’r capten ieuanc, ond 
mai ef yw’r rhan fwyaf o’r fyddin Rufeinig. Ac yn y 
creigiau y mae, yn gweiddi ac ysgrechian, ond ni faidd 
ddyfod yma.” 

Ar hyn gwelai Isaac Iesu’n mynd i gyfeiriad y 
creigiau. “Y mae’n well i ti ddywedyd wrtho am 
beidio,” ebe’r ceidwad. A chychwynnodd Isaac tuagato. 
Ond cyn ei gyrraedd pwy a welai yn y pellter ond y 
lloerig, yn dyfod i’w gyfarfod. Ciliodd Isaac yn 4l, 
ond aeth Iesu ymlaen tuagato yn hamddenol. “A 
chwithau fel y gwyr a’i dilynai yn cadw yn 6l hefyd, 
ebr Isaac,” ebe fi wrth fy nhad. Yn hollol sydyn dyna 
sgrech, a’r lloerig yn rhedeg at Iesu, ac Iesu’n ceisio’i 
dawelu. Cododd y moch eu pennau, gwelsant y lloerig, 
a dyna wawch. Ac am y mor 4 hwy nerth carnau, a 
phob mochyn @’i gynffon i fyny. Chwarddai Isaac wrth 
adrodd y rhan hon o’r stori nes bod y dagrau’n lluchio 
oi lygaid. Rhedai’r ceidwaid yn 61 a blaen i’w hatal, 
ond rhwng eu coesau yr 4i’r moch, a’u taflu fel brigau 
mewn corwynt. Ac ir mér 4 hwy. Pan edrychodd 
Isaac wedyn ar y lloerig, dyna lle’r oedd yn gwenu, ac 

Tesu’n siarad ag ef, ac yntau’n hollol yn ei iawn bwyll. A 
phawb wedi glan ryfeddu. 

“ Ai tybed mai’r gWr ieuanc o Iddew y soniai Iesu 
amdano yn dy stori di ydoedd, Lebbeus?”’ ebe fy mam. 

““Nage,” ebe fy nhad. “ Yr oeddwn i yn y fan 
a’rle” 

“Nid yw hynny nac yma nac acw,” ebe fy mam, 
“‘geiriau lesu, ebe ti, oedd,—‘ A phan ddaeth ef ato’i 
hun.’ Y mae’n rhaid, felly, iddo fod oddiwrtho’i hun. 
A beth yw hynny ond bod yn Iloerig? Ac y mae’n 
rhyfedd os daeth y creadur druan ato’i hun ohono’i hun,” 

“Te,” ebe fy nhad. ‘‘ Ond y stori a glywais i oedd 
ei fod wedi mynd o dref i dref i gyhoeddi rhinweddau 
lesu.” 

“*Ond yn enw pob rheswm, ni allai fynd yn y carpiau 
hynny,” ebe fy mam. “ Rhaid oedd iddo fynd i rywle 
i gael ei ymgeleddu a’i fwydo a’i ddilladu’n briodol yn 
gyntaf, neu ni chaffai neb 1 wrando arno. Ac i ble’r 
ai ond adref?” 

“Te,” ebe fy nhad yn betrusgar, “ac o ran hynny 
clywais Iesu’n dywedyd wrtho am fynd at ei deulu. 
Ond beth am ei deulu nis gwn ddim oll.” 

“YY mae’n sicr i ti mai Iesu a roddodd y syniad o 
fynd adref ym mhen y bachgen,” ebe fy mam. 

“ Ai’r un un oedd y ddau, felly?” ebe fi wrth fy 
nhad. 

‘* Ni wn yn wir,” ebr ef, “‘ y mae’r peth yn ddirgelwch 
hollol i mi.” 

iawn, bob amser, rhwng y deuddeg, fel y’u galwant 

eu hunain, a’i gilydd. Wrth gwrs, y mae llawer 
ychwaneg na deuddeg yn dilyn Iesu, a minnau ac 
Abraham ac Isaac mor aml ag y medrwn, ond deuddeg 
sydd gydag ef yn gyson. Am hynny hwy’n unig sy’n 
bwysig yn 6l eu syniad eu hunain. A theimlant yn fwy 
pwysig am fod Iesu wedi gofyn iddynt aros gydag ef, 
ebe fy nhad. Ond clywais ef yn dywedyd wrth fy mam 
un noswaith yn bur anfoddog, pan dybient ill dau fod y 
plant yn cysgu, ddarfod i Iesu gynnyg iddynt ei adael os 
mynnent, ond na wyddent sut i fynd. ‘Teimlo y mae 
fy nhad yn aml, ac un neu ddau eraill, nad ydynt yn cael 
eu lle, a bod Iesu’n dangos ffafraeth, er eu bod hwythau 
mor ffyddlon 4’r lleill. A dywedyd y mae fy nhad, 
weithiau, os na chaiff fwy o’i le ei fod am ystyried yn 
ddwys pa un a bery ef i ddilyn Iesu ai peidio. Canys 
dylai ffyddlondeb gael ei dalu, ebr ef. Dyna Simon fab 
Iona, er enghraifft, ac lago ac Ioan meibion Sebedeus, 
paham y dylent hwy gael y lle blaenaf bob amser, ebe 
fy nhad. Y maent ym mhob peth, ac Iesu’n eu gwahodd 
i bobman gan adael y lleill allan. Eithr y mae un cysur, 
ebe fy nhad, rhyngddo ef a mam, ni alwodd Iesu mohono 
ef erioed yn Satan, ond gwnaeth hynny 4 Simon. Ac y 
mae hynny’n gyfleus iawn i’w edliw i Simon pan fo’n 
ei ddangos ei hun yn fwy na’i gilydd. Ni fynn Jesu eu 
clywed yn gwneuthur hynny ar unrhyw gyfrif, ond y 
mae’n ddigon iddynt amneidio ar ei gilydd, a thynnu eu 
genau i ffurf y gair Satan, i yrru Simon yn gaclwm gwyllt. 

Ac nid ydyw meibion Sebedeus ond yn ei haros hi, 
ebe fy nhad. Pwy ydynt hwy, ebr ef, i fod ar y 
blaen ym mhob peth, ac i’w gwthio’u hunain i bob 
swydd. 
Ymddengys i mi, ar ryw siarad a fu rhyngddo 4 mam, 
fod dau helynt yn eu mysg,—helynt fy nhad a helynt 
Iwdas y gWr o Gerioth. Methu 4 chael ei le y mae fy 
nhad, methu 4 chael ei ffordd y mae Iwdas. Gwnaeth 
meibion Sebedeus dro sal un diwrnod, ebe fy nhad. Yr 
oedd Iwdas wedi bod wrthi hi’n fwy gwresog nag arfer 
yn hysbysu’r gweddill mai Jesu yn sicr oedd y Meseia, a 
bod eisiau lladd pob copa walltog o’r Rhufeiniaid, a bod 
digon o allu yn Iesu, fel y dangosai’r gweithredoedd 
nerthol a wnai, i ddenu holl wyr ieuainc y wlad ato’i 
hun, a’u harwain yn eu herbyn, ond mai rhy swil ydoedd, 
ai fod ef am ei wthio ymlaen. A phawb bron ond 
Lefi wedi mynd i gredu ei stori. Toc, gwelsent feibion 
Sebedeus yn rhyw sibrwd wrth ei gilydd, a mynd ymaith. 
Cyn bo hir dyna ddychwelyd, 4’u mam gyda hwynt. 
Y mae eu mam yn rhyw lun o berthyn i Iesu, o ochr ei 
fam, yn rhyw fath ar fodryb iddo. A dyna hithau’n 
siarad ag Iesu ar ei ben ei hun. A beth oedd y cwhl 
ond y ddau wedi credu stori Iwdas, a meddwl bod Iesu’n 
sicr o wrando arno, a dechreu ar unwaith ymladd 4@’r 
Rhufeiniaid, ac y byddai’n frenin cyn bo hir, A 
hwythau wedi achub y blaen ar y gweddill o’r deuddeg 
i gael y swyddi goreu yn y deyrnas, ac eistedd un bob 
ochr iddo ef ar yr orsedd. ‘Tro sal, ebe fy nhad, nid 
am ei fod ef ei hun yn disgwyl dim. Ond os Iwdas oedd 
wedi gwthio’r peth ymlaen dylai Iwdas gael ei ystyried 
yn gyntaf wrth benodi rhai i swyddi. Ac fel yna y 
maent o hyd, ebe fy nhad, a’i fod yn dro sal hyd yn oed 

4 Simon fab Iona. Y peth lleiaf fuasai awgrymu i Tesu 
am le go dda iddo yntau gan ei fod ef a meibion Sebedeus 
yn gymaint ffrindiau. 

Eithr yr hyn sy’n digio Iwdas yw na fynn Jesu mo’i 
wthio ymlaen. Dyna un diwrnod dro’n 6l, 4 hwy’n 
ffraeo 4’i gilydd ynghylch y deyrnas wedi i Iesu fynd 
yn frenin, galwodd Iesu ar ryw blentyn bach oedd yn 
chwarae yn ymyl. A dywedodd, os oeddynt am fynd 
i'r deyrnas, fod yn rhaid eu newid a’u gwneuthur fel 
hwnnw. Yr oedd pawb yn ddig wrtho am eu sarhau 
felly. Ond gwylltiodd Iwdas yn enbyd,—“ Ein cymryd 
yn ysgafn y mae. I beth fyddai rhyw bwt o blentyn 
fel yna dda i ymladd 4’r Rhufeiniaid ?” ebr ef, wedi i 
Tesu droi ei gefn, ebe fy nhad. A mynnai mai eu 
gwawdio hwy yr oedd Iesu, neu ddechreu mynd yn Iloerig. 
Ond wrth i’m tad adrodd y stori hon cofiai Abraham 
a mi am Jesu’n disgrifio’i deyrnas i ni, pan soniodd 
am Lefi bach, fy mrawd, fel brenin, a ninnau’n 
ufuddhau iddo rhag ei boeni. Ac ni allem beidio 4 
meddwl bod Iwdas yn camgymryd, ac mai cofio am Lefi 
oedd Iesu. A dywedem hynny wrth fy nhad, hefyd, 
pe gwyddem sut. 

Fodd bynnag, nid yw pethau’n gwella dim yngljn 
ag i'm tad a’r lleill gael eu lle. 

Dyna un diwrnod, dro’n él, ebr ef, pan aethant am 
dro tua chartref Iesu. Pwy a ddaeth ar 61 Iesu ond 
rhyw Wr o bennaeth synagog o’r enw Iairus, a gofyn i 
lesu ddyfod i wella’i eneth fach, ei bod ar farw, canys 
clywsai fod Iesu’n iachau rhai afiach. Ac aeth Iesu 
yno. LEithr yn lle mynd 4’r deuddeg gydag ef, pwy a 
gymerodd ef ond Simon ac Iago ac Ioan. Paham hwy, 
ebe fy nhad. A phan ddaethant allan yr oeddynt yn 

rhy benuchel i adrodd dim o’r hanes. Trwy un arall 
o’r deuddeg, brawd Simon o’r enw Andreas, y cawsant 
y stori. Y mae ef yn fwy dymunol dyn o lawer na 
Simon, ebe fy nhad, yn fwy agos atoch. A dywedodd 
Simon y stori wrtho ef, gan ei fod yn frawd iddo, a 
dywedyd wrtho am beidio 4’i hadrodd wrth neb. Ac 
ni adroddodd hi ond wrth fy nhad, a hynny am eu bod 
yn gryn gyfeillion, A gofynnodd i’m tad am beidio 
a’i hadrodd wrth neb. Ac ni adroddodd fy nhad hi 
ond wrth rai o’r lleill ac wrth fy mam. Ac ni adroddodd 
fy mam hi ond wrth Ddebora, gwraig Dafydd y gof. 
Felly y mae hi’n gyfrinach. Ymddengys iddynt fynd i 
mewn i’r ystafell, a’r galarwyr yn mynd o amgylch y 
gwely yn galarnadu, gan ei bod wedi marw, meddynt 
hwy. Aci Jesu droi arnynt yn chwyrn a’u gyrru ymaith, 
ac iddynt hwythau newid yn sydyn a throi i’w wawdio 
ef yn lle galarnadu. Dywedodd Iesu wrthynt, ebe 
Simon wrth Andreas, nad oedd hi wedi marw, mai cysgu 
yt ydoedd. Eithr anhawster Simon ydoedd, os na wnai 
hi ddim ond cysgu, paham na ddeffroasai yng nghanol 
yt holl swn. Ac yr oedd yn ddrwg iawn gan fy nhad, 
ebr ef, na chawsai ef a’r lleill fod yno 1 weld yr hyn a 
ddigwyddodd, er mwyn gwybod sut y gwellhai Iesu bobl 
yn y cyflwr hwnnw. Oherwydd methodd ef, a’r lleill 
nad oeddynt yn yr ystafell, wella rhyw fachgen heb fod 
ymhell o oed merch Iairus, y pennaeth synagog, ymhen 
tipyn wedi hynny. A buasent yn sicr o fod wedi llwyddo, 
ebe fy nhad, pe gwelsent sut y gwnai Iesu’r gwaith. 
Dywedai Andreas mai’r hyn a ddywedodd Simon oedd, 
i Iesu fynd at y gwaith gan afael yn llaw’r eneth, a 
dywedyd,—‘‘ Yr oen bach, cyfod,” ac iddi agor ei 
llygaid yn syth. Eithr nid oedd gair Simon, ebe fy 

nhad, cystal 4 phe baent wedi gweld a chlywed drostynt 
eu hunain. 

A dyna sy’n gwneuthur i ni’r plant fod mor gryf 
am Iesu. Geilw ni bob amser ar ryw enwau annwyl 
iawn, na ddefnyddir gan neb arall wrth siarad 4 ni. 

Y mae gan fy nhad amryw gwynion o’r fath, ond 
diwedda bob amser gyda’r stori Satan. Yna rhwbio’i 
ddwylo a chwerthin, ac y mae’n fodlon. 

Nid yw Iesu yr un fath yn awr ag y bu, ebref. Y 
mae’n rhyw son beunydd am farw, er nad ydyw’n ddigalon 
chwaith. Y mae rhyw olwg mwy llym a phenderfynol 
yn ei lygaid nag y bu, ac Iwdas yn mynd yn fwyfwy 
anfoddog. “‘ Pam y dylai sén am farw?” ebr Iwdas, 
‘““ac yntau’n mynd yn frenin. Ac nid oes gobaith i’r 
Rhufeiniaid fedru ei ddal a’i ladd. Ond iddo alw ar wyr 
ieuainc y genedl oi amgylch ymladdant trosto hyd at 
waed.” Ond y gwaethaf yw nad yw fy nhad mor sicr 
a yw'r genedl oi blaid. Y mae cryn gwyno yn ei erbyn 
ymysg y Phariseaid, ebr ef. A phobl go ddylanwadol 
ydynt hwy. Ond Simon a gaiff y bai gan fy nhad am 
ddenu Iesu i sén am farw. Ac ynglfn 4 hynny y mae’r 
stor! Satan. 

Ymddengys bod pawb trwy’r wlad yn gwybod am 
Tesu erbyn hyn. Ac wedi tymor o waith caled iddo 
ddymuno cael tipyn o orffwys, ac iddynt oll fynd am dro 
’r wlad, ac o dipyn i beth grwydro ymhell, mor bell 4 
thref Cesarea Philipi, ardal ddieithr iawn iddynt hwy, 
ac nad oedd perygl i neb fod yn eu hadnabod yno. 
Eisteddai Iesu un bore braf ar fryncyn yn edrych ar y 
ddinas, a’r deuddeg o’i amgylch, yn dadleu’n ddistaw am 
eu safle yn y deyrnas pan ddelai Iesu’n frenin, ac yntau’n 

o bob gwlad a chenedl. Gwyddai’n dda nad adwaenai 
neb yno mohono ef. Wedi gwylio felly’n hir trodd 
at y deuddeg yn sydyn a gofyn,—‘‘ Pwy y mae dynion 
yn dywedyd fy modi?” Yr oeddynt yn fud ar y funud, 
canys yr oedd y cwestiwn mor sydyn. Yna dyna 
ddechreu adrodd wrtho straeon pobl. Clywsai un 
ohonynt rywun yn dywedyd mai Eleias ydoedd, yr hen 
broffwyd, wedi dyfod yn 6l i’r ddaear, ac un arall mai 
rhywun arall ydoedd, a phob rhyw stori. Yna gofynnodd 
Tesu wedyn, yr un mor sydyn,—“ Ond pwy yr ydych 
chwi yn dywedyd fy modi?” Yr oedd Iwdas ar fin 
achub ar y cyfleustra, ebe fy nhad, i ddywedyd mai’r 
Meseia ydoedd, ac i roddi gwers iawn iddo am beidio 4 
chymryd ei safle. Eithr ddarfod i Simon ruthro i ateb 
o’i flaen, fel y mae ef bob amser, mor barod ei dafod,— 
“Ti yw'r Meseia.” ‘Teimlodd y cwbl y funud honno 
iddynt fethu trwy beidio ag achub y blaen ar 
Simon, a’r peth ar flaenau tafodau pawb hefyd. Canys 
cymerodd Iesu’n garedig iawn ar Simon am ateb felly, a 
chanmolodd ef, a rhoddi enw newydd iddo,—Pedr,— 
gan ddywedyd mai ystyr Pedr ydoedd craig. Ac aeth 
Iago ac Ioan yn ddigalon iawn, ebe fy nhad, gan feddwl 
y caffai Simon, wedi’r cwhbl, y blaen arnynt-hwy yn y 
deyrnas. A chredaf na fuasai fy nhad yn gwrthod newid 
yr enw Lebbeus am “ Pedr.” 

Ond methodd Simon yn arswydus yn union wedyn, 
ebe fy nhad. Ar 61 yr ateb a roddodd Simon iddo 
dechreuodd Iesu ddywedyd pethau rhyfedd, fod pobl yn 
ei erbyn, a bod yn rhaid iddo farw. Ac Iwdas, a 
eisteddai yn ymyl fy nhad, yn chwyrnu; a Simon y 
Cananead yn edrych yn annifyr, a’r rhan fwyaf ohonynt 


braidd yn ochri gydag Iwdas, ond Lefi. Dywed fy 

nhad nad oes gan Lefi fawr o ddim yn erbyn y Rhufeiniaid 
er nad yw’n gweithio trostynt yn awr. Ac yn rhyfedd 
iawn y mae ganddo yntau enw newydd,—Mathew. 
Teimlai Simon fab Iona, erbyn hyn, ei fod yn dipyn o 
ddyn, ac wedi i Iesu siarad felly trodd ato a dywedyd 
witho am beidio 4 thorri ei galon, mai ofni pethau na 
ddigwyddai iddo oedd hynny. Siaradai Simon wrtho 
fel y clywsoch rai pobl yn siarad 4 chwi nes gwneuthur 
i chwi deimlo’n fach, fach. Onid ydyw peth felly’n 
annioddefol ? ‘Trodd Iesu ato’n chwyrn a dywedyd,— 
“Dos yn fy 61 i, Satan.” A chofio hyn sy’n gwneuthur 
y gweddill o’r deuddeg mor falch. Cafodd Simon dorri 
ei grib yn o lwyr, ebe fy nhad. 

Pan glywais y geiriau yna rhoddais wth 4’m penelin i 
Abraham. A winciodd yntau arnaf innau. Clywsem 
Iesu’n dywedyd peth fel yna yn y diffeithwch pan oedd 
Satan ei hun yno, fel y dywedai Iesu wedyn wrth y 
deuddeg, yn ceisio awgrymu cynllun iddo i wneuthur ei 
waith, croes i’r hyn yr oedd ef wedi penderfynu arno. 
Efallai mai cofio hyn yr oedd Iesu y tro yma hefyd o ran 
hynny. O achos anodd yw gennyf gredu y buasai Iesu’n 
defnyddio geiriau mawr er eu mwyn eu hunain. Sut 
bynnag, yr oedd pawb yn falch i Simon gael torri ei grib 
mor effeithiol. 

A buont yn siriol am beth amser. Ond digwyddodd 
rhywbeth wedyn, ebe fy nhad, sydd wedi gwneuthur 
rhai ohonynt yn anfodlon iawn ar Iesu. Cymododd 4 
Simon yn union, heb i Simon wneuthur dim, ac aeth ag 
ef, ac Iago, ac Ioan, i fyny i’r mynydd. Ac y maent yn 
awr yn bur ffroenuchel, yn gwrthod dywedyd dim wrth 
y lleill o'r hyn a ddigwyddodd. Eithr dywedodd 
Andreas wrthynt ddarfod i Simon ddywedyd wrtho ef 

i rywbeth ddigwydd na ddigwyddodd dim erioed yn hanes 
Tesu yn debyg iddo. Ond wedi iddo orffen ei stori dywedai 
Iwdas y gallai Iesu fforddio mynd 4 rhywrai gydag 
ef heblaw’r tri hynny. Canys, yn dl stori Andreas, ni 
wnaethant ond cysgu ar 6] mynd gydag ef. “A gwnawn 
i rywbeth ond cysgu, o leiaf,” ebr Iwdas. Y mae’n wir 
mai cysgu a wnaeth y gweddill hefyd, ebe fy nhad, ond 
beth arall a oedd ganddynt i’w wneuthur?—wedi eu gadael 
yng ngodre’r mynydd dros nos, a hithau’n noson fwll. 

A dyma’r hyn a ddigwyddodd ar ben y mynydd, ebe 
Andreas. Ymddengys i’r pedwar,—Iesu a Simon ac 
Tago ac Ioan,—fynd i fyny’r mynydd nes cyrraedd yn 
agos i’r brig at linell yr eira, ac i lesu ddywedyd ei fod 
am eu gadael yno a mynd gam ymhellach i weddio wrtho’i 
hun. Yna, yn ei weld yn hir wrthi hi, iddynt gysgu. 
Deffrodd Simon rywbryd, ac ysgydwodd y lleill. 
“ Edrychwch acw,” ebr ef, a rhwbiasant eu llygaid rhwng 
cwsg aceffro. Dyna lle gwelent ryw ddisgleirdeb rhyfedd 
yn chwarae ar yr eira. Aco dipyni beth gallasant dynnu 
allan ohono ffurf Iesu rhyngddynt a’r eira ; ond yr oedd 
hynny’n anodd, am nad oedd dim gwahaniaeth rhyngddo 
bron a’r eira oedd y tu 6] iddo. Obherwydd yr oedd ei 
ddillad yn glaerwynion fel yr eira’i hun, a’i wyneb yr un 
fath, a hithau’n nos. Ond bod ei wyneb yn disgleirio 
fel pedfai’r haul arno ; ac nid oedd yr haul yn y golwg, 
wrth gwrs, gan mai nos-ydoedd. 

“Pa un ai cysgu neu effro ydym?” ebr Iago. 

“Ni wn i ddim yn wir,” ebe Simon. Rhaid mai 
effro, canys yr ydym yn siarad 4’n gilydd, ac y mae Tesu 
gyda ni.” 

Yn araf gwelsant ryw ffurfiau yn dyfod i'r golwg bob 
ochr i Iesu. Wedi rhythu tipyn,— 


75 


IESU O NASARETH 


‘Moses,’ ebe Simon. ‘“‘O ble daeth ef, 
tybed ?” 

“‘Eleias,” ebr Iago. ‘‘ Ni allant ddyfod ond o’r 
nefoedd.” 

“‘Dyma le ardderchog,” ebe Simon. “ Iawn fuasai 
cael tair pabell, un i bob un ohonynt, a ninnau yma’n 
eu gwylio am byth.” Yn hollol ddifeddwl y dywedodd 
hynny. Sut y gallent wneuthur pebyll yno heb ddim 
defnydd, ar ben mynydd, a hynny berfedd nos, ebe fy 
nhad. Ond nid un i feddwl cyn siarad ydyw Simon, 
ebr ef. Edrychodd y tri am dipyn ar y ffurfiau’n mynd 
yn gliriach bob eiliad. Neidiodd Simon yn sydyn ar ei 
draed gan fethu 4’i gynnal ei hun, ac awgrymu’r pebyll 
i Iesu. Gwaeddodd arno,—‘ Arglwydd, da yw 1 ni 
fod yma. Gwnawn yma dair pabell, un i ti, un i Foses, 
ac un i Eleias.” 

Wedi iddo orffen, ac iddynt edrych wedyn, nid oedd 
yno neb ond Iesu yn dyfod allan o gwmwl, a golwg ar 
ei wyneb fel pedfai rhywun wedi dywedyd rhywbeth 
wrtho oedd wrth ei fodd. Dywedodd Simon wrth 
Andreas am beidio ag adrodd y stori wrth neb, gan 
ychwanegu ddarfod i Iesu wedyn s6én am ei farw, ond 
bod Simon yn ddigon call y tro hwn i beidio 4 dywedyd 
dim. 

Ymddengys y clywsai’r bobl fod Iesu yn y mynydd, 
ac iddynt fynd yn lluoedd ar ei 61, ac i rywun ddyfod 47i 
fab gydag ef,—bachgen ieuanc 0 loerig. Daeth y dyrfa 
o hyd i’r gweddill o’r deuddeg, oedd yng ngwaelod y 
mynydd, a dechreu eu holi ymhle yr oedd Iesu. Wedi 
aros ac aros am [esu’n 61 o’r mynydd a cheisio diddanu’r 
dyrfa, penderfynu treio’u llaw eu hunain, i wella’r claf, 
a methu. 

Ar hynny, ebe fy nhad, dyna Iesu, a’r tri arall i lawr, 
ac yn eu ceryddu am fethu, a Iesu’n gwneuthur y gwaith 
ei hun. LEithr prin yr oedd yn deg ceryddu, ebe fy 
nhad, ac yntau wedi eu rhwystro i ddyfod gydag ef i’w 
weld yn gwella merch y pennaeth synagog hwnnw. Pe 
gwelsent ef yn gwneuthur hynny ni synnai fy nhad pe 
byddent hwythau eu hunain erbyn hynny wedi dysgu’r 
grefft. Dan yr amgylchiadau methu a wnaethant er 
gwneuthur eu goreu, a galw y bachgen yn oen bach yn 
y fargen. 

Rhwng popeth, nid yw cwmni fy nhad yn un difyr 
iawn y dyddiau hyn. 

IRIOLODD fy nhad yn sydyn ymhen tipyn ar 6] 
JS yr helynt a fu am fod Iesu’n ffafrio mwy ar Simon 

(y dechreuai pawb erbyn hyn ei alw yn Pedr), ac 
Iago ac Ioan. A dechreuodd siarad am Ierwsalem. 
A Ierwsalem, Ierwsalem, oedd hi o hyd nes teimlo o 
bawb ohonom nad oedd dim yn y byd yn debyg i gael 
mynd a gweld Ierwsalem. Ac nid oedd dim arall bron 
i'w gael oi enau. Ac er na ddywedai rywamnwer yn 
bendant, casglem y bwriadai Jesu ac yntau, a’r un ar dde 
eraill, fynd yno. Ond i beth methem yn ein byw a 
deall. Credaf mai teimlo y mae fy nhad ei fod yn cael 
mwy oi le ymysg y seulteg nag y bu. 

Ryw noson, wedi i’m tad fod oddicartref am ddyddiau, 
yr oedd yn rhyw ogr-droi o hyd 1 mewn ac allan o’r tf, 
ac allan ac i mewn, fel pedfai ganddo rywbeth ar ei feddwl 
eisiau el ddywedyd, ond heb wybad: sut i ddechreu. Ac 
un noson, ar 6] i ni, y plant, fynd i’n gwelyau, clywn ef 
yn sibrwd wrth fy mam,— . 

‘““A wyt ti’n meddwl bod Ananeias yn abl i ddyfod ? 
Y mae tua’r deuddeg yma, onid ydyw? A daw’r amser 
yn fuan i’w dderbyn yn Fab y Ddeddf.” 

Yr oeddwn yn llygaid a chlustiau i gyd ar y funud, 
canys gwyddwn mai i hyn y deuai, unwaith y cyrhaeddwn 
ddeuddeg. Cefais gipolwg rhwng y dillad ar fy mam, 
ac edrychai hi’n brudd fel pedfai rhyw ofn arni. 

““Ydyw,” ebe hi, a swn dagrau yn ei llais, “ y mae’n 
amser i’m mab wynebu bywyd a’i ddifrifoldeb. A bydd 
raid iddo fynd i Terwsalem ar yr Wyl.” 

Pan oeddwn yn y synagog un diwrnod daeth offeiriad 
ataf a gofynnodd fy oed. Dywedais innau fy mod yn 
ddeuddeg. 

“Wel,” ebr ef, “y mae’n rhaid iti fynd i Ierwsalem 
ar yr wWyl nesaf, a’th wneuthur yn Fab y Ddeddf cyn 
cychwyn:'t ==.~* 

Erbyn hyn yr oeddwn innau’n teimlo braidd yn 
rhyfedd, ac yn dyfalu bod y peth yn fwy nag y meddyliaswn 
erioed, a bod rhyw newid mawr i ddigwydd yn fy hanes 
nad oeddwn mor sicr beth ydoedd ag y credwn unwaith. 
O’r diwedd daeth y dydd. Aeth fy nhad 4 mi i’r synagog. 
Gwisgwyd fi, a nifer o fechgyn tua’r un oed 4 mi, a’r 
phylacterau, yn arwydd o’n derbyniad yn y synagog i 
lawn freintiau gwyr mewn oed. A chofiaf byth am yr 
offeiriad yn fy arwain i le’r weddi, a’r phylacterau ar fy 
nhalcen fel pe baent yn llosgi i mewn i’m pen. Ac yna 
canu’r llithoedd a rhoddi’r fendith. A’r offeiriad wedyn 
yn rhoddi siars i mi a’r Ileill. 

Pan ddaethom allan wylai fy mam. Wedi hynny y 
deallais mai wylo o lawenydd yr ydoedd. Ac ni allai fy 
nhad, yntau, ddywedyd na gwneuthur dim ond tynnu 
ei law trwy fy ngwallt. Pan ddychwelais yr oedd 
gwledd fawr yn fy aros, acanrhegion lu. Yn eu plith yr 
oedd anrheg o Lyfr y Gyfraith i mi, hen lyfr tad fy nhad. 
Arwydd oedd hyn nad oedd raid i mi fynd i Dy’r 
Llyfr mwyach i ddysgu Llyfr y Gyfraith, ond fy mod yn 
abl i ddarllen gartref. | Credaf fod holl fechgyn y ddinas 
wedi llwyddo i ymwthio i mewn i’r wledd. Oherwydd 
i ba le bynnag yr awn, neu y trown, bechgyn yn heidio 
yno a welwn ymhobman. Ac yr oedd Abraham wrth 
ei fodd. 

Wedi i bawb chwalu galwodd fy nhad fi ato,— 

‘* Ananeias,” ebr ef, ‘‘ byddi’n dyfod i’r wWyl nesaf 
i Ierwsalem. Gwyddost fod yn rhaid i bob bachgen a 
dderbyniodd freintiau’r synagog fynd i’r Wyl fawr. A 

‘manteisiwn ar y peth i Abraham gael cwmni adref. 
Gall yntau ddyfod gyda ni.” 

Yr oedd yn sibrwd mawr rhwng fy nhad a’m mam 

nos honno. Fy mam a siaradai fwyaf,— 

“Beth fydd fy mab, tybed?” ebe hi ymysg pethau 
eraill. ‘‘ Deuddeg oedd oed Moses pan adawodd dy 
Pharo, deuddeg oedd Samiwel pan ddechreuodd 
broffwydo, a deuddeg oedd Ioseia frenin pan ddechreuodd 
ddiwygio’r wlad. Ac efallai y daw rhywbeth o Ananeias, 
—pwy a wWyr?” 

Go ddigalon hefyd yw hi arnoch, pan na bo hyd yn 
oed eich mam eich hun yn sicr fod dim ynoch. 

Am ddyddiau wedyn ni siaradai Abraham a minnau 
am ddim ond am Ierwsalem a’r daith yno. Aeth dros 
ryfeddodau’r ddinas wrthyf lawer gwaith, canys bu ef 
yno droeon gan nad yw ei gartref ymhell oddiyno. Yr 
oeddym wedi trefnu mai yn nhy Abraham yr arhosai 
fy nhad a minnau tros yr Wyl, oherwydd nid yw ei dy 
ef ymhell o Ierwsalem. Ychydig y tuallan i bentref 
Bethphage, i gyfeiriad y diffeithwch, y trig ef. — 

O’r diwedd daeth y dydd a ddisgwyliwyd mor hir, 
a dyna gychwyn. Rhoddwyd ein mentyll crwyn ar gefn 
yr asyn, wedi ei gyfrwyo, ac Abraham a minnau’n mynd 
ar ei gefn bob yn ail, a’m tad yn ei arwain. Yr oedd 
Abraham a minnau wrth ein bodd, a’r naill yn gafael yng 
nghynffon yr asyn pan fyddai’r llall ar ei gefn. Edrych 
braidd yn anfoddog yr oedd fy nhad pan ddaeth yn amser 
cychwyn, fel pe na bai pethau wedi troi fel y disgwyliai, 
ond ni ddywedodd ddim er ei bod yn ddigon hawdd gweld 
el fod wedi ei siomi. Canys ni all fy nhad guddio’i 
deimladau. Gwelem draw ac acw finteioedd yn dyfod ar 
draed ac ar asynnod, a’r cwbl yn cyfeirio tuag Ierwsalem. 

A sylwem, pan ddigwyddai i fintai ymddangos yn y 


pellter, y safai fy nhad i syllu arni nes iddi ddyfod yn 
ddigon agos iddo wybod a oedd ef yn ei hadnabod ai 
-peidio. Gorffwysasom y noson gyntaf ar lan Iorddonen 


dan sycamorwydden, ac ar y nosweithiau eraill dan gysgod_ 


creigiau neu mewn ogofeydd. Yr oedd yn well gennym 
hynny na mynd drwy Samaria, canys ni Wyr neb beth 
allai’r Samariaid ei wneuthur i ni. Pobl ofmadwy ydynt 


hwy. Ac ni synnais erioed fwy na chlywed gan fy 


nhad dro’n 611 Iesu adrodd iddynt hanes Samariad caredig 
yn helpu os a welodd ar fin y ffordd wedi syrihie ymysg 
lladron, a’i adael yn hanner marw. Y mae’n debyg fod y 
stori’n wir neu ni buasai Iesu’n ei hadrodd. Ond yn wir 
y mae Samariad caredig yn beth rhyfedd i feddwl amdano. 

Yr oedd y nos mor oer a’r dydd o wresog, ac Abraham 
a minnau wedi ymwthio mor agos i’r asyn a orweddai 
gyda ni, ag y medrem, er mwyn cadw yn gynnes, ac 
wedi gwisgo’n mentyll crwyn amdanom, a oedd oddi- 
tanom pan farchogem yr asyn. A’m tad, wedi gwisgo’l 
fantell groen yntau amdano, yn gorwedd yn ein hymyl. 

Ar godiad haul dyna gychwyn drachefn. Erbyn 
hyn prin yr aem heibio i gongl na welem fintai newydd 
yn dyfod i’r golwg. A deuai’r minteioedd yn nes 1’w 
gilydd, ac ymuno o dipyn i beth, o ddydd i ddydd, fel y 
neshaem at lIerwsalem. Ac wedi cyrraedd ewrr 
Bethphage yr oeddym yn llu mawr. 

Erbyn iddi ddechreu nosi y pedwerydd dydd nid 
oeddym ond ychydig o gartref Abraham, bellach. 
A phan oedd yr haul ar ddiflannu yr oeddym wrth y drws. 
Cyn cyrraedd y ty digwyddodd rhywbeth a wnaeth 
newid mawr yn fy nhad. Ar hyd ffordd y diffeithwch, 
yn dyfod tua’r pentref, gwelem fintai o wr, yn dadleu 

4°i gilydd, ac fel pe baent ar fin ffraeo. Ac un arall gyda 
hwy, yn cerdded ei hun 4’i ben i lawr, ryw ychydig o 
lathenni o’u blaenau, a golwg arno fel pedfai wedi blino 
ar y rhai oedd y tu éliddo. Safodd fy nhad i’w ddisgwyl, 
a phan ddaethant yn nes cynhyrfodd, a lawenychu 
trwyddo. A ninnau hefyd o ran hynny. Pwy oeddynt 
ond Tesu a’r un ar ddeg. 

Safodd Iesu pan welodd fy nhad, ac edrych arno,— 
“* Lebbeus,” ebr ef, “‘ ymhle y buost heb ymuno 4 ni?” 

Atebodd fy nhad ef braidd yn chwerw. “‘ Gorfod 
gofalu am y bechgyn hyn a wneuthum, ac ni allwn eu 
gadael i chwilio amdanoch. A bum yn edrych amdanoch 
ar hyd y daith,” ebr ef. 

Edrychodd Jesu arnom yn dyner. Rhoddodd ei 
ddwylo ar ein pennau nes teimlo ohonom ias ryfedd yn 
llithro i lawr esgyrn ein cefnau. 

“ Lebbeus,” ebr ef, gan godi ei olwg ar fy nhad, ai 
ddwylo ar ein pennau o hyd, “ gwyn dy fyd. Yn gymaint 
a’i wneuthur ohonot i un o’r rhai hyn fy mrodyr lIleiaf, 
i mi y gwnaethost.” 

Edrych braidd yn ddig ac anfoddog oedd y lleill pan 
welsant ni i ddechreu. Eithr wedi i Iesu ddywedyd 
hynny, a chanmol fy nhad, ceisiasant oll nesu atom a 
gwenu arnom a rhoddi eu dwylo ar ein pennau, ond 
rywfodd nid oedd teimlad eu dwylo yn debyg i deimlad 
dwylo Iesu. A rhyw dynerwch gwneuthur oedd yn eu 
siarad, a thynnodd Abraham a minnau draw oddiwrthynt. 
Ac nid edrychent yn fodlon iawn yn eu calon ar waith 
Tesu’n canmol fy nhad. Pan oeddym ar wahanu,— 
“Af ii Fethania am y noson,” ebr Iesu. Ac i 

flwrdd ag ef a’r un ar ddeg. A ninnau ac Abraham i df 
Abraham. Cawsom groeso mawr, a meddyliem y buasai 

fy ewythr Eliseus a’m modryb Rebecca yn bwyta Abraham 
gan fel y cusanent ef. Aeth fy nhad 4’r asyn i lety’r 
anifeiliaid, a dringodd yn 61 i ystafell y teulu am swper. 

“ Eliseus,” ebe fy nhad pan ddaeth atom, ‘ Ymhle 
y cawsoch yr asyn newydd yna?” 

A dyna ninnau oll yn rhuthro, ac edrych i lawr tros 
y terfyn i lety’r anifeiliaid. Yn ymyl ein hasyn ni a 
hen asen tad Abraham yr oedd asyn ieuanc, gyda’r 
anwylaf a welsoch erioed. 


“Un ieuanc ydyw,” ebe tad Abraham. “Nid yw ~ 


eto wedi ei dorri i’r iau. Wedi gwneuthur hynny 
gwerthwn yr hen.” 

Bu raid i ni fynd i’n gwelyau wedi swpera, ond bu 
fy nhad a fy ewythr a’m modryb yn siarad, y mae’n 
sicr, hyd yr ail neu’r drydedd wylfa o’r nos, a phawb arall 
ond myfi yn cysgu. Ni allwni yn fy myw gysgu mewn 
lle dieithr, heblaw bod fy aelodau’n poeni ar 6] taith mor 
hir ar gefn yr asyn. O’r diwedd daeth tawelwch, a 
chysgu. Eithr cyn imi brin wybod bod fy llygaid wedi 
cau gwelwn fy nhad yn codi, ac yn paratoi i fynd allan. 
A gwyddwn mai anesmwyth am gwmni Iesu a’r lleill 
yr ydoedd. Ac ar doriad y wawr llithrodd allan. An- 
esmwythodd hynny finnau, a chyn gynted ag y daeth 
yr amser dyna fi’n deffro Abraham, ac wedyn nyni ill 
dau’n codi, a llithro allan i weld. Yr oedd pawb yn yr 
ardal fel pe baent wedi gwneuthur yr un peth, ac yn 
paratoi am lerwsalem, a mintai ar 6] mintai i'w gweld 
yn ymgomio 4’i gilydd dan eu lleisiau yn y ffyrdd. 

Toc, daeth fy ewythr allan gan arwain yr asynnod, 
a mynd a hwy i’r maes yn ymyl lle y croesa ffordd y 
diffeithwch y ffordd i’r ddinas. Gadodd y ddau hynaf yn 
rhydd, ond rhwymodd yr un ieuanc rhag iddo grwydro. 

Ar hyn gwelem dri gwr yn dyfod ar frys o gyfeiriad 
Bethania. Pan ddaethant yn nes gwelem mai fy nhad 
oedd un, a Simon y Cananead, ac Iwdas o Gerioth oedd y 
lleill. Aeth fy nhad yn syth tua thy Abraham, a daeth 
o hyd i’w dad yntau cyn iddo gyrraedd y ty, a dechreu 
siarad ag ef. A sylwnar y lleill yn mynd o fintai i fintai 
ac yn sibrwd yn wyllt wrthynt. A phawb, wedi’r sibrwd, 
a’u llygaid yn gloywi, ac yn rhyw ferwi trwyddynt. 
A mintai’n tynnu at fintai. Ac yn y pellter gwelem y 
gweddill o’r deuddeg yn dyfod yn araf tua’r pentref. 
Pwy a welem yn mynd at y maes, ac yn rhyddhau’r asyn 
ieuanc, a’i arwain i’r ffordd, ond fy nhad. A phan 
welwyd ef dyna gynnwrf mawr. Ac yr oedd yn hawdd 
gweld bod fy nhad wrth ei fodd, mor bwysig yng nghanol 
y minteioedd. Ni wyddai ef fod Abraham a minnau 
wedi codi, ond yno yr oeddym, mor fyw 4 neb o ran 
hynny. Cyn bo hir deallasom y sibrwd. Dywedai 
pawb, y naill wrth y lIlall, fod Iesu o Nasareth yn y 
fro, a bod Iwdas a Simon a Lebbeus yn eu sicrhau mai ef 
oedd y Meseia, a’i fod yn mynd i’w ddatguddio’i hun a 
dechreu’r rhyfel yn erbyn y Rhufeiniaid y bore hwnnw. 

I ffwrdd ag Abraham a minnau i’r ty am damaid o 
frecwest. Synnodd fy modryb ein bod allan mor fore. 
Ac wedi cael tamaid allan 4 ni’n 6l, a theisen bob un dan 
ein mentyll. 

Erbyn hyn yr oedd y minteioedd wedi mynd yn dyrfa 
fawr, ac yn dechreu symud yn araf a phetrusgar tua 
Bethania. Ac fel yr aem ymlaen ymunai minteioedd 
eraill 4 ni o’r pentrefi eraill, a sibrydid y newydd wrthynt 
hwythau. A chynhyddai’r berw bob eéiliad. Erbyn 
cyrraedd Bethania yr oedd y dyrfa fawr yn ferw i gyd. 
Yr oedd y gair wedi cyrraedd mai yn nh¥ rhyw Lasarus 

y lletyai Iesu y nos gynt, a dywedid pethau rhyfedd yn 
y dyrfa am gysylltiad Iesu a Lasarus,—fod Lasarus 
unwaith wedi marw a lesu wedi ei godi’n fyw drachefn. 
Dywedai rhai eu bod yn y fan a’r lle ar y pryd, ond 
chwerthin a wnai eraill. Gwyddai llawer am y tf. 
Ymwthiodd Abraham a minnau ymlaen nes ein bod 
ymysg y rhai cyntaf. Wrth nesu at Fethania adnabu 
Abraham a minnau yr asyn ieuanc ar unwaith, wedi 
ei rwymo wrth ddrws rhyw dy. Ac yr oedd tyrfa o 
blant oi amgylch, a rhyw ddynion yn ceisio’u cadw 
draw. Adnabuom hwy fel y deuddeg. 

‘““Dacw dy Lasarus yn sicr,” ebe fi. A chlywn 
eraill yn dywedyd yr un peth. A thuag yno y tynnodd 
y dyrfa. Ryw ganllath oddiwrth y ty safodd fel pedfai’n 
disgwyl. ‘Toc, dyna’r drws yn agor, a rhyw si hir trwy’r 
dyrfa. Daeth merch o’r ty, a’i gwallt tros ei hysgwyddau, 
ac at yr asyn. Rhoddodd ei Ilaw ar ei ben fel pedfai’n 
anwylo baban, a thynnodd ei ben i’w mynwes. Neshaodd 
pawb dipyn wedyn, a sefyll,— 

“* Mair,” ebe pawb, gan sibrwd. wrth ei gilydd. Ac 
awgrymai rhywrai ei bod hi ac Iesu yn mynd i briodi, ac 
mai hi a fyddai’r frenhines wedi i’r rhyfel fynd drosodd, 
a dyfod o Iesu i’w deyrnas. 

Agorodd y drws wedyn, a phwy a ddaeth allan ond 
Tesu ei hun, ac at yr asyn ag ef. Gwelem Simon, ac 
Iago, ac Ioan, yn mynd ato i’w helpu ar ei gefn; a 
Simon y Cananead, ac Iwdas, a’m tad, yn gwneuthur 
yr un peth, ac fel pe baent am wthio’r lleill draw. A 
gwelai Abraham a mi nad oedd yn rhyw dda iawn 
rhyngddynt eto. Ac yn Ile cilio fel y byddai arfer, 
ymddangosai fy nhad hefyd fel pe am sefyll ei dir. Safai’r 
plant draw yn syn, gan dynnu’n 6! yn ofnus. Yr oedd 

yn hawdd gweld nad adwaenent hwy Iesu. Eithr 
gwyddai Abraham a minnau yn dda amdano,— 

“‘Tyrd,” ebe fi. Ac ymaith 4 ni am yr asyn fel 
mellten. Neidiodd Abraham i’r awennau ar un ochr, 
a minnau ar yr ochr arall. Gafaelodd Simon yn fy 
ysgwydd i i’m gyrru ymaith, ac Iago yn ysgwydd 
Abraham. Ond trodd Jesu atynt gan ddywedyd,—“Rhai 
fel hwy biau deyrnas Dduw.” Swiliodd y deuddeg, a 
chiliasant tu 6] i’r asyn. A’m tad yn ymddangos yn 
ddicach wrthym naneb. Yr oedd ef wedi mynd yn dipyn 
o Wr mawr er pan ddaeth yr asyn i’w fyd. 

Yn ein gweld ni’n cael y fath groeso dyna’r plant eraill 
ymlaen, rhai’n ceisio gafael yn yrawennau, eraill ym mwng 
yr asyn, eraill ym mantell Iesu, eraill yn ei sandalau, eraill 
&’u dwylo ar grwper yr asyn, a phawb yn gweiddi am y 
goreu. A Jesu yn eu canol yn ymddangos wrth ei fodd. 

Yn clywed y plant felly daeth rhyw wylltineb rhyfedd 
tros y dyrfa, ac ymlaen 4 hi fel corwynt, gan weiddi 
bawb ar draws ei gilydd—‘‘ Fab Dafydd;” “‘Tesu 
o Nasareth ;” “* Y Meseia;” ‘“‘ Paratowch ffordd yr 
Arglwydd ;” ‘‘ Llawenycha ferch Seion;” a phob 
rhyw eiriau a ddeuai gyntaf i'w pennau. Rhuthrodd 
pawb ymlaen, rhai’n tynnu eu mentyll oddiamdanynt, 
eraill yn tynnu man ganghennau o’r coed,—y rhai 
mwyaf deiliog y gallent ddyfod o hyd iddynt, a’u gosod 
ar y ffordd o flaen yr asyn a minnau ac Abraham ac Iesu. 

Meddyliwch amdanom, yn cerdded ar fentyll, a 
changhennau coed. Ni bu erioed y fath rialtwch, a 
phawb yn gweiddi, ac yn barod i ymladd hyd at farw ; 
a’r plant yn ysgrechian,—hwythau erbyn hyn wedi deall 
geiriau’r bobl a dechreu eu gweiddi. Ac felly y bu’r 


cychwyn am Ierwsalem, i’r Wyl fawr. 

ID oes dinas yn bod y bum yn meddwl a 

breuddwydio cymaint yn ei chylch ag Ierwsalem. 

Yr oedd Abraham a minnau wedi penderfynu 
crwydro llawer ynddi, a gweld y lle yma a’r lle arall, ac 
aros yn hir i edrych arnynt. LEithr yn y sWn a’r helynt 
hwnnvw, a ninnau ill dau’n cael y gwaith pwysicaf oll,— 
dal pen yr asyn,—anghofiasom bopeth ond Iesu, a ninnau 
o bawb yn cael arwain y Meseia i Ierwsalem. Ang- 
hofiasom ar y pryd hefyd bopeth am yr hyn a ddywedodd 
ef ynghylch ei deyrnas, pan gymerodd fy mrawd bach 
Lefi a dywedyd wrthym mai Duw oedd ein brenin, a’n 
bod i ufuddhau iddo nid rhag ofn iddo’n cosbi ond rhag 
peri poen iddo, fel yr ufuddhaem i Lefi bach pe baem yn 
chwarae teyrnas. Canys ni allai Lefi ein cosbi pedfai’n 
ceisio. Ac nid oedd yn ein meddwl ninnau, wrth 
arwain Iesu i Ierwsalem, ond ‘‘ Gwae’r Rhufeiniaid.” 
A meddyliem am yr hwyl a gaem wrth eu gweld yn ffoi 
a ninnau yn eu hymlid dan arweiniad Iesu. 

Wrth ddyfod i’r ddinas gwelem lu o offeiriaid a 
rhywrai tebyg iddynt yn edrych arnom, a gwgu. Daeth 
un ohonynt at Jesu a dywedyd wrtho am dewi’r plant, 
rhag ofn chwerwi’r Rhufeiniaid. A gwelsom yn syth 
nad oedd fawr o gymorth i’w gael ganddynt hwy, beth 
bynnag, i orchfygu’r Rhufeiniaid,—mai bradwyr oeddynt 
hwy. Taflodd Iesu’r geiriau’n 6] atynt ar unwaith, 
trwy ddywedyd,— 

“Pe tawai’r rhai hyn lIlefai’r cerryg yn y fan.” 

“‘ Abraham,” ebe fi, “ y cerryg yn siarad !” 

“Te,” ebr Abraham, “ cofia mai Iesu yw, ac y gall 
ef wneuthur popeth. Oni chofi y medrai droi’r cerryg 
yn fara yn y diffeithwch pe dymunai. Ac nid yw’n 

fwy anodd gwneuthur i gerryg siarad na’u troi’n fara. 
Pa siawns a fydd gan y Rhufeiniaid 0’i flaen ef onide ?” 
A chwarddodd Abraham yn ysgafn gan falchter. 

Daethom ar draws mintai ar 6] mintai o filwyr 
Rhufeinig, a sylwasom mai gwenu’n falch arnom yr 
oeddynt, gan godi eu trwynau’n ddiystyrllyd. Ac er ein 
syndod nid ymddangosent o gwbl fel pedfai arnynt ein 
hofn. Os ai rhywun o’r dyrfa yn fwy swngar na’i 
gilydd gwelid milwr yn estyn picell ac yn ei bigo, a dyna 
dawelwch yn y fan honno. Ni hoffem hyn o gwbl, 
oherwydd credem fod digon o wroldeb ym mhob un 
o’r dyrfa i drawo unrhyw Rufeiniwr a feiddiai ymyrryd 
oni fyddai ar wastad ei gefn. Ond mynd yn bur ostyng- 
edig a wnai pob un wedi unwaith ei bigo. Ac ni 
chymerai Iesu arno sylwi ar y peth. Yr oedd hyn 
yn gryn ddyryswch i Abraham a mi. Eithr cofiais yn 
sydyn, wrth fy mlino fy hun ynghylch y peth, am eiriau 
Iesu wrthym ni’r plant, pan gymerodd y fath sylw o 
Lefi,—nad dyfod i orchfygu’r Rhufeiniaid yr oedd ef. 
Aeth y cwbl yn fwy o ddyryswch fyth i mi, a gollyngais yr 
awennau heb wybod i mi fy hun. Pan gofiais ymhle 
yr oeddwn euthum i afael yn yr awennau drachefn, 
ond yr oedd hanner dwsin o fechgyn eraill wedi cymryd 
fy lle. A bu raid i mi gilio’n 6l. 

Yn y man tynnodd Tesu at yr awennau, a safodd yr 
asyn gerbron adeilad mawr hardd, yn chwythu’n enbyd 
gan ei waith yn dringo’r rhiw at yr adeilad. ‘Tawelodd 
pawb a gwyro’u pennau. Yr oeddynt fel pedfai arnynt 
ofn yr adeilad. 

““Y deml,” ebe rhywun. A gwyrodd pawb eu 
pennau’n is. Neidiodd Jesu oddiar yr asyn, ac i’r deml 
ag ef trwy’r porth agosaf ato. A ninnau, ddieithriaid, 

oll, ar ei 61 cyn ddistawed 4 Ilygod. Cymerodd fy nhad 
ofal yr asyn oddiar Abraham a minnau. Disgwyliem 
weld pawb yn ymgrymu fel y gwnaem ni yn y synagog, 
ond yn fwy felly. Eithr, er ein braw, yr oedd yr olygfa’n 
waeth na marchnad ym marchnadfa Capernaum, a phawb 
yn gweiddi am yr uchaf, ac anifeiliaid yn rhuthro yn 6l 
a blaen, a ninnau’n methu 4 gwybod ymhle i roddi ein 
traed gan eu tom. Draw ac yma o amgylch byrddau 
yr oedd gwyr yn ffraeo, ac yn galw ar enw y Goruchaf 
mewn rhegfeydd. Dychrynodd Abraham a minnau, 
canys ni chlywsom erioed ddim tebyg o’r blaen hyd 
yn oed ym mysg y Cenhedloedd ym marchnadfa 
Capernaum. Ac y mae paganiaid o bob Iliw yno. 
A gwelem offeiriad, yn awr ac eilwaith, yn symud 
drwodd tan gau ei lygaid a llafar-ganu salm, heb 
sylwi ar ddim. 

“A wyddost ti beth?” ebe rhywun o’r tu 6] i mi 
with un arall, “yr wyf yn barod i’w labyddio.” 

“ Cofia mai yn y deml yr ydwyt,” ebe’r llall mewn 
braw. 

A ninnav’r plant, a phobl y wlad, wedi ein cynhyrfu 
gymaint nes bod oll yn fud gan gynddaredd. Ac i 
gyfaddef y gwir, daeth ysbryd wylo trosof. Ni wn pam, 
ond carwn fynd oddiyno i ryw gongl 1 wylo fy nghalon 
allan, ac eto ni wn pam. Daeth Abraham ataf,— 

“* A wyddost ti beth?” ebr ef, “‘daeth rhyw gywilydd 
rhyfedd trosof na allaf ei egluro iti. Oni allem fynd 
i rywle i ymguddio, dywed ?”’ 

““Ymeguddio!” ebe fi gan gymryd arnaf ymwroli, 
‘“‘ymguddio rhag beth ?” 

Eithr ni wyddai Abraham rhag beth, a cheisiodd 
ddiddymu’r hyn a ddywedodd, trwy chwerthin. 

Safodd Iesu, yntau, i edrych o’i amgylch. 

“*Edrych arno,” ebr Abraham. 

Edrychais innau arno. A chlywn y sibrwd— 
“edrych arno”—trwy’r dyrfa 

Safai Iesu yno 4’i wyneb yn welw fel eira, a’i lygaid 
fel dau loyn pan fo’ch yn chwythu arnynt, a’i fysedd yn 
ymwingo. Daeth colomen heibio, a ddiangasai o’r 
helynt, a safodd ar ei ysgwydd. A thawelodd pawb gan 
ofn na wyddem ofn beth. Ar lawr yr oedd mil a mwy 
o fan reffynnau yr arweiniwyd yr anifeiliaid i mewn 4 
hwy. Cymerodd Iesu afael yn y golomen, a gwasgodd 
hi i'w fynwes, a hithau’n edrych mor ddiniwed i fyw 
ei lygaid, fel pedfai’n gofyn iddo ei gwared rhag y sWn. 
Plygodd yntau, casglodd rai o’r rheffynnau a’u plethu, a’r 
golomen yn ei gesail o hyd. A phawb o bobl y wlad 
yn edrych a chrynu. A phawb arall yn gweiddi a 
ffraeo, heb sylwi arnom. 

Dyna waedd fel taran, nad anghofiwn ni, a’i clywodd, 
byth mohoni. Llais Iesu ydoedd. Safodd pawb, ac 
ni chlywid dim am ennyd ond anadliad trwm yr anifeil- 
iaid a oedd wedi sefyll ar ganol rhedeg, ac anadliad y 
gwyr a redasai ar eu holau. Un gair a ddywedodd 
Iesu, a dyna oedd hwnnw,—‘ ALLAN !” 

Edrychodd pawb arno, yn fud a syn. Yna cododd 
un neu ddau oddiwrth y byrddau yn swil a llechwraidd, 
gan gasglu eu harian 1’w cydau, a llithro allan. A Tesu’n 
sefyll @i lygaid yn famio’n boenus. Dechreuodd 
gwyr y byrddau sibrwd wedyn, a daeth gwén wawdlyd 
dros wynebau rhai ohonynt, a phlygasant eu pennau 
wedyn yn ddidaro, i gyfrif eu harian. Ond buasai’n 
well iddynt beidio, Aeth lesu ymlaen fel rhuthr corwynt, 
a dyna bobl y wlad ar ei él. Ac ymhen eiliad yr oedd 

y byrddau’n chwalu i bobman, ac yn cael eu Iluchio 
allan trwy’r pyrth. A gwyr y byrddau’n ffoi, a’r 
anifeiliaid yn rhuthro a brefu a beichio. 

Dyna dawelwch drachefn, a Iesu’n sefyll yno ai 
wynt yn fyr, a gwyr y wlad o'i amgylch. Anghofiodd 
Abraham a minnau ein hunain yn Ian, ac ofnaf i ninnau 
hefyd gael ‘hwyl anghyffredin ar daflu’r byrddau 
oddiamgylch. 

Pan ddaethom atom ein hunain nid oedd neb yno 
ond gwyr y wlad, a Iesu’n sefyll yn eu canol yn edrych 
tua’r porth. Bu tawelwch llethol am ennyd. Yna 
clywem lais lesu, fel llais gwyliwr ar wylfa nos pan 
fo’ch yn methu 4 chysgu. Ac yntau’n dal i edrych 
tua’r drws. Ac ebr ef,— 

“Ty gweddi y gelwir fy nhy i, ond chwi a’ 
gwnaethoch yn ogof lladron.” 

Yr oedd digonedd ar ddigonedd o arian oddiamgylch, 
ond yr oedd arnom oll ofn cyffwrdd dim. 

Aeth pawb allan, o dipyn i beth, ar flaenau eu traed. 
Arhosodd Abraham a minnau yno cyn hired ag y medrem. 
Collaswn fy nhad ers meityn, eithr ar hyn gwelwn ef yn 
dychwelyd. Wedi bod yn diogelu’r asyn yr ydoedd. 
A’r peth olaf a welai Abraham a mi oedd y Ile’n wag, 
ond am Iesu a’r deuddeg,—pob un yn gwyro’l ben, a 
Iesu yn eu canol yn gwneuthur yr un fath. Y cyntaf 
yn codi ei ben oedd Iwdas y gWr o Gerioth. A thra 
parhai Iesu a’r gweddill i wyro’u pennau cil-edrychai 
ef oddiamgylch gan lygadu’r arian ar lawr. 

Daeth rhyw ofn rhyfedd tros Abraham a minnau, 
fel nad oedd gennym fawr o flas ar ddim arall y diwrnod 
hwnnw. Ac allan 4 ni. Wrth fynd allan sylwasom 
ar hen offeiriad yn cuddio o’r tu 61 i un o golofnau’r 

deml, ac yn codi ei ddwrn ar Iesu a’r deuddeg o’r tu 
él i’r golofn. A phwy a ddigwyddodd sylwi arno ar yr 
un adeg 4 ninnau ond Iwdas. 

“T ble yr awn ni?” ebe fi. 

“Ni wn yn iawn,” ebr Abraham. “Gad i ni 
aros yn y gongl yma am funud.,” 

Yn ein hymyl yr oedd dau wr o’r ddinas. A 
chlywem un yn dywedyd wrth y Ilall,—“ Ni wn paham 
yr achosodd Jesu y fath helynt, nid yw’r rhan hon o’r 
deml ond cyntedd y Cenhedloedd.” 

Ar hyn gwelem Iesu’n dyfod allan, ac un ar ddeg 
o’r deuddeg yn dyfod bob yn un a dau ar ei 6l, a’r ddau 
Wr o’r ddinas yn cilio o’r golwg. Iwdas oedd yr unig 
un na ddaeth allan. Wedi i Iesu fynd dechreuodd y 
bobl ddyfod yn 6l ’r deml. Cyn cychwyn ymaith 
rhoddasom ein pennau i mewn yn y dem! eilwaith. 
A dyna lle yr oedd Iwdas ben-ben 4’r offeiriad, a’r ddau’n 
sibrwd yn eiddgar wrth ei gilydd. Yna trodd Iwdas ar 
ei sawdl a dilyn Jesu a’r un ar ddeg. Wedi iddo fynd 
casglodd yr hen offeiriad gymaint ag a allai o’r arian 
oedd ar lawr, ac ymaith ag ef. 

“Wel,” ebe fi wrth Abraham, “i ble’r awn ni’n 
awr?” Canys nid dyma’r tro cyntaf i Abraham fod 
yn y ddinas. 

‘* Adref, yr un ffordd ag y daethom,” ebr Abraham. 
“Yr wyf wedi diflasu ar y lle yma am heddyw, beth 
bynnag.”” Ac yr oedd popeth mor wahanol i’r hyn a 
ddisgwyliwn innau fel nad oedd gennyf innau unrhyw 
flas ar ddim y diwrnod hwnnw chwaith. Ac wedi colli 
Tesu hefyd. 

Wedi myndallan o’r ddinasi ffordd Bethphage daethom 
yn ol i’r Ile yr oedd y coed, ac yr oedd y canghennau a 

dynnwyd ar lawr o hyd. Wedi mynd ymlaen dipyn, 
ac ychydig cyn cyrraedd Bethphage, yn y rhan fwyaf 
unig o’r ffordd, sylwem o’r pellter ar rywun tebyg i Wr 
ieuanc yn sefyll dan ffigysbren, 4’i wyneb yn ei ddwylo. 
Yna’n tynnu dyrnaid o rywbeth odditan ei fantell, ac 
edrych arno’n hir, a’i daflu trosodd i faes gerllaw. Wedi 
mynd i'w ymyl gwelem mai gwr bonheddig ieuanc 
ydoedd, un o’r gwyr mawr. Clywodd sWn ein traed, 
ymsythodd a sychodd ei lygaid, a chymerodd arno nad 
oedd dim o’i le. Dychrynasom braidd wrth weld un 
o’r gwyr mawr yno ar ei ben ei hun, ac 61 wylo chwerw 
arno. 

Pan ddaethom ato dechreuodd siarad 4 ni, a holi o ble 
y daethom ac i ble yr aem. A ninnau’n falch o gael 
siarad 4 gWr mawr, peth na wnaeth yr un ohonom erioed 
o’r blaen, a chael dywedyd wrtho mai o Ierwsalem y 
daethom, ac mai i’r tuhwnt i Fethphage yr aem ; ddarfod 
ini hebrwng Iesu o Nasareth i Ierwsalem, ac mai ni oedd 
yn dal yr awennau. Pan glywodd enw lIesu llanwodd 
ei lygaid ar ei waethaf, a gofynnodd am ei hanes. Dywed- 
asom ninnau stori’r deml, ac edrychodd braidd fel pedfai 
wedi ei ddychrynu. Rhoddodd ei law dan ei fantell, a 
thynnodd ddyrnaid o arian allan. 

“ Fechgyn,” ebr ef, “a ydych yn dlawd?” 

Cywilyddiodd Abraham a minnau, wrth y cwestiwn. 
Edrychasom ar ein dillad i weld a oedd golwg dlawd 
arnom, a ninnau ar y pryd yn ein mentyll goreu, mentyll 
y synagog. Ac i feddwl ddarfod iddo dybio amdanom 
ni ein bod o fysg y tlodion! Yr oeddym wedi digio 
gormod ar y funud i’w ateb. 

‘“*Fechgyn,” ebr ef wedyn, yn daer, “os nad ydych 
yn dlodion eich hunain, gwyddoch am dlodion yn sicr 

ddigon. Da chwi, rhoddwch y rhai hyn iddynt. Y 
maent fel seirff yn fy mynwes byth er pan siaredais ag 
Tesu.” 

Ac estynnodd y dyrnaid arian i ni. Yn cofio am yr 
holl arian ar lawr y deml, ac fel y mathrai Iesu hwy tan 
draed fel pe byddent dom, ni feiddiem eu cyffwrdd. 
Yr oeddynt rywfodd fel pe baent ar dan. 

“Hwdiwch,” ebr ef, ‘‘ rhoddwch hwy i’ch brodyr 
a’ch chwiorydd.” 

Ond tynnu’n 6] yn araf a wnaem ni ill dau, mewn 
rhyw hanner ofn, a chyfaddef y gwir. 

Yn ein gweled felly methodd 4 dal yn hwy, a thorrodd 
i wylo’n chwerw iawn. A ninnau bron mynd yr un 
fath ag ef. Pan ddaeth ato’i hun erfyniodd arnom 
eu cymryd a’u rhannui rywun. Eithr 4 ni’n dal i gofio 
arian y deml methem yn ein byw a theimlo ar ein 
calonnau i’w cymryd. 

““Cymerwch hwy,” ebr ef yn daer, “ canys y mae’n 
gas gennyf eu gweled.” 

Wedi tynnu’n 61 dipyn oddiwrtho,—“ Lleidr yw,” 
ebr Abraham dan ei lais, “‘ wedi eu Iladrata, ac eisiau 
ymadael 4 hwy cyn cael ei ddal.” 

““Nage,” ebe fi, “nid edrych fel lleidr. Un o’r 
gwyr mawr yn dechreu mynd yn Iloerig ydyw.” 

‘“Fechgyn,” ebr ef wedyn, “os dywed Iesu wrthych 
am wneuthur rhywbeth, peidiwch byth ag anufuddhau,— 
byth, byth,—neu gwae chwi. Ni bydd bywyd byth 
yn werth ei fyw wedyn. Os dywed wrthych am 
ei ddilyn, gwnewch hynny faint bynnag fo’r gost. 
Peidiwch 4’i wrthod fel y gwneuthum i, rhag iddo orfod 
edrych arnoch fel y gwnaeth arnaf i. Dywedodd wrthyf 
i am ei ddilyn, ond meddyliwn beth am fy eiddo a’m 

tiroedd. Dywedodd yntau wrthyf am ymadael 4 hwy, 
a gwrthodais. Ond prin yr oedd ef wedi troi ei gefn na 
theimlais fy mod wedi colli blas hollol ar fy holl eiddo 
a’m holl diroedd. Aethant fel blawd llif yn fy ngenau. 
Ac eto y mae’n rhaid i mi fyw yn eu meddiannu bellach 
hyd fy medd. Ac O! ’r olwg siomedig oedd yn ei 
lygaid pan wrthodais. Nid yw’n bosibl i’r fath olwg 
fod wedi dyfod i lygaid neb erioed o’r blaen, neu ni allai 
dynion fyw yn y byd. A’r olwg arall wrth ymadael 4 
mi fel pe carai fin fwy nag y cerir fi gan neb arall ar 
wyneb y ddaear. Ni welais erioed hyd yn oed yn llygaid 
fy mam fy hun olwg fel honno. Os byth y digwydd 
iddo edrych yn siomedig arnoch ni ellwch ddal yr olwg 
honno heb dorri’ch calonnau.” 

Ac edrychodd mor rhyfeddol o ddigalon arnom fel 
y bu agos i ni ffoi gan ddychryn. 

“Do,” ebr ef, rhyngddo ag ef ei hun, “ gofynnodd 
Iesu i mi ei ddilyn. Ac edrychodd yn siomedig arnaf. 
Do, edrychodd yn siomedig arnaf,—yn siomedig.” 
Yna edrychodd arnom drachefn,— 

“ Pan glywais fod Iesu yn y wlad,” ebr ef, “‘ deuthum 
i chwilio amdano o ddinas Ierwsalem, ond pan glywais: 
y dyrfa methais 4 magu nerth i’w wynebu. Do.” 

Trodd ei gefn arnom fel un yn_ breuddwydio. 
Aethom ninnau ymaith yn ddistaw. ‘Toc edrychasom 
yn 6l, a gwelem ef yn mynd yn araf ar hyd ffordd y 
diffeithwch ai wyneb yn ei ddwylo. Yr oedd ei gefn 
atom, a sylwodd Abraham a minnau fod ei ysgwyddau’n 
siglo. 

wneuthur wedyn, am yn hir ar 61 yr hyn yr 

wyf yn mynd i sén amdano’n awr. Yr oedd 
arnaf y fath gywilydd ohonof fy hun. Rywfodd yr 
oedd arnaf gywilydd ohonof fy hun, ac o bawb a phopeth. 
Ac nid oedd arnaf eisiau mynd i unman na gweld neb. 
Fel hyn y bu hi. Ni ddaeth fy nhad yn 61 i dy fy ewythr 
ar 6l y noson y gwnaethom y daith i lerwsalem, a Iesu ar 
gefn yr asyn a’r dyrfa’n y fath hwyl. Daeth yn dl y 
nos honno er mwyn dychwelyd yr asyn, ond ni ddaeth 
yn él y nosweithiau wedyn. A bore dydd y paratoi 
mawr at yr Wyl euthum i ac Abraham a’r gweddill o’r 
plant, a’m hewythr Eliseus, a’m modryb Rebecca, am 
y diwrnod i Ierwsalem. Disgwyliem weld y strydoedd 
yn llawn, a hwyl a helynt ymhobman, ond nid oedd fawr 
onebi’w weld yn unman. Wedi mynd i mewn ymhelli’r 
ddinas clywem sWn ysgafn yn y pellter, yn un o’r strydoedd 
aflanaf, swn plant yn chwarae. Yr oedd rhai yn gweiddi 
ac ysgrechian, a rhyw sWn chwerthin a griddfan bob yn 
ail i'w glywed drwyddo. 

““Dyna chwarae rhyfedd beth bynnag yw,” ebe 
fy ewythr, “awn i chwilio beth ydyw.” A chan nad 
oedd neb oddiamgylch troisom o’n ffordd i edrych 
beth ydoedd. Wrth fynd am y plant clywem swWn 
arall yn y pellter mawr fel sWn taranu pell. Ac 
eto yr oedd yr awyr yn glir. Rhwng y cwbl, 
ac absenoldeb pobl ar ddiwrnod fel hwn, teimlem 
yn bur anesmwyth. Wrth fynd ymlaen clywem yn 
eglurach beth a waeddai’r plant,—‘“‘ Croeshoelier ef ! 
Croeshoelier ef !”’ 

Yr oedd clywed hyn yn gwneuthur y peth yn fwy 
o ddirgelwch fyth. Wedi mynd heibio i gong] daethom 
i’w golwg. Yng nghanol y dyrfa blant, y rhan fwyaf 
ohonynt yn eu carpiau, yr oedd bachgen mawr, yn cario 
dau blanc ar ei gefn, a’r planciau wedi eu rhwymo yn ei 
gilydd ar ffurf croes, fel y groes y croeshoelia’r Rhufeiniaid 
ddrwgweithredwyr arni. Cymerai’r bachgen arno 
riddfan dan ei faich, a’r lleill o’r plant,—rhai’n cymryd 
arnynt wylo, eraill yn gwawdio, eraill yn chwerthin, 
ac eraill yn gweiddi,—‘ Croeshoelier ef.” 

“Wel,” ebe fy ewythr, “y mae’n debyg fod y rhai 
hyn druain wedi gweld Ilawer croeshoeliad, a gweld 
croeshoelio rhai, efallai, o blith eu perthynasau eu hunain. 
Oherwydd yn y strydoedd hyn y mae cartrefi llawer o’r 
rhai sy’n poeni’r Rhufeiniaid.” 

Trodd atynt, a gofynnodd, fel esgus tros ddyfod 
i’w stryd hwy, Wr parchus fel ef,— 

“Beth a wnewch chwi, blant?” 

Taflodd y bachgen mawr y planciau i lawr mewn 
syndod, o weled rhai fel ni yn eu stryd hwy, a safodd o 
fiaen y lleill i ateb cwestiynau,— 

** Chwarae,” ebr ef. 

“Chwarae?” ebe fy ewythr, “ chwarae beth?” 

“* Chwarae croeshoelio,” ebe’r bachgen dan chwerthin, 
* yr un fath ag y gwneir i Jesu o Nasareth.” 

“Tesu o Nasareth bybé?” ebe fy ewythr, mewn 
dychryn sydyn. 

‘Oni wyddost,” ebe’r bachgen, “ mai hwyl fawr y 
ddinas yw bod Iesu o Nasareth yn cael ei groeshoelio 
heddyw ?” 

A throdd ar ei sawdl i godi’r planciau eilwaith, a 
ffurfio’r orymdaith. 

Fferrodd ein gwaed oll. Ni -wyddem beth rw 
wneuthur nac i ble i gychwyn. Rhuthrodd fy ewythr 
at y bachgen a gafaelodd yn ei ysgwydd. — 

“‘Fachgen,” ebr ef, “‘ ymhle y croeshoelir Iesu ? ” 

“Yn y lle y croeshoeliant bawb, yn Lle’r Benglog,” 
ebe’r bachgen yn ddifater, rhwng cynghori’r plant 
beth i’w wneuthur nesaf. 

A dyna gychwyn am Le’r Benglog. Nid oedd gan 
Abraham a mi amynedd i aros y gweddill o’r cwmni, 
ac i ffwrdd 4 ni, 4’n traed yn methu 4’n cario’n ddigon 
buan. Gwyddai Abraham y cyfeiriad, canys bu heibio 
i’r lle o’r blaen. Aem trwy’r strydoedd fel ewigod a 
llewpard neu flaidd yn eu herlid. Ac fel yr aem 
cynhyddai’r swn fel taranau. Cyraeddasom ben y bryn 
lle gwelir y ddinas i gyd ohono, a beth a’n hwynebai ond 
gorymdaith fawr, a phawb fel pe baent yn chwyfio’u 
breichiau a gweiddi. A milwyr Rhufeinig ar gefnau 
eu meirch, a’u picellau 4’u blaenau i fyny yn ei blaenori, 
a milwr bob hyn a hyn bob ochr iddi. Ac allan o’r 
~ holl waeddiadau gwahanol clywem yn gyson y geiriau,— 
“* Croeshoelier ef !_ Croeshoelier ef !”” 

Rhuthrasom o’r ddinas i gyfarfod yr snpusdaith: 
canys cyfeirio i Le’r Benglog yr ydoedd. Gwelem 
gopaon tair o groesau uwchlaw’r bobl, a hawdd oedd 
gweld bod eu cludwyr yn gwegian tanynt. Ni chlywsoch 
y fath sWn yn eich oes, yr oedd pawb fel pe baent wedi 
gwallgofi, ond y milwyr. Wedi dyfod yno,—“ Nid 
yw lIesu yma, O! diolch,” ebe fi wrth Abraham, “ wedi 
ein gwerthu y mae’r plant.” 

Yr oedd tri yno yn cario croesau, dau ddyn gwyn ac 
un dyn du. Aethom yn nes i’r rhai gwynion. Na, 
nid Iesu oedd yr un ohonynt. Gwr garw, barfog, oedd 

un, heb fod yn annhebyg i’r Ioan a drigai yn y coed, ac 
a fedyddiai yn afon Jorddonen. Ond ni allai mai ef 
ydoedd, canys lladdwyd hwnnw gan Herod frenin am 
ryw helynt neu’i gilydd. Ac nid Iesu oedd y Ilall. 
Yr oedd golwg ar hwnnw fel pedfai unwaith yn wr 
bonheddig. Ac am y dyn du, un o’r dynion erwydr 
ydoedd. Sylwasom fod yr orymdaith wedi rhannu’n 
ddwy,—un ran yn gweiddi a gwawdio gwyr y croesau, 
a’r dyn du yn arbennig, ac yn taflu cerryg a thywyrch 
ato,—ond pan fyddent yng nghyrraedd milwr. Cadwai’r 
milwyr chwarae teg i wyr y croesau. A’r rhan arall 
wedi sefyll ac amgylchu rhywrai a blygai i lawr, a dau 
neu dri o filwyr yn cadw y dyrfa draw. Ac yn Ile 
gweiddi ‘“‘ Croeshoelier ef” daeth rhyw “O!”  hir 
a rhyfedd o’r rhan hon a wnaeth i Abraham a minnau 
ruthro yno ar unwaith. 

Gan mai bechgyn oeddym medrasom ymwthio’n 
rhwydd trwy’r dyrfa, a gwelem rywun ar ei hyd ar lawr 
wedi llewygu, a merched uwch ei ben yn plygu a gwlychu 
ei dalcen 4 chonglau eu mentyll, oedd wedi eu gwlychu 
mewn dwfr. Ar unwaith dyna ni yno, a phwy ydoedd 
yr un ar lawr, o bawb, ond Iesu,—yr Iesu oedd gyda ni 
dridiau cyn hyn ar gefn yr asyn, yn edrych fel concwerwr. 
Dyma ef, yn gorwedd fel marw a gwaed yn ffrydio 0’ 
wyneb, a phoer yn llifo i lawr iddo,—oddiar ei dalcen 
ai ruddiau. Ar lawr yn ei ymyl yr oedd cangen ddrain 
bigau hirion wedi ei phlethu’n goron. Ac wrth ir 
merched sychu ei wyneb plygodd hen offeiriad oedd yn 
ymyl, cymerodd afael yn y bleth ddrain, a cheisiodd ei 
gwthio ar ben Iesu fel coron, a’r pigau i’w gnawd, ac 
yntau ar lawr felly. Y mae’n rhaid fy mod wedi mynd yn 
lloerig ar y funud, canys collais olwg ar bawb a phopeth ond 

yr hen offeiriad, ac ar un rhuthr ofnadwy rhoddais wth 
iddo onid oedd ar ei hyd ar lawr ar ei wyneb, a’r bleth 
ddrain tano. A dyna sgrech fawr o chwerthin o’r 
dyrfa. Neidiodd i fyny fel gwr ieuanc, lluchiodd y bleth 
at Iesu, ac amdanaf iagef. Llithrais innau ymaith, ond 
teimlwn law ar fy ysgwydd, llaw milwr. Plygais yn 
sydyn, a llithro rhwng coesau rhywun, ac yr oeddwn 
yn rhydd, ac yn ymwthio trwy’r dyrfa, ond bod fy 
mantell yn llaw’r milwr. Ymbhen eiliad gwelwn Abraham 
yn fy nilyn 4’m mantell yn ei law, a dywedyd ddarfod 
i’r milwr ei rhoddi iddo dan chwerthin, a’i fod wedi 
gweld Iesu’n agor ei lygaid a chodi ei ben. 

Beth i’w wneuthur i arbed Iesu, dyna’r cwestiwn 
mawr. Eithr ei arbed rhag beth ni wyddem, canys 
nid oedd croes yn unman ar ei gyfer ef. Ac ymhle, 
tybed, yr oedd fy nhad, a Simon fab Iona, a meibion 
Sebedeus, a Simon y Cananead, a’r gWr o Gerioth, a’r 
Neill ? Nid oedd sén am un ohonynt yn unman. 

“OQ!” ebe fi wrth Abraham, “na buasai fy ffon 
dafl gennyf. Buasai rhywrai’n Ilewygu ond Jesu y 
bore yma.” Ciliasom o’r golwg am eiliad, i feddwl 
beth i'w wneuthur, ond ni allem feddwl o gwbl. Ac yn 
6l 4 ni. Erbyn hynny yr oedd Jesu ar ei draed, ac 
yn annerch, yn wannaidd, y merched a oedd yn wylo 
with ei weld,— 

““Merched Ierwsalem, na wylwch o’m plegid i. 
Eithr wylwch o’ch plegid eich hunain, ac oblegid eich 
plant.” 

Yr oedd haid o blant yn ymyl yn gweiddi,— 

““Croeshoelier ef! Croeshoelier ef,” 
cyn uched 4 neb. Rhuthrodd Abraham a minnau i’r 
mwyaf ohonynt, ac ar wastad ei gefn ag ef ar yr eiliad. 

€ododd ac edrychodd arnom. Ac rywfodd medrasom 
esbonio iddo mai cyfaill y plant oedd Iesu. Ni wn sut 
y llwyddasom i’w cael o’n plaid, ond llwyddo a wnaethom, 
Ac am ychydig wedyn yr oedd yn ofnadwy yno. Yr oedd 
y plant ymhobman, ac fel ewigod,—yn gwthio hwn, a 
thaflu’r llall, a thywarchen neu garreg i’r Ilall, ac ymgrymu 
dan y llall, rhywbeth a phopeth a fedrent feddwl amdano er 
mwyn rhoddi cyflei Iesu ddianc. .Ond ymddangosai ef fel 
pe na fynnai ddianc, neu ei fod yn rhy wan i hynny. 

A nes nes yr aem o hyd i Le’r Benglog. Dyna 
gwymp. Gwyr y croesau oedd wedi taflu’r croesau 
i lawr, ac yn sefyll yn eu hymyl. Dyna filwyr yn gafael 
yn y ddau ddyn gwyn ac yn tynnu eu dillad a’u gosod i 
orwedd ar ddwy groes, a hwythau’n tyngu a rhegi’n 
arswydus. Ni chlywodd Abraham a minnau erioed 
ddim tebyg hyd yn oed ar wefusau pysgotwyr Capernaum. 
Ac un rhwydd yn y peth oedd Simon fab Iona cyn dechreu 
dilyn Jesu. Safai’r dyn du uwchben y groes arall heb 
neb yn ei gyffwrdd. Ac er ein dychryn gwelem filwyr 
yn arwain lesu at groes y dyn du, ac yn dechreu tynnu 
oddiamdano i’w osod i orwedd arni. 

*“O!” ebe fi, “na buasai’r dyn du yn gorwedd 
arni yn Ile Iesu.” 

Clywodd rhyw wraig oedd yn ymyl fi, gwraig oedd 
yn wylo’n chwerw fel pedfai wedi ymollwng i hynny. 
Rhoddodd ei braich am fy ngwddf a thynnodd fi’n dyner 
ati, a sibrydodd wrthyf,— 

““Na,” ebe hi rhwng ei hocheneidiau, “ei chario trosto 
i Le’r Benglog a wnaeth y dyn du, am fod Iesu wedisyrthio 
tani.” Adnabum y wyraig fel yr un a alwem “Y Fagdalen.” 

Dyna swn curo tywyll, a’r dyrfa’n ymwthio’n 
wyllt ymlaen i weled. 

“Dyna un hoelen i mewn,” ebe rhywun gan 
ddawnsio mewn llawenydd. 

“Hoelen bybé?” ebe fi. 

“Hoelen i law Iesu. Y maent yn ei hoelio ar y 
groes cyn ei chodi,” ebe’r dyn, gan weiddi yn ei lawenydd, 

Ni wn beth a ddigwyddodd wedyn. Aeth pobman 
yn-ddu, ac ni welwn ddim na chlywed dim ond swn 
gwan yn y pellter mawr. Yn y man daeth y goleuni’n 
él yn araf, a minnau’n dechreu teimlo mai yng nghanol 
tyrfa wyllt yr oeddwn, a bod Abraham yn sefyll yn fy 
ymyl yn wylo’n ddistaw. 

“OQ! Abraham,” ebe fi, “‘ tyrd oddiyma.” 

Ac oddiyno yr aethom heb ddywedyd  gair. 
Gadawsom y cwbl oll, a chyfeirio at ffordd y bryniau. 
Cerddasom yn hir fel pe yn ein cwsg, canys ni welem 
yr hyn a basiem, ac ni ddywedem air wrth ein gilydd. 
Toc, gwelsom ni ein hunain mewn Ile unig, tawel, 
rhwng creigiau uchel a bryniau. A dyna ddeffro ac 
ystyried beth a ddigwyddodd, a theimlo cywilydd ill dau 
na theimlasom erioed ei debyg, am i ni adael Iesu yno ei 
hunan heb wneuthur dim i’w arbed ond tipyn o sWn 
ac ymwthio. Meddyliasom fynd yn 6l, ond i beth? 
Yr oedd yn rhy hwyr. Erbyn hyn byddai ef yn hongian 
ar y groes, ac ni allem wneuthur dim iddo bellach. A 
gwell oedd peidio 4’i weld felly. 

Clywem swn traed yn y tawelwch, a gwWr yn llithro 
o agen craig 1 agen craig fel pedfai arno ofn pawb a 
phopeth. Ciliasom o’r golwg i’w wylio. Daeth heibio 
i ni heb ein gweld. Iwdas o Gerioth ydoedd, yn edrych 
fel lloerig, a’i lygaid yn neidio oi ben. Ymlaen 4 ni 
wedyn cyn gynted ag yr aeth ef o’r golwg, nes cyrraedd 
ffordd Bethphage, ac adref i dy Abraham heb weld neb. 

Yr oedd pawb yn yr Wyl yn Ierwsalem. Yr oedd popeth 
rywfodd, yn ein dychrynu, a phan ddaeth rhyw dywyllwch 
tros yr haul, nes bod adar y nos yn dechreu ymysgwyd 
i ehedeg o’u Iloches, rhedasom am ein bywyd. — Ciliodd 
y tywyllwch o dipyn i beth, ond ni ddaeth y taranau a 
ddisgwyliem, ac ni welsom fellten. 

Nid oedd neb yn y t¥ wedi i ni gyrraedd. Dyna 
fynd i mewn ac eistedd, a rhyw ryfeddu beth a ddigwyddai 
nesaf. Yr oeddym ill dau fel pe-baem yn breuddwydio, 
ac mi a’m hysgydwais fy hun unwaith er mwyn bod yn 
sicr nad yn fy ngwely yr oeddwn. 

Wrth siarad daeth y cof am eiriau’r gWr ieuanc am 
olwg siomedig Iesu, ac arswydo wrth feddwl sut yr 
edrychai arnom ni tybed pe digwyddai ein gweld. Ond 
nid oedd perygl o hynny bellach. Dyna sWn yn ymyl 
a barodd i ni neidio. Beth ydoedd ond sWn yr asynnod 
yn llety’r anifail yn ein hymyl. Daeth rhyw deimlad o 
unigrwydd rhyfedd drosom. Codasom heb ddywedyd dim, 
acat yrasynnod4ni. Aethomat yr asyn ieuanc, a’r ddau 
ohonom yn tynnu ein dwylo ar hyd ei fwng fel y bydd 
fy mam weithiau i’n gwalltiau ni, heb ddywedyd dim. 
Sylwais yn y man fod Abraham yn ofnadwy welw, a’i 
wefusau’n crynu. Plygodd ei ben yn sydyn, a gwthiodd ef 
i wddf yr asyn, a thorri i wylo’n dorcalonnus. Ac o ran 
hynny minnau’r un fath. Wedi ei feddiannu ei hun ychydig 
ymunionodd, a dechreu rhwbio’r mwng wedyn, a siarad a’r 
asyn, fel pe nad ystyriai o gwbl fod neb yno ond ef a’r asyn, 
““Tydi, onide,” ebr ef yn dyner, “‘a gariodd Iesu i Ierw- 
salem? A buost ti’n ffyddlon iddo tra medraist, onido ?”’ 

Edrychais arno’n wyllt, canys yr oedd ar y funud 
fel pedfai wedi tyfu’n Wr, a geiriau gWr yn dyfod 0’ 
enau. Ac yr oedd popeth yn wahanol i fel y bu erioed. 

Aethom i’r ty wedyn, eithr ni allem feddwl am 
ddywedyd na gwneuthur dim ond eistedd, a chodi, 
a cherdded oddiamgylch ; ac eistedd wedyn, a chodi, a 
cherdded oddiamgylch. A ninnau felly’n crwydro’n 
ddiamcan oddiamgylch, dyna’r drws yn agor yn araf, a 
phwy a ddaeth i mewn ond fy nhad. Ac O!’r olwg 
ofnadwy oedd arno. Yr oedd fel pedfai holl fleiddiaid y 
byd ynei ymlid. Daeth i mewna chaeodd y drwsar ei 6l. 
Edrychodd o’i amgylch, a gwelodd fi. 

“ Ananeias,” ebr ef, mewn sibrwd gwyllt, “ tyrd 
adref, tyrd adref oddiyma.” 

“TI beth?” ebe fi, heb fedru deall yn iawn beth a 
feddyliai,—i gychwyn adref mor sydyn. 

“‘ Adref |! Adref!” ebr ef, gan chwilio’n ddyryslyd 
o’'i amgylch. Aeth i lawr i lety’r anifail, a chyfrwyodd 

rasyn. Daeth yn 6l,— 

“ Adref Ananeias, adref Ananeias, fy machgen i,” 
ebr ef. 

“Beth am Abraham, yma ei hun?” ebe fi. 

“* Adref Ananeias, adref fy machgen i,” ebr ef, heb 
gymryd arno wybod bod Abraham yno, | 

Edrychais ar Abraham. Sibrydodd yntau,—‘‘ Gwell 
itt fynd.” 

Y mae’n amlwg fod ar Abraham ei ofn. 

““A chymer fenthyg yr asyn ieuanc,” ebr ef, “ er 
mwyn i’th dad gael marchogaeth y Ilall.” 

Euthum at yr asyn ieuanc, ond daeth arswyd drosof. 
Ni allwn feddwl mynd ar ei gefn ac yntau wedi cludo 
Tesu. A beth oedd hanes Iesu yn awr, tybed ? 

A dyna gychwyn adref ill dau,—mi ar gefn yr asyn, 
a’m tad yn ei arwain, heb i mi gael yr Wyl fawr wedi’r 
cwbl. 

LV I bu nos erioed, ’rwy’n sicr, mor rhyfedd a’r 
nos honno. Yr oedd fy nhad yn hollol ddi- 

amynedd am fynd adref. Nid 4i’r asyn yn 
hanner digon cyflym ganddo. A mynd, a mynd, a 
mynd, yr oeddym heb ddywedyd gair. Nid oedd yn 
dywyll, fodd bynnag, canys yr oedd lleuad lawn yr Wyl 
fawr ar yr awyr. Bob hyn a hyn, gwyrai fy nhad ei ben 
yn sydyn, ac edrychai’n wyllt i’r naill ochr a’r Ilall, fel 
pedfai’n disgwyl dyrnod o rywle. A neshai at yr asyn 
bob tro y gwelai rywbeth anghyfarwydd. Cododd ei 
ben toc, ac edrychodd ar fryncyn oedd yn ymyl rhyngom 
4’r lleuad, a phren crin wedi colli ei ganghennau ar ei 
frig. 

“* Ananeias,” ebr ef dan ei lais, a dyma’r gair cyntaf 
a gefais ganddo er pan gychwynnwyd ar y daith. 
** Ananeias, beth yw honacw dywed, ai croes?” Ac 
yr oedd golwg gwWr lloerig hollol arno. A chodai ei ben 
bob hyn a hyn i edrych, a dychmygai weld croes ymhob- 
man, a rhywun yn ei erlid. Yr oedd arnaf gymaint o’i 
ofn nes fy mod yn chwys diferol. 

Toc, dyna sWn ysgafn ar ein clyw yn y distawrwydd 
ofnadwy. Safodd fy nhad yn sydyn. “ Beth oedd y 
sWn yna?” ebr ef yn wyllt. Ac ofnais y buasai’n 
ffoi a’m gadael i a’r asyn yno. Arswydai rhag popeth. 

Deuai’r sWn yn gliriach fel yr aem ymlaen. Beth 
ydoedd ond sWn afon Iorddonen. Ni bum erioed cyn 
falched 4 phan glywais ef, er bod rhyw arswyd arnaf 
bob amser y clywaf swn dwfr yn y nos mewn lle unig. 
Ond yr oedd yn dda cael rhywbeth i dorri ar y distaw- 
rwydd ofnadwy hwnnw, heb ddim i’w glywed ond 
swn traed yr asyn a thraed fy nhad, ac yntau fel yr ydoedd. 

Ymlaen ac ymlaen 4 ni ar frys gwyllt, am na wn 
i pa hyd, a dyna gri hir yn y pellter. Safodd yr 
asyn a moelodd ei glustiau, ac ymwthiodd fy nhad yn 
nes ato,— 

““Swn blaidd,” ebe fy nhad. Gwrando wedyn,— 

““Tyrd,” ebr ef wrth yr asyn, “ y mae yn y pellter 
mawr.” Ymlaen ac ymlaen 4 ni nes torri o’r wawr, ac 
ymlaen ac ymlaen wedyn oni fethodd yr asyn o’r diwedd 
yn lIlwyr. Ni allai fynd gam ymhellach heb orffwys. 
A bu raid gorffwys am ryw ddwyawr, a diodi’r asyn. 
Y mae’n rhaid bod fy nhad yn Iloerig hollol i yrru mor 
ofnadwy, a theithio cymaint, a hithau erbyn hyn yn Saboth 
hefyd. Hyfryd oedd clywed yn y pellter gri’r bugeiliaid 
yn galw eu preiddiau i’w cyfrif, ar 61 y fath noson. 

Dyna gychwyn wedyn, ac ymlaen ac ymlaen yn 
ddi-saf a di-orffwys, nes o’r diwedd, yn nyfnder nos yr 
ail noson, gyrraedd drws ein ty ni yng Nghapernaum, 
wedi dyfod drwy’r strydoedd cefn rhag i bobl ein gweled. 
Yr oedd fy mam fel pe wedi’i tharo 4 mellten pan 
ddeffrowyd hi a’n gweled. 

““Lebbeus, yn enw’r Mawredd, Lebbeus, 0 ble y 
daethost?”? ebe hi. ‘“‘A beth yw’r olwg hon sydd 
arnat? A beth sydd arnat ti, Ananeias, a’th wyneb 
cyn welwed 4 marwolaeth, ac yn edrych yn rhy boenus 
a gwan 1 sefyll?” 

Aeth fy nhad 4’r asyn i’w fwydo, ac i orffwys, heb 
ddywedyd gair. Ac euthum innau i’r t¥ gan eistedd 
cyn agosed i’r drws ag y medrwn. 

‘* Ananeias,” ebe fy mam, “ beth sy’n bod?” 

Ni allwn ddywedyd gair pedfai hi’n fy nghluro ag 
aur. Ni allwn ond gwyro fy mhen ac edrych ar fy 
nhraed. Daeth fy nhad i mewn. 

“Beth yw peth fel Hy ss Lebbeus ?” ebe fy mam 
yn chwyrn,—‘“beth sy’n bod?” 

“Ni ddywedodd fy nhad, yntau, air, ond ee fel 
dyn lloerig. 

““Ymhle y buoch?” ebe fy mam wedyn wrthyf 
i, “a pham y daethoch adref cyn yr Wyl?” Ond nid 
oedd air i’w gael. 

““Ymhle y mae’r un ar ddeg?” ebe hi wedyn. 

Ac lesu,—a ddaethant hwy yn 61?” 

Pan ddywedodd hi y gair “Jesu” gwingodd fy 
nhad fel pedfai wedi’i drywanu, a griddfan. Ceisiodd 
ddywedyd rhywbeth, ond ni allai. Dim ond bod ei 
wefusau’n crynu. 

Datododd hyn rwymau fy nhafod i. Atebais yn 
groyw,— Y mae Iesu wedi’i groeshoelio.” 

Trodd fy nhad a gafaelodd yn y bwrdd, fel gwr 
ar lewygu. Wedi ymsythu edrychodd ar fy mam, a 
cheisiodd ddywedyd gair, ond ni allai. Ac yn Ile hynny 
torrodd i wylo. Ni welais erioed fy nhad yn wylo o’r 
blaen, nac eisiau byth ei weled eto. 

““Wedi ei groeshoelio!” ebe fy mam gan ddal ei 
phen 4’i dwylo. ‘‘ Wedi ei groeshoelio! Am beth? 
Ac ymhle yr oeddych chwi? A beth am ei deyrnas?” 

Ar hyn datododd rhwymau tafod fy nhad, yntau,— 

““Wedi ffoi,” ebr ef yn groyw, gan edrych i fyw ei 
llygaid. 

“Wedi ffoi?” ebe fy mam. “Wedi ffoi! Y 
llyfrgwn melltigedig !” 

A gwyrodd fy nhad ei ben nes ei fod bron cyffwrdd 
ei liniau. Gwyrais innau fy mhen, canys daeth yn 61 
y cywilydd annisgrifiol arnaf. Yr oedd arnaf gywilydd 
ohonof fy hun, a chywilydd o’m tad. A sut y gall 

bachgen byth godi’i ben ac arno gywilydd o’i dad ei 
hun ? 

A safai fy mam yno uwch ein pennau, yn fheiddio 
fy nhad, a minnau’n ei fhieiddio fwy-fwy, a’m fheiddio fy 
hun, a fheiddio pawb oll. Rywfodd, ar y funud honno, 
yr oedd pawb yn ffieiddio’i gilydd. 

Wedi hir ddistawrwydd, a’m mam yn sefyll felly, 
cododd fy nhad ei ben, a meiddiodd ddywedyd,— 

“Ni wneuthum ond dilyn dy gyngor di.” 

“Pa gyngor?” ebe fy mam yn fileinig. 

‘““Y cyngor pan ddywedaist wrthyf na wrthwyn- 
ebet imi fod yn ddisgybl i Iesu ar yr amod fy mod yn 
cadw o bob helynt. A dyna a wneuthum.” 

Os edrychodd fy mam yn ffiaidd ar fy nhad o’r blaen, 
can ffieiddiach yr edrychai arno’n awr. 

“Gwrando ar wraig,—ar wraig?” ebe hi, “a 
bywyd Iesu mewn perygl!” A throdd draw mewn 
dirmyg. Ni ddywedodd fy nhad ddim, canys gwyddai 
yn eigion ei galon nad oedd yr hyn a ddywedodd wrth 
fy mam ond esgus i’w gysgodi ei hun, trwy daflu’r bai 
arni hi. A chyfaddefodd hynny ei hun hefyd pan 
ddaeth amser gwell arno. Meddyliais am y merched 
a wlychai wyneb Iesu. 

Wedi hir ddistawrwydd ac yntau 4’i ben i lawr, 
cododd ei ben yn sydyn ac edrychodd arnaf i, a gwenodd 
fel y gwelais wjyr meddw yn gwneuthur ar ddiwedd dydd 
marchnad,—“ Pethau rhyfedd yw merched,” ebr ef, 

Noson ofnadwy yn ein t¥ ni oedd honno. Ni 
ddywedai neb ddim oll wrth ei gilydd. Ac eri fy mam 
baratoi bwyd i ni, ni allai neb fwyta dim. Ac yr oedd 
y plant eraill i gyd wedi deffro, ac fel pedfai arnynt ofn 
symud na law na throed. 

A dyna godi a chychwyn i’n gwelyau, am y tro 
cyntaf erioed heb ddarllen rhan o Lyfr y Gyfraith cyn 
mynd. A dyna ddiffodd y lamp i gysgu. Ond ni allwn 
feddwl am gysgu. Bob tro y caewn fy llygaid clywn 
y ddyrnod dywyll o hyd, o hyd, pan darawyd yr hoelen 
gyntaf i law Iesu. Meddyliwn fod fy nhad yn cysgu, 
ond dyna waedd, ac yntau ar ei eistedd,— 

“ Dacw groes!” ebr ef yn wyllt, “ar ben bryn, 
ar ben y bryn acw!” 

Deffrodd, a phawb trwy’r ty. Ocheneidiodd fel 
pedfai ei galon yn rhwygo, a gorwedd wedyn. 

Toc, dyna guro ysgafn ar y drws, a phawb i fyny ar 
darawiad amrant. Dyna guro trymach wedyn, ond nid 4i 
neb at ydrws. Dyna weiddi petrusgar,—‘ Lebbeus.” 

Cododd fy nhad i’r drws. Agorodd ef,— 

““O ! Simon,” ebr ef, “ai ti sydd yma?” 

Goleuwyd y lamp, a neidiodd pawb trwy’r ty i fyny 
a gwisgo amdano. Daeth gwWr i mewn, hen, hen, fel 
pedfai’n gant oed, a cherddai fel pedfai ar gwympo bob 
gafael. Cododd ei ben pan ddaeth i’r goleu, ac er ein 
dychryn pwy ydoedd ond Simon fab Iona. O fod yn 
Wr ieuanc yr oedd wedi mynd yn hen Wr, hen iawn, 
a’i gefn yn crymu a’i groen wedi crebachu. 

Rhoddodd ei ddwylo ar ysgwyddau fy nhad a 
dechreuodd feichio wylo. ‘“O! Lebbeus,” ebr ef, 
“beth yw’r hanes? A gafi gysgodi am dipyn yma, canys 
gormod yw fy nghywilydd i mi feddwl mynd adref ? ” 

“*Wedi’i groeshoelio,” ebe fy nhad yn araf, fel 
pedfai’n rhy wan i gael ei eiriau allan. 

““O! gwae fi, gwae fi!” ebe Simon, gan gychwyn 
allan i’r nos. Gwelodd fy mam fod rhywbeth ofnadwy 
ar droed, ac aeth at y drws a chaeodd ef rhagddo, 

“O! y fieiddiaf o wyr wyf i,” ebe Simon, “y — 
fieiddiaf o wyr. Ac y mae ef ar y groes !” 

Yr oeddym oll erbyn hyn wedi ymdyrru o amgylch 
y ddau. Yn eu gweld felly parodd fy mam iddynt 
eistedd, a thrugarhaodd. 

“* Cymer lymaid o laeth cynnes,” ebe hi wrth Simon. 
A dyna’r gair cyntaf a ddaeth o’i genau ers meityn. 

“* Na,” ebe Simon, “nid oes na bwyd na diod mwy 
oddiar ddaear Duw i’m bath i.” A chododd i fynd 
allan, ond ataliodd fy mam ef. “ Yn awr am yr hanes,” 
ebe hi’n gadarn. 

A rhwng ocheneidiau a dagrau clybuwyd y stori 
ryfeddaf yn bod,—fel y dywedodd Iesu wrthynt ar 
swper fod cynllwyn i’w ddal, ac un ohonynt hwy yn 
helpu’r cynllwynwyr ; ac fel y tyngodd pob un y byddai’n 
ffyddlon iddo hyd angau ; ac fel y canodd Jesu a hwythau 
hymn ar ddiwedd swper, a hwythau’n teimlo wrth ganu 
na safai dim o’u blaen, ac mai ysgafn fyddai marw er ei 
fwyn ef; ac fel yr aethant gydag ef i ardd, ac yntau’n 
gofyn iddynt wylio, a bod y gWr o Gerioth wedi eu gadael 
erbyn hyn; ac fel y cysgasant, ac yntau draw oddi- 
wrthynt ar ei liniau; ac fel y gwerthwyd Iesu i’r 
offeiriaid gan Iwdas y gWr o Gerioth ; ac fel y daliwyd 
Tesu a’i gymryd i lys yr archoffeiriad, a Simon yn dilyn 
o hirbell, a bod Simon mewn perygl o gael ei ddal yno, 
ond iddo wadu Iesu a dangos na pherthynai iddo, trwy 
dyngu a rhegi’n ddychrynllyd, fel y gwnai ar lan y mor 
yng Nghapernaum cyn adnabod Iesu ; ac fel y ffodd 
y cwbl o’r lleill, cyn belled ag y gwyddent hwy. 
Ni wyddent ddim ychwaneg ond iddynt glywed, 
rai ohonynt, o’u hymguddfan, y cri,—‘‘ Croeshoelier 
ef 

_ Anturiais innau ddywedyd yma yr hyn a welodd 
Abraham a minnau. Dywedais gymaint ag a allwn 
o’r daith i Le’r Benglog, a hanes y merched yn gwlychu 
wyneb Iesu, a hanes gweled Iwdas rhwng y creigiau. 

Gweithiai wynebau’r ddau’n ddychrynllyd, ac ochen- 
eidient fel pedfai eu calonnau’n rhwygo’n ddarnau. 
A’u pennau yn eu dwylo. Buont felly am na wn i pa 
hyd, a ninnau’n eu gwylio heb symud na bys na bawd. 

“OQ!” ebe fy nhad toc, “na bawn yno i farw 
gydag ef. Meddwl, Simon,—y merched gydag ef hyd 
y diwedd a ninnau’n ffoi. Nyni’n ffoi, nyni a dyngodd 
ffyddlondeb hyd angau iddo. Ac .O! fel y blinem ef 
trwy ffraeo fyth a hefyd am y lle goreu yn ei deyrnas, 
a ninnau heb fod yn barod 1 symud cam er mwyn ei 
hennill iddo.” 

Ni wnai Simon ddim ond ocheneidio 4’i ben rhwng 
ei ddwylo.” 

Dyna ddistawrwydd hir ond ocheneidiaw’r ddau, 
a symud anesmwyth cadwynau’r asynnod yn y llety 
islaw. A ninnau’r plant, a’n mam, yn eu gwylio fel pe 
baem wedi fferru. 

Neidiodd Simon ar ei draed yn sydyn,— 

“Af i Terwsalem,” ebr ef, “i wybod ei hanes, pe 
gorfyddai 1 mi farw ar y ffordd.” 

Ac mor fawreddog oedd ei olwg wrth ddywedyd 
y geiriau fel y ciliasom oll draw. A daeth yr olwg 
ieuanc i’w wyneb wedyn. 

Edrychodd fy nhad i fyw ei lygaid, ac yr oedd fel 
pedfai Simon yn swyno nerth i mewn iddo, fel swynwyr 
y farchnadfa i’r gweiniaid. 

“* Lebbeus,” ebe Simon, “‘ wedi crwydro’n hir cofiais 

hun mor ddewr fel y medrais dynnu fy nghleddyf allan 
a thorri clust gwas yr archoffeiriad pan ddaeth y fintai 
i ddal Iesu ychydig cyn i mi ei wadu. ‘Pe cawn y 
dewrder hwnnw eto,’ ebe fi wrthyf fy hun, ‘ medrwn 
ei ddilyn ef eto a herio pawb.’ Lebbeus, euthum i’r 
ardd yn y bore bach a sefais yn y lle y safwn pan darewais 
y gwas, i edrych a fedrwn feddiannu drachefn yr un 
ysbryd. Ond ni ddeuai’n 61 Lebbeus, ni ddeuai’n 4l. 
Crwydrais i’r lle yr oedd ef ar ei liniau ynddo, ac yr 
oedd 6] ei bennaugliniau yn y pridd, Lebbeus, a gwaed 
yn ddiferion ar y dail a’r blodau. Dychrynais, Lebbeus, 
a ffoais, a dyma fi. Eithr teimlaf fy nerth yn dychwelyd, 
Lebbeus, ac af yn 61 i Ierwsalem costied a gostio. 
Cychwynnaf y funud hon.” 

Rhythai fy nhad i’w wyneb. Codai’n araf ar ei 
draed dan rythu,— 

“Simon,” ebr ef, ac mewn llais na chlywais erioed 
ganddo o’r blaen, “ deuaf innau gyda thi.” 

Ac allan @’r ddau i’r nos. A chyn i'm mam 
fedru ei meddiannu ei hun i’w hatal yr oeddynt wedi 
mynd. 

Ni allai neb symud i feddwl mynd i’w gwelyau yn 
él, dim ond syllu ar y drws caeedig. 

Ymhen yr hwyr a’r rhawg dyna guro ysgafn ar y 
drws wedyn. Aeth fy mam i’r drws gan dybio mai hwy 
oedd yn dychwelyd. Pan agorodd hi’r drws clywem 
lais gwannaidd yn gofyn yn ofnus a ddychwelodd Lebbeus, 
—‘* Gwelais oleuni yn y ty ac anturiais,” ebe’r llais. 

A gwelwn o dan fraich fy mam, oedd @i phwysau 
ar y drws, wyneb gwyllt yn rhythu arnom, a’i lygaid yn 
ffamio o’r tywyllwch fel Ilygaid blaidd. Wyneb Iwdas, 
y gwr o Gerioth, ydoedd. 

Gwelwodd fy mam, trodd i edrych arnom ni, = 
daliodd ei thir rhag ei ddyfod ymhellach. 

“Nag ydyw,” ebe hi’n ddewr, ac fel pedfai’n falch 
o’m tad. “ Y mae ef a Simon fab Iona wedi mynd i 
Terwsalem i chwilio ynt eu harglwydd, sydd yn hongian 
ar groes erbyn hyn.” 

Dyna waedd rwygol gan Iwdas. ‘Trodd draw a 
diflannodd i’r nos. Clywem ei lais yn atsain ym muriau’r 
strydoedd, yn gweiddi,— “ Gwae fi, gwae fi, canys darfu 
amdanaf.”” . 

Daliai i weiddi a chlywem ei gri o hyd nes gwanychu 
ot lais yn y pellter mawr. 

“Fe gyfyd y dyn yna y ddinas os na chymer ofal, Z 
ebe fy mam. Canys erbyn hyn deffrodd ei gri leisiau 
holl gWn crwydr y nos a ddeuai o’r bryniau a’r coed 1’r 
strydoedd i chwilio am damaid. Ond yn ei flaen dan 
weiddi yr 41 Iwdas, gan lefain y geiriau—“ Gwae fi,” 
nes i’r sWn golli yn y pellteroedd. Ac ni welodd neb 
byth mo Iwdas, y gwr o Gerioth, wedyn. 


XII 


U adeg, tan yn Iled ddiweddar, nad oedd raid i un 
B ohonom ond gweiddi “* Y Fagdalen ” ar farchnadfa 
Capernaum, na byddai bron holl blant}y ddinas 
allan o bob twll a chongl yn un dyrfa fawr ar unwaith. 
O bob Iloerig a ddeuai ar grwydr i’r ddinas i flino pobl, 
ac i’w blino gan blant hi oedd y waethaf. O’r bryniau 
y deuai i’r ddinas, gan ruthro 41 gwallt yn y gwynt, 
gwallt mawr hir na bu erioed ei aflerach. Yr unig 
beth a’n tynnai ati oedd bod Iliw ei gwallt yn debyg iawn 
i liw gwallt Iesu. Ac eto ni all eu bod yn perthyn, 
canys nid o’r un ardal y deuant. 

Dywedir, yn ddistaw bach, fod saith o gythreuliaid 
ynddi, oherwydd pan ysgrechiai ar ei rhuthr o’r bryniau, 
rhoddai saith ysgrech yn un rhes, a’r naill yn uwch a 
gwaeth na’r llall,—ysgrech gan bob un, ebe pobl. 

Arferai ddyfod i lawr o’r mynydd fel corwynt, heibio 
ifraich o’r mér. A phan welai’r plentyn cyntaf, dechreu 
gweiddi a rhedeg ar ei 61. Ond yr oedd arni ofn y plant 
os byddent yn dyrfa. A phan welai rhyw un ohonom 
hi yn y pellter yn dyfod ar ei sgruth tua’r ddinas nid oedd 
raid ond gweiddi,—‘ Y Fagdalen,” na byddai’r plant 
yn heidio yno o bobman. A Ilawer hwyl a gawsom 
erioed yn ei hymlid i’r bryniau’n 61. Safai weithiau’n 
sydyn, a throi arnom fel bwystfil, gan ysgyrnygu’i dannedd, 
ai llygaid yn flamio. Ond buan y torrai ei chalon, 
a throi ar ei sawd] drachefn dan y cawodydd tywyrch a 
cherryg. A phan na byddai hi’n agos, a rhyw un neu 
ddau ohonom eisiau chwarae a heb neb i chwarae 4 ni, 
nid oedd raid ond gweiddi,—‘t Y Fagdalen,” pa un 
bynnag a fyddai hi yno ai peidio, na byddai digon o blant 


yno gyda ni ar unwaith. 

Eithr nid yw’r pethau hyn yn hanes y Fagdalen 
mwyach. Pan oedd Abraham yn aros yn ein ty ni y 
daeth y newid,—y newid rhyfeddaf a fu erioed. Dyna’r 
peth rhyfeddaf a welsom erioed, ond y peth arall ynglyn 
a’r Fagdalen yr wyf yn mynd i’w adrodd wrthych. 

Siaradai Isaac ac Abraham a minnau 4’n gilydd ar 
lan y mér un diwrnod, wedi bod yn gwylio’r llongau 
pysgota yn mynd allan. A throdd yr ymgom at Iesu. 

“’Y mae hi’n ddistaw iawn ynghylch lIesu yn awr,” 
ebe Isaac. “A yw wedi peidio 4 chilio o’r golwg, 
tybed? Clywais ddarfod i’r Ioan hwnnw y soniech 
amdano gael ei ladd. Ac y mae’r stori’n un ofnadwy. 
Ymddengys i Herod garcharu Ioan am ryw helynt nev’i 
gilydd. Plesiodd rhyw ferch Herod un diwrnod pan 
oedd yn ei ddiod, ebe hwy, ac wrth ei weld felly gofyn 
iddo am ben Ioan a’i gael.” 

Un iawn am hanesion yw Isaac. Eu clywed yn y 
mynyddoedd gan y bugeiliaid a wna, ebr ef. 

““Ofnadwy,” ebr Abraham wrth wrando’r stori. 
Ac yr oedd ar fedr dywedyd rhywheth arall pan drodd 
ei ben,— 

““Edrychwch !” ebr ef,—‘‘y Fagdalen.” 

*Y Fagdalen,” ebe ninnau ar yr eiliad, nerth asgwrn 
pen. Ac yr oedd glan y mér yn ddu o blant ar unwaith. 
A gwyliem y Fagdalen yn dyfod o’r pellter (nid yn 
rhuthro fel arfer), a’i gwallt yn hongian at ei chanol, ac 
yn disgleirio’n yr haul, a chwyfio’n yr awel, ac yn fwy 
trefnus nag y gwelsom ef erioed. 

**Ymhle y mae hi?” ebe pawb fel y deuent yno. 

“‘ Dacw hi,” ebe ninnau. A dyna ruthro am y 
cyntaf tuagati, gan bigo cerryg wrth fynd. Eithr, er 
ein syndod, ni wnai unrhyw ystum i redeg oddiwrthym, 

nac i ruthro arnom. Yn gweld hyn arafem ninnau, o 
dipyn i beth. Ac wedi cyrraedd o fewn ychydig lathenni 
iddi, safodd pawb, 4’u bysedd yn eu geneuau, yn edrych 
yn hurt arni. A hithau yno, yn edrych arnom ninnau, 
mor addfwyn na welsoch erioed y fath beth, na dychmygu 
erioed am ddim cyn hardded. 

“Nid y Fagdalen ydyw hi,” ebr Isaac, gan nesu’n 
ara deg tuagati. A safai hithau yno’n gwenu arno, 
Yr oedd Lefi, fy mrawd bach, wedi dyfod yno o rywle na 
wn ddim o ble. Gwyrodd hithau, ac estyn ei breichiau 
tuagato ; ac er bod arno ofn pawb, bron, rhedodd ati 
a naid i’w breichiau. Gwasgodd hithau ef i'w mynwes, 
ai gusanu, Yr unig un arall o holl bobl y byd, ond ei 
deulu ei hun, y gwelais} Lefi yn} mynd ato erioed 
oedd Tesu. 

Teimlwn fod rhyw gwmw!l yn dyfod dros fy llygaid 
fel na welwn bethau’n glir, Ac rywfodd ni allwn gredu 
mai’r Fagdalen oedd hon, Yr oeddym wedi nesu ati, 
© gam i gam, heb wybod i ni’n hunain, fel yr oeddym 
oll wedi cau amdani pan syniais ymhle yr oeddym. Safai 
Isaac, ac Abraham, a minnau, yn union o’j blaen. A 
sylwn fod Isaac yn rhythu arni 4’i lygaid bron allan oi 
ben. Rhoddodd ei law yn grynedig ar fraich Abraham, 
a sibrwd,— 

“ Angel ydyw.” 

A dyna Abraham yn dechreu rhythu, yn union yr 
un fath ag ef. Rhoddodd yntau ei law ar fy mraich 
innau, a sibrwd yr un peth,— 

“ Angel.” 

Ac yn sicr ddigon gwelwn ryw oleu!rhyfedd o amgylch 
pen y Fagdalen a Lefi, a rhaid oedd i mi fy ysgwyd 
fy hun i’m cael i goelio mai’r Fagdalen ydoedd. 

Oherwydd dechreuwn innau, er fy ngwaethaf, dan 
gyffyrddiad Abraham, ei gweld yn ee, ffurf angel . 
o flaen fy llygaid. 

Gwelswn ei ‘gwefusau’ n symud ers meityn fel pe n 
ceisio’i chael ei hun i ddywedyd rhywbeth. Y mae’n 
amlwg y gwyddai’n iawn ar ein golwg oll mai methu 
4 deall y gwahaniaeth ynddi hi yr oeddym. 

Toc, medrodd. ddywedyd y gair a geisiai. Ac fel 
hyn y bu. Yn araf daeth rhyw loywder dieithr i’w 
llygaid, a chynhyddu nes ei bod O! mor brydferth, 
onid oedd arnom eisiau troi ein hwynebau draw. 

“Te,” ebr Isaac yn frawychus,—‘ angel ydyw.” 
A chlywodd hithau ef. Ysgydwodd ei phen a gwenu. 
A dyna’r gair allan oi genau,— Tesu.” 

Buom yn hir cyn deall. Ond 0 dipyn i beth daethom 
i wybod mai wedi cyfarfod Iesu yn un o’i rhuthriadau 
o’r bryniau yr ydoedd. Ac mai ef a wnaeth y gwahan- 
iaeth ynddi. Y tro nesaf y gwelsom hi ar 6] hyn ydoedd 
pan sychai hi, a rhai merched eraill, y gwaed a’r poer 
a’r baw oddiar wyneb Iesu, ac yntau argei_ffordd i§Le’r 
Benglog. A’r deuddeg wedi ffoi. 

Heddyw “Y Fagdalen,” a “ Mair,” sydd yng ngeneuau 
pawb. Ymddengys mai “ Mair” yw ei henw priodol. 
Ac er mwyn i chwi wybod pam y mae cymaint s6n 
amdani rhaid adrodd stori fy nhada Simon. Nichlywsom 
am fy nhad am ddyddiau ar 61 iddo ef a Simon fab 
Tona fynd allan i’r tywyllwch gan ddywedyd y mynnent 
fynd yn 61 i Ierwsalem, 

Ymhen Ilai nag wythnos ar 61 iddynt fynd, 
a’m mam o hyd yn anesmwyth iawn, yr oeddym ar 
swper un min nos. Dyna’r drws yn agor, a phwy a 
ruthrodd i mewn i’r t¥ ond fy nhad dan weiddi,— 

““Y mae’n fyw! y mae’n fyw! Ymhle y mae 
Simon? Y mae’n fyw!” 

“Pa Simon? A phwy sy’n fyw?” ebe fy mam. 

** Simon fab Iona,—Pedr,” ebe fy nhad, ““— a Tesu.” 

“Tesu’n fyw?” ebe fy mam. “O! diolch na 
laddwyd mohono wedi’r cwbl.” 

“‘Nage, nage,” ebe fy nhad yn ddiamynedd, ac yn 
rhyw hanner ddawnsio mewn llawenydd dan ddywedyd,— 
“ Lladdwyd ef, croeshoeliwyd ef, drylliwyd ef, claddwyd 
ef, ond y mae’n fyw er eu gwaethaf. Ymhle y mae 
Simon ? ” 

Edrychodd fy mam yn syn arnom oll, a dechreuodd 
ei gwefusau grynu. Aeth at fy nhad a rhoddodd ei 
llaw ar ei ysgwydd,— 

“Tyrd at y bwrdd, Lebbeus bach,” ebe hi, “ wedi 
bod yn rhy hir heb ddim bwyd yr wyt.” 

“ Nage, nage,” ebe fy nhad yn wyllt, “ nid oes arnaf 
eisiau dim bwyd. Y mae ef yn fyw.” 

Crynai gwefusau fy mam fwyfwy, a’i hwyneb mor 
welw 4’r eira. 

“Tyrd at y bwrdd, tyrd Lebbeus bach,” ebe 
hi’n garuaidd. 

Yr oeddym ni, y plant oll, fel y bedd, ac yn chwys 
gan ofn. Canys gwelem fod fy nhad wedi mynd yn 
lloerig. 

Yn y man eisteddodd i lawr, a’m mam @’i llaw ar 
ei ysgwydd. 

“ Bendigedig fyddo Duw Israel,” ebr ef yn sydyn, 
““y mae Tesu’n fyw.” 

Dywedai fy mam air wrtho’n awr ac yn y man, 
ond yr oedd y gair fel pedfai’n hir yn ei gyrraedd. Ac 
ymhell wedi iddi hi ddywedyd y gair, a phan feddyliem 

nad oedd ef wedi’i chlywed, atebai’n sydyn, fel pedfai 
mai’r adeg honno y cyrhaeddodd y gair i’w glust. 

_ “ A welsoch chwi Simon? Nid ydyw yn ei gartref 
et hun. Bum yn chwilio amdano,” 

sydyn atom oll nes ein bod yn neidio. 

““'Y tro olaf y gwelais i ef, Lebbeus druan,” ebe fy 
mam yn esmwyth, “ oedd pan aethoch allan i’r nos gan 
ddywedyd y mynnech fynd i Terwsalem.” 

“Te, fe,” ebr ef, “ie, ie.” Ac fel pe cofiai’n 
sydyn,—“y nos honno, onide? Nos ofnadwy oedd 
honno.” 

Neidiodd ar ei draed. “‘Ond y mae popeth yn 
iawn,” ebr ef, “ y mae Tesu’n fyw.” 

“Yn fyw wedi marw, Lebbeus bach ?” ebe fy mam 
yn syn, gan obeithio’i gael i ystyried ei ynfydrwydd. 

“Te, yn fyw wedi marw, ac wedi ei gladdu,” ebr 
ef dan hanner chwerthin a hanner gweiddi. Ac ni 
welwyd Ilawenydd tebyg yn neb erioed. 

“Mam,” ebe fi’n ddistaw bach wrth fy mam, “a 
yw'n Iloerig?” Ysgydwodd fy mam ei phen, a’i 
gwefusau’n crynu fwyfwy,—‘‘ Na, wedi bod yn rhy 
hir heb fwyd y mae, yn sicr,” ebe hi. Todd ato ef,— 

“Tyrd at y bwrdd, Lebbeus bach,” ebe hi. 

“Na, y mae’n rhaid gweld Simon yn gyntaf,” ebr 
ef, tan gychwyn tua’r drws. 

“ T ble yr ei i chwilio amdano?” ebe fy mam. 

“ Ni wn yn wir,” ebr ef, “ond y mae’n rhaid dyfod 
o hyd iddo.” 

Rhoddodd fy mam ei Ilaw ar ei ysgwydd wedyn,— 

“Eistedd i lawr, Lebbeus,’ ebe hi, “er mwyn 
i ni gael yr hanes gennyt,” gan geisio’i lonyddu trwy 
gymryd arni ei goelio, a chyd-lawenhau ag ef. 

“ Fel hyn y buhi,” ebref. “* Aeth Simon a minnau’n 
syth tuag lerwsalem heb ymdroi dim ar y ffordd. Wedi 
bod wrthi hi’n teithio ddwynos a deuddydd heb ond 
ychydig orffwys, a chymryd ychydig ffigys fel bwyd, 
deuem i olwg Ierwsalem pan oedd yr haul ar fachlud. 
Codais fy mhen a gwelwn binacl y deml o’m blaen,— 

“‘ Dacw binacl y deml, Simon,” ebe fi. . 

_** Safodd Simon a siglo fel pedfai ar lewygu. * Pinacl 
ydeml?’ ebref. * Dyna’r demtasiwn a orchfygwyd gan 
Iesu annwyl, y cynnyg i neidio oddiar y pinacl i fodloni 
pobl. A wyt yn cofio, Lebbeus, iddo adrodd yr hanes 
wrthym yn yr ogof ar lan y mor?’” 

“ Edrychodd ar y pinacl a ddisgleiriai ym mhelydrau’r 
haul, yna edrych ar yr haul oedd ar fachlud. A 
rhyngom a’r haul yr oedd bryn ac arno dair croes.” 
Methodd fy nhad 4 mynd ymlaen am eiliad.  Fe’t 
hysgydwodd ei hun, “ Pa bwys sydd yn hynny heddyw 
a lesu’n fyw?” ebr ef. Yna aeth ymlaen,—‘‘ Cyn 
i mi fedru gwybod ymhle yr oeddwn trodd Simon 
ataf,— 

‘O!. Lebbeus,’ ebr ef, ‘dacw’r croesau. Ni allaf 
ddyfod gam ymbhellach.’ Ac ymollyngodd yn sydyn 
1 wylo. “Trodd yn 6] tuag yma dan redeg fel na fedrwn 
obeithio ei ddal. A chollais ef yn y tywyllwch, ac 
euthum ymlaen. Ond y mae lesu’n fyw.” 

““Pwy sy'n dywedyd hynny, Lebbeus bach?” ebe 
fy mam. 

“"Y Fagdalen,” ebr ef. 

“OQ!” ebe fy mam, “y Fagdalen,—hyhi druan 
sy'n dywedyd. A ninnau’n gobeithio’i bod wedi gwella’n 
llwyr. Ac y mae hi wedi mynd yn él druan, ac yn 


ynfydu eto.” 

“Na,” ebe fy nhad, “gwelodd y merched eraill 
hefyd.” 

““Gweled beth?” ebe fy mam. : 

““Y bedd yn wag,” ebr ef, “‘a’r Fagdalen wedi peed 
Tesu ei hun. Y mae’n rhaid dywedyd wrth Simon.” 
Ac allan ag ef. 

Torrodd fy mam i wylo’n hidl. Pan ddaeth ati’i 
hun,— 

“‘Y mae’r dreth o golli Iesu wedi bod yn 
ormod i Fagdalen druan,” ebe hi, “ac y mae wedi 
mynd yn lloerig yn él, a dychmygu ei fod yn fyw. 
Ond O! i feddwl bod eich tad yn mynd yr un fath. 
Y mae marwolaeth Iesu wedi ei lethu yntau’n 
lan.” 

Er ein syndod pwy a ddaeth i mewn ar hyn ond fy 
nhad, a Simon gydag ef, a stori debyg ganddo yntau. 
Wedi dyfod i chwilio am fy nhad yr oedd ef, a methu 4 
mynd 1’w gartref ei hun cyn ei weld, gan dybio na wyddai 
ef ddim am y peth. A dyma’i stori ef. 

Wedi rhedeg ymaith yn ei ddychryn o weld pinacl 
y deml, ac ymguddio dros y nos, daeth rhyw awydd 
mawr arno am gerdded drachefn rai o’r Ilwybrau a 
gerddodd yng nghwmni Iesu, ac aeth yn llechwraidd 
tuag Ierwsalem. Pan oedd yn dringo Ilwybr unig at y 
ddinas pwy a gyfarfu ag ef ond Andreas ei frawd. 
Rhuthrodd Andreas ato gan weiddi,— 

“Simon, Simon, y mae Iesu’n fyw, a bum yn chwilio 
amdanat ymhobman.” 

Methai Simon 4 deall beth a feddyliai, ac ni wnaeth 
ddim ond ymollwng i dorri’i galon. 

“‘ Coelia fi, Simon, y mae ef yn fyw, 
A Simon yn ysgwyd ei ben. 


bb] 


ebr Andreas. 

““Pwy a ddywedodd wrthyt, Andreas druan?” 
ebr ef yn wylofus, yn y man. 

“'Y Fagdalen,” ebr Andreas. 

“Wel, wel,” ebe Simon, “ac y mae’r Fagdalen 
wedi mynd yn 6l i’w hen gyflwr. Bu marw Iesu yn 
ormod iddi. Beth oedd ei stori, druan? A pha hanes 
a gefaist ?” 

‘““Hyn,” ebr Andreas. “ Gwyddost am y gwr a 
ddaeth at Iesu’n ddirgel liw nos 1’w_holi,—hwnnw. 
Euthum ar grwydr wedi dy golli, a daeth ofn rhyfedd 
arnaf a llithrais i’r ardd yr oeddym ynddi y nos honno, 
i lechu. Gwelwn ddau’n pasio’n llechwraidd, hwythau 
hefyd fel pe baent yn Ilechu, ac adnabum hwy fel Iago 
ac Ioan. Gelwais arnynt ac adnabuasant fy Ilais, a 
dywedasant yr hanes wrthyf. Arhosodd Ioan, ebr ef, 
wrth y groes hyd y diwedd, a daeth y gWr hwnnw ac 
un arall a welsom weithiau gydag ef, ac ymofyn corff 
Iesu, a’i gael, a’1 gladdu yng ngardd y gwr arall,—mewn 
bedd newydd. A bore’r dydd cyntaf aeth y Fagdalen 
i weld y bedd, ac nid oedd Iesu yno.” 

Ysgydwodd Simon ei ben. ‘“‘ Magdalen druan,” 
ebref. ‘‘ Ofnaf y bydd yn gyff gwawd plant Capernaum 
eto cyn bo hir.” 

““Ond yr oedd rhywun arall yno hefyd,” ebe 
Andreas. 

“Pwy?” ebe Simon. 

“Mab ieuanc mewn gwisg wenllaes,” ebr Andreas. 
““Ac yr oedd merched eraill gyda’r Fagdalen, a 
dywedodd y mab ieuanc wrthynt ddarfod i Iesu 
gyfodi.” 

““ A welaist ti rai o’r merched eraill ?” ebe Simon. 

“Dim ond y Fagdalen,” ebr Andreas. 


122 


IESU O NASARETH 


“Y Fagdalen, druan,”’ ebe Simon dan ysgwyd ei 
ben, ebr ef. Ac edrychai fy mam yn brudd iawn ar 
fy nhad, wrth wrando’r stori. 

“A dywedodd beth arall wrthyf,’ ebr Andreas, 
““ Dywedodd i’r mab ieuanc eu gorchymyn i hysbysu 
disgyblion Iesu ei fod yn fyw.” 

“Stori’r Fagdalen ?”’ ebe Simon. 

“Stori’r Fagdalen,” ebr Andreas, “ond nid dyna’r 
cwbl. Yr hyn a ddywedodd y mab ieuanc oedd,— 
‘ Dywedwch i’w ddisgyblion ef, ac i Pedr.’” 

“ Neidiais i fyny’n wyllt,” ebe Simon, ‘ Andreas,’ 
ebe fi, ‘ai dyna’r geiriau?’” 

“Te,” ebr Andreas. 

““ Wel,” ebe Simon wrtho’n gadarn, yn 41 ei stori 
ef ei hun wrthym,—“ y mae Iesu’n fyw. Geiriau Iesu, 
ac nid geiriau’r Fagdalen nac unrhyw fab ieuanc ohono’i 
hun yw’r rhai yna. Ni buasai neb yn meddwl am un 
o’m bath i yn ei awr fawr ond Iesu. A defnyddio arnaf 
hefyd yr enw a roddodd i mi pan feddyliai fwyaf ohonof, 
a minnau wedi troi fy nghefn arno. Ni allai neb fy 
nghofio i, o bawb, ar adeg fel hyn ond Iesu. Ydyw, 
y mae Iesu’n fyw. Tyrd i Jerwsalem, Andreas, i 
chwilio am y lIleill. Ac wedi gweld y bedd gydag Ioan 
deuthum i chwilio amdanat, Lebbeus,” ebe Simon. 
‘“* Dyna’r stori a ddywedodd y Fagdalen wrthyf innau 
hefyd,” ebe fy nhad. “‘Tyrd yn 6! Simon.” 

A heb ddywedyd gair pellach allan 4 hwy i’r nos. 

Ni chysgodd neb ohonom y nos honno. Bore 
drannoeth,—“‘ Yr wyf am fynd i lerwsalem” ebe fy 
mam, “‘ac am dy gymryd di gyda mi, Ananeias, ac am 
drefnu i wraig Simon gymryd gofal y gweddill o’r plant 
tra byddwn. Dos i baratoi’r asyn.” 

Ac allan 4 hiar ei hunion. Daeth yn 61 wedi adrodd 
stori Simon i’w deulu, a stori fy nhad hefyd. A daeth 
gwraig Simon gyda hi yn arwain asyn arall. Yr oedd 
hithau wedi penderfynu dyfod gyda ni i Ierwsalem, a’i 
mam yn mynd i gymryd gofal y plant. Aci Ilerwsalem 
4 ni, fy mama minnau’n marchogaeth bob ynail. Wedi’r 
daith hir dyna gyrraedd cartref Abraham o’r diwedd. Yr 
oedd pawb wedi eu syfrdanu o’n gweld. Bu fy nhad 
yno, ebe hwy, a deuai yno y nos honno. “Yr oedd yntau 
wedi ei syfrdanu pan welodd ni, ac yr oedd ganddo stori 
fawr,—Yr oedd Iesu’n fyw, ac wedi ymddangos i ddau 
oedd ar daith i’r wlad, heblaw i’r Fagdalen a Simon, 
ac iddynt oll mewn ystafell pan oeddynt yno wedi 
cloi arnynt rhag ofn y bobl. Canys yn ddirgel 
y gwnaent bopeth gan gymaint eu hofn. LEithr bellach 
ni fyddai arnynt nac ofn pobl Ierwsalem na neb arall. 
A’r un hen Iesu ydoedd hefyd. Ac yr oeddynt oll wedi 
addunedu mynd i gyhoeddi’r stori i’r byd deled a 
ddelai. 

Bore drannoeth aeth fy mam gyda’m tad i Ierwsalem, 
a gwraig Simon gyda hwy, a minnau’n aros yn nhy 
Abraham. Fin nos aeth Abraham a minnau am dro 
tua’r diffeithwch,—min nos braf. Ac yr oeddym yn 
llawn o’r stori. 

Yn sydyn teimlem rywbeth dieithr yn ein hymyl. 
A dechreu crynu. Wedi cael nerth i droi’n pennau pwy 
oedd yno ond Iesu, yn union fel y gwelsom ef pan soniai 
wrthym am adar to, yn gwenu’n garuaidd arnom. 
Rhoddodd ei ddwylo ar ein pennau. Ac O! ’r teimlad 
oedd hwnnw. Ac ebr ef,— 


“ Gwyn eu byd y rhai pur o galon, canys hwy a 
welant Dduw.” 

Teimlem ef yn tynnu ei ddwylo ymaith, a phan 
godasom ein pennau yr oedd ef wedi mynd. Aethom 
adref ar flaenau ein traed, heb sibrwd gair wrth ein 
gilydd. 

Daeth fy mam adref y nos honno yn llawn o hanes 
Tesu, ac wedi ei meddiannu’n lawn mwy na fy nhad. 
“O!” ebe hi, “cefais siarad 4’i fam ac a’r Fagdalen, 
ac yr ydym oll am fynd adref ar unwaith, canys dywed 
y Fagdalen fod Iesu’n mynd i Galilea. Ac y mae’r 
Fagdalen fel angel. Y mae fel pedfai mai hi yw Iesu 
ei hun, bod Iesu wedi meddiannu ei chorff ac yn ail 
fyw ei fywyd yn ei chorff hi, gan mor debyg ei ffordd 
yw hi iddo. A hawdd fyddai credu hynny onibai fod 
Tesu’n fyw ac wedi ei weld.” 

Yr oeddym i gyd, erbyn hyn, wedi casglu 01 hamgylch 
ac amgau amdani. Dywedodd 471 llais wedi gostwng 
i sibrwd,— 

““Q! clywais i a’r merched eraill bethau rhyfedd 
gan ei fam. Bu hi’n ddistaw trwy’r cwhbl, ond 
wedi clywed ei fod ef yn fyw, ‘O!”’ ebe hi, * medraf 
ddywedyd yn awr. Ni buasai’n briodol i mi ddywedyd 
ynghynt am fy mab i fy hun, rhag i bobl fy nghymryd 
yn ysgafn. Digwyddodd pethau rhyfedd pan aned ef. 
Ganed ef mewn preseb, mewn beudy, ym Methlehem, 
pan oeddym yno, i’n cyfrif yn 61 y ddeddf, a’r llety’n rhy 
Ilawn i ni fynd i mewn iddo. Daeth bugeiliaid i lawr 
o’r mynydd ganol nos, gan adael eu preiddiau, a dywedyd 
iddynt weld angylion, a’u clywed yn canu, ac i’r angylion 
ddywedyd wrthynt am eni ceidwad iddynt, ac mai lesu 
ydoedd. A daeth gwyr mawr o’r dwyrain i holi amdano, 
gan ddywedyd i seren eu harwain i’r lle yr oeddym, ac 
mai brenin ydoedd ef. A dywedodd angel wrthym mewn 

breuddwyd am fynd ag ef i’r Aifft, a’i gadw yno tra 
byddai’r brenin yn fyw, am fod y brenin wedi cynllunio 
i’w ladd.’” 

Methodd mam Jesu 4 mynd ymlaen yn y fan yma, 
am ychydig, ebe fy mam. ‘Toc, fe’i meddiannodd ei 
hun yn ddigon i sibrwd,—“ Ac nid mab dyn ydyw 
chwaith, ond Mab Duw.” 

Wyneb-ddalen, EccE Homo. Wele’r Dyn. 

Cryp. Twymyn, Ffefar. 

YR OEDD YN DAITH BEDWAR DIWRNOD. Cymer o dri i 
bedwar diwrnod i fynd yn hwylus o dueddau 
Capernaum i dueddau Ierwsalem. 

Ty’R Liyrr. Dyma’r enw a roddid ar yr ysgol ddydd, 
a gedwid ynglfn 4’r Synagog. Lle o addoliad oedd 
y Synagog, ac yr oedd un ymhob ardal. LiyFr ¥ 
GYFRAITH, sef pum lIlyfr Moses, a ddysgid yn yr 
ysgol, gan mwyaf. 

Liais y DURTUR YN Y¥ WLAD. Arwydd bod y gwanwyn 
wedi cyrraedd. Aderyn crwydr yw'r durtur. 

Gwata. Digon. 

SYCAMORWYDDEN. Pren masarn y gelwir y pren hwn 
mewn rhai ardaloedd. 

ADANEDD. Y rhif luosog o “‘adain.” Y mae’n well 
ffurf nag “‘ adenydd.”’ 

A’U TAFLU AR Y GARREG ROSTIO. Wedi torri ymaith eu 
pennau a’u hadanedd, ac wedi eu rhostio, y bwyteid 
locustiaid. 

A HAID O WENYN GWYLLTION. Cymbharer Barnwyr 148. 

O ppit Mét. Y ffrim o gwWyr y gesyd gwenyn eu mél 
ac wyau eu rhai bach ynddi yw dil mél. 

GWAEDDAIR BOBL AR DRAWS EI GILYDD. Prin y mae’n 
bosibl i ni ddychmygu gwylltineb a gwallgofrwydd y 
Dwyreiniwr o dan ddylanwadau crefyddol, nac am 
fywyd gwr fel Ioan Fedyddiwr. 

Dan LEsMAIR. Dan y fath swyn nes bod yn hollol yn 
llaw’r un ai swynodd. 

YN HOLLOL LoERIG. Wedi dyrysu yn eu synhwyrau- 
Credid gynt, a chredir eto o ran hynny, fod y bobl 
hyn o dan ddylanwad y Iloer. 

Daw MILWYR RHUFEINIG YNO. Gwlad dan lywodraeth 
Rufain oedd Palesteina, a byddin Rufeinig yno, fel 
byddin feddiant, ac i ofalu am drefn. Y mae’n rhaid 
bod rhywbeth rhyfedd yn Ioan i fedru dylanwadu ar 
filwr Rhufeinig o bawb. Cymharer Luc 3%. 

TROCHI BOB YN UN AC UN. Trochi oedd y dull cyntefig 
o fedyddio. 

A GWALLT GWINEU GANDDO. Dyma a ddywed traddodiad, 
gan amlaf, oedd Iliw gwallt Iesu o Nasareth. 


ABRAHAM BEN EutsEus. Abraham ap Eliseus, neu fab 
Eliseus a ddywedid yn Gymraeg. 


Preippiau. Y rhif luosog o “ praidd.” 


AG UN LLAW AR BEN Y LLEWPARD, A’I FRAICH ARALL AM 
WDDF YR HYDD. Cymbharer Eseia 116. Ac y mae’n 
rhaid bod gan Iesu ddylanwad rhyfedd ar fwystfilod. 
Cymharer Marc 133. Y mae’n debyg fod gan Farc 
well cyfleustra i wybod na Mathew neu Luc, gan mai 
stori Pedr a adroddir ganddo, yn 61 y traddodiad 
amdano. Ac ail-law, o leiaf, oedd tystiolaeth awduron 
Efengyl Mathew, ac Efengyl Luc. 


CuFypp. Tua hanner llath. 
Curio. Culhau fel effaith cur. Nychu. 


Frerru. Caledu fel cWyr wrth oeri. Mynd yn stiff gan 
fraw neu syndod. 


CHWARAE PEGTOP A PHEGI. Na thybied neb fod cam- 
amseriad yma, ac mai diweddar yw'r teganau hyn. 
Y mae nifer ohonynt yn Amgueddfa Manceinion, a 
duriwyd allan o dywod yr Aifft, ac a chwaraeid gan 
fechgyn yr Aifft ymhell cyn dyddiau Iesu. Ac os 
yn yr Aifft paham nad ym Mhalesteina? GwWyr 
pawb beth yw pegtop. Am y pegi darn o bren crwn 
ydyw, tua chwe modfedd o hyd, ac o hanner modfedd 
i fodfedd o led, wedi ei flaenllymu yn y ddau ben. 
A’r gamp yw ei yrru am y pellaf trwy daro’i flaen 4 
ffon, 

LeBBeus. N wWyr neb ddim oll am y disgybl hwn i Iesu. 
Ambheuir hyd yn oed ei enw, a thybir mai cymysgedd 
yw'r gair, ac mai ei enw priodol yw Thadeus. 


29. BETH AM CHWARAE PRIODI? a CHWARAE CYNHEBRWNG 


31. 


(tud. 33). Oddiwrth waith plant yn y farchnadfa yn 
chwarae priodi a chwarae cynhebrwng y cafodd Iesu 
un o'i figyrau grymusaf i ddisgrifio diffyg cywirdeb ei 
oes. Cymharer Mathew 11"6 19, 

HELM. Penwisg milwr. 

CHWILIO AM LYSIAU WYLOFAIN. Yr oedd galarwyr cyflog- 
edig ymhob cynhebrwng. Ac nid hawdd cynhyrchu 
dagrau heb fod wylo ar y galon. Ai nionod oedd y 
llysiau wylofain, tybed ? 

HELYNT YR IDDEWON A’R RHUFEINIAID. Dyma bwac llosg 
y dydd, fel helynt y Sinffeiniaid yn Iwerddon yn y 
cyfnod diweddar. 

LerrrR TrETHwR. “Publican” yw gair y Testament 
Newydd am Drethwr. Codi treth dros lywodraeth 
Rufain ar ei bobl ei hun am gael mynd drwy lidiard 
y ffordd fawr oedd gwaith Lefi. Codid treth fel hyn 
yng Nghymru hyd yn gymharol ddiweddar. Credai 
ef mai’r peth goreu i’r Iddew oedd bod dan lywodraeth 
Rufain. Ac edrychai’r blaid arall arno fel bradwr. 

AC YR WYLI IERWSALEM. Disgwylid i bob mab deuddeg 
oed ac uchod fynd i Wyl y Pasg i Ierwsalem. 


YN ENWR DEML ac YN ENWR MAWREDD (tud. 106). 
Liwon cyffredin fel y rhai a gondemniwyd gan Iesu. 


Y MAE WEDI ADRODD HONYNA EI HUN WRTHYM NI. Y 
mae’n rhaid mai oddiwrth Iesu ei hun y daeth hanes 
y temtio. A’r disgyblion oedd y rhai mwyaf tebygol 
idds ei adrodd wrthynt. 


GWYN EU BYD Y TLODION, ETC. Y mae’n fwy na thebyg 
nad un bregeth a draddodwyd ar unwaith yw’r Bregeth 
ar y Mynydd, ond mai sylwadau a draddodwyd gan 
Iesu ar wahanol adegau, wedi eu casglu ynghyd ydyw. 
Ac iddo draddodi rhai o’r sylwadau lawer gwaith 
drosodd, ar wahanol amgylchiadau. 

FEL PE WEDI EU MEDDIANNU. Wedi ev swyno’n hollol. 
Dan lywodraeth arall. 


TUA’R DDEGFED AWR. Tua phedwar o’r gloch y prynhawn. 
Mesurid yr amser 0 chwech o gloch y bore. Felly naw 
o’r gloch y bere oedd y drydedd awr, hanner dydd 
(deuddeg o’r gloch) oedd y chweched awr, etc. 

YsGREPAN. Cwd i gario bwyd. 

Partys. Afiechyd sy’n gwneuthur y gwahanol aelodau o’r 
corff yn ddiallu. 


RHYW GREADUR GO DDINIWED. Dyna’r argraff a rydd 
pob hanes a geir am Phylip, mai gWr cyffredin, 
anneallgar, diniwed, ffyddlon, ydoedd. 

A ok&s CANANEAID GYDA CHWI? Plaid wleidyddol oedd 
y Cananeaid wedi penderfynu codi gwrthryfel yn 
erbyn Rhufain ar y cyfleustra cyntaf. Felly gwelir 
bod pleidiau gwleidyddol hollol groes i'w gilydd 
ymysg y disgyblion,—Simon y Cananead yn wrth- 
ryfelwr, a Lefi (Mathew) yn pleidio’r cysylltiad 
rhwng Rhufain a Phalesteina. 

GwWr o GERIOTH. Ystyr Iscariot (Ish-cerioth) yw “y 
GwWr o Gerioth.” Ystyr “Ish” yw “gwWr.”” Y mae 
bron yn sicr mai Cananead neu wrthryfelwr oedd 
yntau yn ei gredo wleidyddol. 

CaANWRIAD. Swyddog mewn byddin Rufeinig. 

AnTonius Loncius 1 NILUs EI FAM, ETC. Llythyr yw hwn 
a ddarganfuwyd yn gymharol ddiweddar. Llythyr o’r 
ail ganrif o oed Crist ydyw, ond gesyd gerbron ddull 
meddwl yr oes y trigai Iesu ynddi i’r dim, a'r 
gwahaniaeth rhwng ei hysbryd hi ai ysbryd ef. 


. YNYSOEDD Y GORLLEWIN. Prydain Fawr ac Iwerddone 


Yr oedd yn fraint i Wr ieuanc o filwr Rhufeinig gael 
profi ei ffawd yn yr ynysoedd hyn. 

RHAI GARW AM ARTHIO, ETC. Cymbharer gwaith Iesu yn 
eu galw yn Feibion y Daran (Marc 317), a Marc 938, 
Luc 954, Marc 1035, er gweled mai gwyr ieuainc garw, 
anoddefgar, dialgar, ac uchelgeisiol, oedd Meibion 
Sebedeus pan ddaethant at Iesu. Teg yw dywedyd 
ei bod yn arferiad galw gefeilliaid weithiau yn Feibion 
y Daran, er nad oes sail arall i gredu mai gefeilliaid 
oedd Iago ac Ioan. Mor fawr oedd dylanwad Iesu, i'w 
gwneuthur yn bosibl i oesoedd diweddarach alw Ioan 
yn Ddisgybl Annwyl. 

YN GREADURIAID AFLAN, ETC. Yr oedd y mochyn yn un 
o’r creaduriaid nad oedd yr Iddew, yn 61 Deddf 
Foses, i fwyta ei gig. Cymbharer Lefiticus 117 a 
Deuteronomium 148. 

METHU A CHAEL EI FFORDD Y MAE Iwpas. Nid oedd gan 
Iwdas, fel Cananead, unrhyw syniad am y Meseia, 
ond fel gWr i arwain yr Iddewon i ryfel yn 
erbyn Rhufain; ac wedi gorchfygu, mynd yn frenin 
yn Ierwsalem ar y genedl Iddewig. Ac yr oedd yn 
galetach gwaith ei berswadio’n wahanol na pherswadio’r 

disgyblion eraill. Gwr o gwm cul ym mynyddoedd 
Iwdea, heb ymgymysgu lIlawer 4’r byd, oedd ef. 
Galileaid oedd y gweddill, wedi cymysgu 4 gwahanol 
genhedloedd ar lan mér Galilea. Ac y mae’n haws 
gan bobl felly dderbyn syniadau newyddion, bob 
amser, na phobl sydd heb ymgymysgu 4’r byd. 

Y MAE EU MAM YN RHYW LUN O BERTHYNIIEsU. Y mae 
Ile i gasglu ei bod yn chwaer i Fair, mam Iesu, ac 
felly’n fodryb iddo. Os felly yr oedd Iago ac Ioan 
yn gefndryd i Iesu. 


YN GALARNADU. Llogid rhai i wylo am gyflog pan 
fyddai rhywun farw. 

YR OEN BACH. Ymddengys mai dyma’r cyfieithiad 
llythrennol o’r gair Aramaeg a ddefnyddiodd Iesu. 
Ymadrodd caruaidd am blentyn bach ydyw. 


Ti ywrR MeserA. “ Ti yw y Crist” a geir ym Marc 879. 
Gair Groeg yw “ Crist.” Gair Hebraeg yw “ Meseia,” 
a’r un peth yw ystyr y ddau. 

Dorri EI Gris. Gair gwlad am ddarostwng dyn sy'n 
meddwl cryn dipyn ohono’i hun, fel torri crib iar 
sy'n dechreu meddwl ei bod yn geiliog. 


Yn Fas y DpEDpDF. Pan fyddai bachgen tua deuddeg neu 
dair ar ddeg oed disgwylid iddo gyflawni’r Ddeddf, a 
gelwid ef yn Fas y DDEDDF, ac yr oedd cryn seremoni 
yngl¥n 4i waith yn cyrraedd yr oed hwn. Deuai 
i freintiau’r synagog, ac yr oedd defod arbennig yngl¥n 
ar peth. Trefnid:» gwledd iddo, etc. 


A’R PHYLACTERAU. Math ar flychau oeddynt, ac ynddynt 
rannau or Ysgrythur, a gwisgid hwy ar y talcen ac 
ar y llaw. A deuai bachgen yn gymwys i'w gwisgo 
wrth ddyfod yn Fab y Ddeddf. Ac yr oedd ei wisgo 4 
hwynt yn rhan o ddefod y derbyni freintiau’r synagog. 


DEUDDEG OEDD OED Moszs, ETc. Wrth gwrs, nid yw hyn 
yn wir, ond yr oedd traddodiad fel hyn wedi ei greu, 
er mwyn y syniad y dylid derbyn bachgen yn Fab y 
Ddeddf pan fyddai’n ddeuddeg oed, y mae’n debygol. 
Ac yr oedd grym yn y peth os oedd y fath ddigwydd- 
iadau wedi disgyn i ran dynion mor fawr 4’r rhai a 
enwir, pan oeddynt yn ddeuddeg oed. 

Hanes SAMARIAD CAREDIG. Yr oedd gelyniaeth farwol 
rhwng yr Iddewon a’r Samariaid. Ac yr oedd gwaith 
Iesu’n canmol Samariad yn beth mor feiddgar 4 phe 
baech yn canmol yr Ellmynwyr wrth y Saeson yng 
nghyfnod y Rhyfel Mawr. 


WEDI EI DORRI rR AU. “ Wedi ei dorri i mewn” a 
ddywedir yn Sir Gaernarfon; ‘‘ wedi ei dorri i lawr” 
yn Sir Ddinbych; “wedi ei dorri i fyny”’ yn Sir 
Drefaldwyn. Nid oes angen esboniad pellach. 

I'w LABYDDIO. Ceisio’i ladd trwy daflu cerryg ato. 


A DYNA OEDD HWNNW,— ALLAN!” Haws yw credu mai 
dylanwad yr olwg oedd ar Iesu, ac nid dylanwad y 
man reffynnau, a orchfygodd y bobl. Ac y mae Ie 
cryf i gredu bod 4 wnelo brwdfrydedd y bobl a oedd 
gydag ef gryn lawer 4 thaflu’r byrddau. 


CYNTEDD Y CENHEDLOEDD. Yr oedd gwahanol rannau, 
neu gynteddau, yn perthyn i’r deml, a’r naill yn fwy 
cysegredig nar llall. Ni chaffai neb ond Iddewon 
fynd i’r Ileill, na neb ond yr offeiriad fynd i'r 
mwyaf cysegredig, ond caffai pobl o genhedloedd 
eraill fynd i Gyntedd y Cenhedloedd, ac yno yr oedd 
yr anifeiliaid. 

Ac O!’R oLwe stomepic. Chwiliwch yn yr Efengylau 
er gweled pa mor aml y mae edrychiad Iesu wedi 
tynnu sylw pobl. 


Lir’R BENGLOG. Gweler Math. 2733; Marc 152+; Luc 2333 
Ioan 1917, Yr enw Aramaeg yw Golgotha, a’i ystyr 
yw “Lle’r Benglog,” am fod ffurf y bryn, efallai, yn 
debyg i ffurf penglog. Gair Lladin yw “ Calfaria” 
a ddefnyddiwyd fel cyfieithiad o’r gair Groeg am 
Golgotha, yn Luc, yn y Beibl Cymraeg. 

AC UN DYN DU. Simon o Cyrene. Y mae’n debyg mai 
yn y ddinas ar fusnes yr ydoedd ef ar y pryd, ac wedi 
ei ddenu gan chwilfrydedd i ddilyn y dyrfa. 

Ac UN RHWYDD YN Y PETH OEDD SIMON FAB Iona. Arfer 
dyn pan gwympo i bechod yw cwympo i’w hen bechod. 
Ac y mae’n debygol mai’r pechod yr oedd Simon yn 


fwyaf cyfarwydd ag ef oedd yr un y syrthiodd iddo 
pan aeth i dyngu wrth wadu Iesu. 

Tud, 


106. FY NGHLURO AG AUR. (CLURO). Lliwio, gorchuddio, 
trochi (Dé Cymru), Cymharer cluro mewn paent, 
neu galch oddiar bared; hynny yw, rhwbio ynddynt. 


t11. FEL SWYNWYR Y FARCHNADFAI’R GWEINIAID. Peth cyffredin 
yn y marchnadoedd oedd pobl grwydr a honnai y 
medrent wella afiechyd a gwendid drwy fath ar swyn, 
a bwrw’r ysbrydion drwg o’r dioddefwyr, a barai’r 
afiechyd yn 6] syniad y dydd. 

114. Y FAGDALEN. Y syniad cyffredin am Fair Magdalen yw 
mai pechadures fawr ydoedd; ond mwy rhesymol 
yw credu, yn 6] ei hanes, mai merch wedi dyrysu yn ei 
synhwyrau neu ynfytyn ydoedd. A hoff yw plant o 
boeni ynfytyn y pentref er ei ofni hefyd. 

116. RHODDODD EI LAW YN GRYNEDIG, ETC. Pan fo rhywun yn 
gweled drychiolaeth nid yw'n anodd cael arall i'w 
gweled ond ei gyffwrdd. Profwyd hyn lawer tro. 

125. BETHAU RHYFEDD GAN EI FAM. Gan bwy yr oedd yn 
bosibl cael yr hanesion hyn sydd yn yr Efengylau 
ond gan y fam? 


I’'N CYFRIF YN OL Y DDEDDF. Cryfrifid y bobl, dan 
Ymherodraeth Rufain, bob pedair blynedd ar ddeg, 
i'r pwrpas o’u trethu. Cymharer Luc 2: 2. 

